CELEX: 32013D0719
Language: et
Date: 2013-11-16 00:00:00
Title: 2013/719/EL: Komisjoni otsus, 16. november 2012 , riigiabi SA.33305 (2012/C) ja SA.29832 (2012/C) kohta, mida Madalmaad andsid ettevõtjale ING (teatavaks tehtud numbri C(2012) 8238 all)  EMPs kohaldatav tekst

14.12.2013   
               
               
                  ET
               
               
                  Euroopa Liidu Teataja
               
               
                  L 337/1
               
            
         KOMISJONI OTSUS,
         16. november 2012,
         riigiabi SA.33305 (2012/C) ja SA.29832 (2012/C) kohta, mida Madalmaad andsid ettevõtjale ING
         (teatavaks tehtud numbri C(2012) 8238 all)
         (Ainult ingliskeelne tekst on autentne)
         (EMPs kohaldatav tekst)
         (2013/719/EL)
         EUROOPA KOMISJON,
         võttes arvesse Euroopa Liidu toimimise lepingut, eelkõige selle artikli 108 lõike 2 esimest lõiku,
         võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
         olles kutsunud huvitatud isikuid üles esitama märkusi vastavalt nimetatud sätetele (1)
         
         ning arvestades järgmist:
         I.   MENETLUS
         
         
                     (1)
                  
                  
                     Madalmaad teavitasid 22. oktoobril 2008. aastal komisjoni kapitali suurendamisest 10 miljardi euro võrra (edaspidi „rekapitaliseerimismeede”) ettevõtjas ING Groep N.V. (edaspidi „ING”) esimese taseme põhiomavahendite koosseisu kuuluvate väärtpaberite kujul (edaspidi „CT1 väärtpaberid”).
                  
               
                     (2)
                  
                  
                     Komisjon kiitis 12. novembri 2008. aasta otsusega (edaspidi „päästmisotsus”) (2) ajutiselt heaks rekapitaliseerimismeetme päästmisabina, pidades silmas mitmeid kohustusi, mida Madalmaad ja ettevõtja ING olid valmis võtma. Nende kohustuste hulka kuulus kohustus teatada rekapitaliseerimismeetmest uuesti, kui peaks tekkima üks järgmistest olukordadest, mis muudaks vähemalt 10 % aastase kogutootluse saavutamise olulisel määral vähem usutavaks (3):
                     
                                 —
                              
                              
                                 kui dividende ei maksta kahe järjestikuse aasta või kolme aasta eest välja järgmise viie aasta jooksul või
                              
                           
                                 —
                              
                              
                                 kui pärast üheaastast üleminekuperioodi, mis algab käesoleva otsuse kuupäevast, jääb aktsia hind kahel järjestikusel aastal keskmiselt alla 13 euro.
                              
                           
               
                     (3)
                  
                  
                     Päästmisotsuses leidis komisjon, et kuigi kummagi uuesti teatamise stsenaariumi esilekerkimise korral ei seata kahtluse alla rekapitaliseerimismeedet ennast, võib selline areng seada kahtluse alla meetme siseturuga kokkusobivuse tingimused ning vajalikuks võivad osutuda eelkõige täiendavad tegevusalased piirangud, kui soovitakse, et kõnealune meede oleks jätkuvalt siseturuga kokkusobiv.
                  
               
                     (4)
                  
                  
                     Madalmaad esitasid 22. oktoobril 2009. aastal kohustuste kogumit sisaldava restruktureerimiskava. Komisjon kiitis oma 18. novembri 2009. aasta otsusega (edaspidi „2009. aasta restruktureerimisotsus”) (4) heaks ettevõtjale ING antud või antava restruktureerimisabi ja ettevõtja restruktureerimiskava. Nimetatud otsuse artikliga 1 lõpetas komisjon ametliku uurimismenetluse, mida ta oli alustanud seoses probleemsete varade katteks antud abiga, mida Madalmaad olid andnud ettevõtjale ING, kiites selle meetme Madalmaade võetud kohustuste kontekstis heaks. Kõnealuse otsuse artikli 2 esimeses lõigus väidab komisjon, et restruktureerimisabi, mille Madalmaad andsid ettevõtjale ING, kujutab endast riigiabi, ning teises lõigus väidab komisjon, et abi on kokkusobiv ühisturuga, kui täidetakse otsuse II lisas sätestatud kohustused.
                  
               
                     (5)
                  
                  
                     Madalmaad edastasid 17. novembril 2011. aastal komisjonile palve muuta kohustusi, millel põhines 2009. aasta restruktureerimisotsus; teatis registreeriti juhtumina SA.29832. Selle asemel et ettevõtja ING oleks loovutanud ettevõtja Westland Utrecht Bank (edaspidi „WUB”), nagu oli ette nähtud kohustustes, millele põhines 2009. aasta restruktureerimisotsus (edaspidi „ettevõtjaga WUB seotud kohustus”), tegid Madalmaad ettepaneku, et ettevõtja ING ühendaks ettevõtja WUB osad ettevõtjaga Nationale Nederlanden Bank (edaspidi „NN Bank”) ning loovutaks selle integreeritud üksuse ettevõtja ING Insurance Europe osana. Lisaks soovisid Madalmaad pikendada tähtaega, mis oli 2009. aasta restruktureerimisotsuses ette nähtud ettevõtja WUB loovutamiseks.
                  
               
                     (6)
                  
                  
                     21. novembril 2011. aastal teatasid Madalmaad komisjonile uuesti rekapitaliseerimismeetmest seoses riigiabiga SA.33305. Selle teatamise tingis asjaolu, et ettevõtja ING ei maksnud kupongiintressi kahel järjestikusel aastal (2010. aastal 2009. aasta eest ja 2011. aastal 2010. aasta eest).
                  
               
                     (7)
                  
                  
                     Komisjon sai 5. detsembril 2011. aastal ettevõtjalt Mediobanca teavet, milles süüdistati ettevõtjat ING Direct (5) Italia hinnaliidrina tegutsemise keelu rikkumises. Nimetatud keeld tulenes kohustustest, mille Madalmaad olid võtnud 2009. aasta restruktureerimisotsuse raames (6) ja mida kohaldati ettevõtja ING suhtes.
                  
               
                     (8)
                  
                  
                     Madalmaad ja ettevõtja ING soovisid 2009. aasta restruktureerimisotsuse osalist tühistamist liidetud kohtuasjade T-29/10 ja T-33/10 raames. Üldkohus tühistas oma 2. märtsi 2012. aasta otsusega (7) 2009. aasta restruktureerimisotsuse artikli 2 esimese ja teise lõigu ning nimetatud otsuse II lisa (8).
                  
               
                     (9)
                  
                  
                     Kuna Üldkohus tühistas need sätted, pidi komisjon restruktureerimisabi uuesti hindama, lähtudes 18. novembril 2009. aastal valitsenud olukorrast. Seega võttis komisjon 11. mail 2012. aastal vastu uue otsuse (edaspidi „2012. aasta restruktureerimisotsus”), (9) milles ta leidis, et CT1 väärtpaberite tagasimaksmistingimuste muutmine (10) kujutab endast riigiabi ning et see meede ja kõik muud restruktureerimiskava raames ettevõtjale ING võimaldatud meetmed on kokkusobivad siseturuga. Komisjon järeldas, et meetmed on kokkusobivad siseturuga, tuginedes muu hulgas 22. oktoobri 2009. aasta restruktureerimiskava raames ette nähtud kohustustele, mis esitati veel kord 2012. aasta restruktureerimisotsuse lisas (11).
                  
               
                     (10)
                  
                  
                     Komisjon algatas 11. mai 2012. aasta otsusega (edaspidi „algatamisotsus”) (12) Euroopa Liidu toimimise lepingu artikli 108 lõikes 2 sätestatud menetluse eesmärgiga uurida kolme järgmist küsimust:
                     
                                 —
                              
                              
                                 kas rekapitaliseerimismeetme hüvitamine oli jätkuvalt sobiv, pidades silmas, et ettevõtja ING ei olnud maksnud riigile kupongiintresse alates 2009. aastast, mille tulemusel oligi esitatud uus teatis põhjenduses 2 esitatud põhjustel;
                              
                           
                                 —
                              
                              
                                 kas kohustustesse kavandatavate muudatustega ja eelkõige Madalmaade kavandatud alternatiiviga ettevõtjat WUB käsitleva kohustuse asendamiseks on võimalik tagada restruktureerimisabi kokkusobivus siseturuga;
                              
                           
                                 —
                              
                              
                                 kas ettevõtja ING Direct oli tegelenud agressiivse hinnakujundusega, eelkõige Itaalias.
                              
                           
               
                     (11)
                  
                  
                     Algatamisotsus avaldati Euroopa Liidu Teatajas30. augustil 2012. aastal. Komisjon kutsus huvitatud isikuid üles esitama oma märkused. Komisjonile esitasid oma märkused mitmed kolmandad isikud.
                  
               
                     (12)
                  
                  
                     Madalmaad saatsid 13. juunil 2012. aastal e-kirjaga vastuse algatamisotsuse sisu kohta. Lisaks teabele ettevõtja ING Direct ja eelkõige ettevõtja ING Direct Italia kohta sisaldas see vastus dokumenti, milles püüti vastata algatamisotsuses tõstatatud küsimustele seoses ettevõtjat WUB käsitleva kohustuse alternatiiviga, ning palvet pikendada investeeringust väljumise tähtaega ja loovutamise eest vastutava usaldusisiku ametisse nimetamiseks ette nähtud aega.
                  
               
                     (13)
                  
                  
                     Samuti esitasid Madalmaad 15. juunil 2012. aastal täiendavad kohustused, sealhulgas ranget tagasimaksegraafikut käsitleva kohustuse seoses tagasimaksmata CT1 väärtpaberitega. Peale selle andsid Madalmaad teada, et nad peavad muutma ettevõtja ING Insurance (13) investeeringust väljumise ajakava, mida sisaldas 22. oktoobri 2009. aasta restruktureerimiskavas, ning esitasid selleks ettepaneku pikendada ettevõtja ING suhtes kohaldatavaid tegevusalaseid meetmeid. Madalmaad leidsid, et nende ettepanekute alusel oleks komisjonil võimalik järeldada, et restruktureerimisabi oli kokkusobiv siseturuga.
                  
               
                     (14)
                  
                  
                     Komisjon kohtus 19. juunil 2012. aastal ettevõtjate ING ja NN Bank ning Madalmaade esindajatega, mille käigus esitas ettevõtja NN Bank komisjonile algatamisotsuses kirjeldatud äriplaani lisa (14).
                  
               
                     (15)
                  
                  
                     Täiendavad kohtumised komisjoni, ettevõtja ING ja Madalmaade esindajate vahel toimusid eelkõige 25. juulil 2012. aastal, 24. augustil 2012. aastal, 6., 17., 18. ja 26. septembril 2012. aastal ning 1. oktoobril 2012. aastal. Paralleelselt nende aruteludega, eelkõige 23. augustil 2012. aastal ning 14., 24. ja 25. septembril 2012. aastal, esitasid Madalmaad teavet ettevõtja ING Insurance loovutamise kohta, ettevõtja NN Bank ärimudeli kohta ning ettevõtja ING Direct Europe hinnakujunduspoliitika kohta.
                  
               
                     (16)
                  
                  
                     Madalmaad esitasid 23. augustil 2012. aastal konsultatsioonibüroo RBB Economics uuringu, milles kirjeldati võimalikke viise, kuidas vältida konkurentsile avalduvat negatiivset mõju, mis tulenes ettevõtja ING Direct Europe hinnaliidrina tegutsemise keelust, mida kohaldati nimetatud ettevõtja suhtes Madalmaade võetud kohustuse tõttu, mis leidis kajastamist 2012. aasta restruktureerimisotsuse lisas. Komisjon esitas 5. septembri 2012. aasta e-kirjaga mitu küsimust nimetatud uuringu kohta ning soovis saada kvantitatiivseid andmeid, mis kinnitaksid konsultatsioonibüroo RBB Economics väiteid. Madalmaad esitasid 13. septembril 2012. aastal konsultatsioonibüroo RBB Economics 11. septembri 2012. aasta teatise, milles vastati komisjoni küsimustele, kuid mis ei sisaldanud täiendavaid kvantitatiivseid andmeid. Ettevõtja ING esitas 14. septembril 2012. aastal mõned täiendavad andmed, mida konsultatsioonibüroo RBB Economics oli kasutanud, ning andis lisateavet 17. septembril 2012. aastal komisjoni esindajatega toimunud tehnilisel kohtumisel.
                  
               
                     (17)
                  
                  
                     Madalmaad esitasid 14. septembril 2012. aastal ettevõtja NN Bank ajakohastatud bilansiprognoosid (edaspidi „ettevõtja NN Bank äriplaan”).
                  
               
                     (18)
                  
                  
                     Madalmaad esitasid 31. oktoobril 2012. aastal komisjonile ametliku palve muuta 2012. aasta restruktureerimisotsust, eelkõige ettevõtja ING Insurance loovutamise tähtaegu, ning esitasid uue kohustuste kogumi, mis sisaldab nõutud muudatusi seoses kindlustusvaldkonna loovutamise tähtaegadega ning millega muudetakse varem edastatud taotlust ettevõtja WUB loovutamise tähtaja muutmiseks ja millega ühtlasi muudetakse algatamisotsuses kirjeldatud esialgset muutmistaotlust. Uue kohustuste kogumiga soovitakse muuta 22. oktoobri 2009. aasta restruktureerimiskava teatavaid osi ja asendada 2012. aasta restruktureerimisotsuse lisas esitatud kohustused (15). Need kohustused jõustuksid alates kuupäevast, mil komisjon võtab vastu otsuse muuta 2012. aasta restruktureerimisotsust. Kohustuste kogumile on lisatud kaks eraldi dokumenti. Ühes neist esitatakse üksikasjad ettevõtja ING Direct Europe hinnaliidrina tegutsemise keelu kohta, mida ei käsitletaks muutmisotsuses, kuid mis oleks aluseks, et komisjon saaks teostada järelevalvet muudetud 2012. aasta restruktureerimisotsuse täitmise üle. Teine dokument sisaldab põhimõtteid, mida kavatsetakse kohaldada ettevõtjale ING kuuluvate USA muutuvate annuiteetidega ja USA finantstoodetega seotud tegevusvaldkondade sisemise likvideerimise suhtes ning seda dokumenti käsitletakse eraldiseisva lisana.
                  
               
                     (19)
                  
                  
                     Komisjon märgib, et Madalmaad nõustuvad erandkorras, et käesolev otsus võetakse vastu inglise keeles.
                  
               II.   ASJAOLUD
         
         2.1.   ETTEVÕTJA ING KIRJELDUS
         
                     (20)
                  
                  
                     Ettevõtja ING koosneb emaettevõtjast valdusettevõtjast ING Groep N.V., kes kontrollib ettevõtja ING pangandustegevust ettevõtja ING Bank N.V. (edaspidi „ING Bank”) kaudu ja ettevõtja ING kindlustustegevust ettevõtja ING Verzekeringen N.V. (edaspidi „ING Insurance”) kaudu.
                  
               
                     (21)
                  
                  
                     Segmendipõhises raamatupidamises jaotab ettevõtja ING ettevõtja ING Bank tegevuse tegevusvaldkondade alusel jaepanganduseks, äripanganduseks ja üksuseks ING Direct. Kuid ettevõtja ING Insurance kasutab geograafilist raamatupidamisstruktuuri: kindlustustegevus Beneluxi riikides (Insurance Benelux, mis hõlmab ettevõtja ING Madalmaade kindlustusettevõtjat Nationale Nederlanden (tuntud ka kui „NN”), kindlustustegevus Kesk-Euroopas ja muudes Euroopa riikides (Insurance Central & rest of Europe), kindlustustegevus USAs (Insurance US) ning kindlustustegevus Aasias ja Vahemereriikides (Insurance Asia/Pacific). Ettevõtja ING ärisegmentide üksikasjalikum kirjeldus on esitatud 2012. aasta restruktureerimisotsuse põhjendustes 20–37.
                  
               
                     (22)
                  
                  
                     Tabelis 1 esitatakse kokkuvõtvalt ettevõtja ING peamised finantsnäitajad ajavahemiku 2007–2011 kohta. Olenemata asjaolust, et ettevõtja ING teenis aastatel 2010 ja 2011 kasumit, ei maksnud ettevõtja oma aktsionäridele dividende. Selle tulemusel ei tasunud ta ka kupongiintresse Madalmaadele.
                     
                        Tabel 1
                     
                     
                        Ettevõtja ING peamised finantsnäitajad aastatel 2007–2011
                     
                     
                                 Aasta
                              
                              
                                 2007
                              
                              
                                 2008
                              
                              
                                 2009
                              
                              
                                 2010
                              
                              
                                 2011
                              
                           
                                 Kogutulu (miljonit eurot)
                              
                              
                                 73 672 
                              
                              
                                 64 248 
                              
                              
                                 46 928 
                              
                              
                                 54 105 
                              
                              
                                 55 794 
                              
                           
                                 Puhaskasum (miljonit eurot)
                              
                              
                                 9 238 
                              
                              
                                 – 868 
                              
                              
                                 –1 006 
                              
                              
                                 2 810 
                              
                              
                                 5 766 
                              
                           
                                 Varad kokku (miljardit eurot)
                              
                              
                                 1 313 
                              
                              
                                 1 332 
                              
                              
                                 1 164 
                              
                              
                                 1 247 
                              
                              
                                 1 279 
                              
                           
                                 Omakapital kokku (miljardit eurot)
                              
                              
                                 37 
                              
                              
                                 17 
                              
                              
                                 34 
                              
                              
                                 41 
                              
                              
                                 47 
                              
                           
                                 Tagasimaksmata CT1 väärtpaberite tinglik väärtus (miljardites eurodes)
                              
                              
                                  
                              
                              
                                 10 
                              
                              
                                 5 
                              
                              
                                 5 
                              
                              
                                 3 
                              
                           
               2.2.   2012. AASTA RESTRUKTUREERIMISOTSUSEGA HEAKS KIIDETUD RESTRUKTUREERIMISKAVA
         
                     (23)
                  
                  
                     Ettevõtja ING rakendab praegu 22. oktoobri 2009. aasta restruktureerimiskava, tuginedes 2012. aasta restruktureerimisotsuse lisas loetletud kohustustele. Järelevalve eest vastutav usaldusisik jälgib, kuidas ettevõtja ING muu hulgas rakendab ettevõtjaga WUB seotud kohustust ning ettevõtjate ING ja ING Direct Europe kohustust järgida hinnaliidrina tegutsemise keeldu.
                  
               2.3.   RASKUSED PÄÄSTMISOTSUSE JA 2012. AASTA RESTRUKTUREERIMISOTSUSE ALUSEKS OLEVATE KOHUSTUSTE RAKENDAMISEL
         
            Rekapitaliseerimismeetmest uuesti teatamine
         
         
                     (24)
                  
                  
                     Ettevõtja ING peab tasuma Madalmaadele CT1 väärtpaberitega seoses kupongiintresse, kui lihtaktsiate pealt makstakse dividende. Päästmisotsuse ajal väitis ettevõtja ING, et ta kavatseb jätkata oma tol hetkel kehtinud dividendipoliitikat, kui turuolud seda võimaldama peaksid. Kuid kuna ettevõtja ING ei maksnud 2010. ja 2011. aastal dividende, andsid Madalmaad 21. novembril 2011. aastal rekapitaliseerimismeetmest uuesti teada kooskõlas oma kohustusega, millel põhines päästmisotsus. Uuesti teatamise kohustuse eesmärk oli tagada piisav hüvitamine, pidades silmas CT1 väärtpaberitele omaste kupongiintresside maksete ebakindlust.
                  
               
            Raskused ettevõtjaga WUB seotud kohustuse ja kindlustusvaldkonnast loobumise kohustuse rakendamisel (16) – muudatused nendes kohustustes eesmärgiga tagada restruktureerimisabi kokkusobivus siseturuga
         
         
                     (25)
                  
                  
                     Ettevõtja ING korraldas 2010. aasta sügisel põhjaliku uuringu eesmärgiga testida, kas turuosalised oleksid huvitatud ettevõtja WUB ostmisest. Ettevõtja ING võttis ühendust paljude turuosalistega (17). Tõsine huvi ettevõtja WUB vastu puudus. Järelevalve eest vastutav usaldusisik edastas selle põhjaliku uuringu kohta teavet oma 2010. aasta septembri, 2010. aasta novembri ja 2011. aasta jaanuari aruannetes (18). Sellepärast sõnastasid Madalmaad ettevõtjaga WUB seotud kohustuse ümber ja andsid komisjonile muudatusest teada. Uue sõnastuse kohaselt tuli ettevõtja WUB osad integreerida ettevõtjaga NN Bank, mis kuulub ettevõtja ING Euroopas toimuva kindlustustegevuse hulka. Sellele plaanile, mille kohaselt ettevõtja WUB osad integreeritakse ettevõtjaga NN Bank ja suur osa ajaloolisest hüpoteeklaenude portfellist (summas kuni 34 miljardit eurot) jääks ettevõtja ING kätte, viitavad Madalmaad ja ettevõtja ING kui Van Goghi stsenaariumile.
                  
               
                     (26)
                  
                  
                     Lisaks raskustele ettevõtjaga WUB seotud kohustuse täitmisel seisis ettevõtja ING silmitsi ka raskustega ettevõtja ING Insurance loovutamisega seotud kohustuse elluviimisel. Esialgu kavatses ettevõtja ING kasutada ettevõtja ING Insurance loovutamise kohustuse täitmiseks aktsiate esmast avalikku pakkumist (edaspidi „esmane avalik pakkumine”), mis hõlmaks ettevõtja kogu kindlustusvaldkonda, kuid hiljem otsustas ettevõtja ING kasutada ühe esmase avaliku pakkumise asemel kahte eraldiseisvat pakkumist – ühte nn EurAsia (19) ja teist Ameerika Ühendriikide puhul. Kuid pidades silmas majanduskeskkonna ja turuolude halvenemist Euroopas, muutis ettevõtja ING oma baasstsenaariumi seoses EurAsia kindlustustegevusega ning kavatseb uurida võimalusi, kuidas väljuda eraldi ja osaliselt sellesse tegevusvaldkonda tehtud investeeringutest.
                  
               
                     (27)
                  
                  
                     Madalmaade sõnul on ettevõtja ING Insurance loovutamisel esinenud viivituste põhjus makromajanduslikud ja reguleerimisega seotud arengud, ebasoodsad hindamised ja ettevõtja ING silmitsi seismine kogu majandusharu kimbutavate probleemidega. Makromajandusliku keskkonnaga seoses tuleb märkida, et pikaajalised intressimäärad on langenud jätkuvalt nii Madalmaades kui ka Ameerika Ühendriikides ning kindlustusettevõtjate kohustused on selle tulemusel kasvanud. Peale selle on Euroopa võlakriisi süvenemine avaldanud mõju elukindlustajate varade väärtusele. Valitseb ebakindlus seoses Solventsus II uute eeskirjadega, (20) mis muudab avalik-õiguslike investorite ja tööstuspartnerite jaoks raskeks kindlusettevõtja täpse hindamise. Madalmaade sõnul on väärtusnäitajad halvenenud, sest Euroopa ja Ameerika Ühendriikide elukindlustusindeksitega kaubeldakse ajalooliselt madalaimatel tasemetel – indeks on umbes 0,4 omakapitali arvestuslikust väärtusest (2009. aasta II poolel oli indeksi väärtus 0,9 omakapitali arvestuslikust väärtusest).
                  
               
                     (28)
                  
                  
                     Peale selle, […] (*1) ettevõtjal Nationale Nederlanden on […], mille põhjustajaks on jätkuv ebakindlus seoses kogu sektorit hõlmava pahatahtliku müügi juhtumiga Madalmaades (nn Woekerpolissen). Seoses ettevõtjaga ING Insurance märkis ettevõtja ING, et […] muutuvate annuiteetidega toodete puhul, mis moodustavad suure osa ettevõtja ING Insurance US bilansist (21).
                  
               
                     (29)
                  
                  
                     Seda silmas pidades ei suuda ettevõtja ING enam loovutada oma kindlustusvaldkonda 2013. aasta lõpuks, mida vastusena komisjoni algatamisotsusele kinnitasid ka Madalmaad.
                  
               
            Ettevõtja ING Direct Italia väidetav agressiivne hinnakujundusstrateegia
         
         
                     (30)
                  
                  
                     Ettevõtja Mediobanca väitis 5. detsembri 2011. aasta kirjas, et ettevõtja ING on tegutsenud Itaalia turul hinnaliidrina, rikkudes sellega tema suhtes kohaldatavat hinnaliidrina tegutsemise keeldu. Täpsemalt väitis ettevõtja Mediobanca, et 2011. aasta septembri neljandal nädalal (19.–25. september) oli ettevõtja ING Direct Italia tõstnud oma 12kuulist brutointressimäära uute klientide jaoks 3,5 %-lt (eelneval nädalal kohaldatud brutointressimäär, mis oli kehtinud alates 2011. aasta juuni neljandast nädalast) 4,2 %-le, positsioneerides end hinnaliidrina. Ettevõtja Mediobanca sõnul tõstis ettevõtja Banca Sistema ettevõtja ING Direct Italia uue pakkumise tulemusel oma 12kuulise brutointressimäära 2011. aasta septembri viimasel nädalal (26.–30. september) kõikide klientide jaoks 4,25 %-le, muutes selle vähemalt teoreetiliselt konkurentsivõimelisemaks pakkumiseks (22).
                  
               III.   ALGATAMISOTSUSE PÕHJENDUSED
         
         
                     (31)
                  
                  
                     Algatamisotsuses juhtis komisjon tähelepanu järgmistele kahtlustele seoses Madalmaade kavandatud muudatustega ja seoses sellega, kas nende muudatustega suudetakse jätkuvalt tagada rekapitaliseerimismeetme ja restruktureerimisabi kokkusobivus siseturuga.
                  
               
            Kahtlused seoses piisava hüvitisega rekapitaliseerimismeetme eest
         
         
                     (32)
                  
                  
                     Näib, et ettevõtja ING on järginud CT1 väärtpaberitega seoses oportunistlikku hüvitamisstrateegiat, mis tundub olevat vastuolus varem seoses dividendide väljamaksmisega väljendatud kavatsusega. Komisjoni sõnul tundus, et ettevõtja ING on järginud sellist dividendide väljamaksmise poliitikat, millega piirati kupongiintresside maksmist riigile, samal ajal kui ettevõtja ING oli teenitud kasumit arvestades võimeline dividende maksma. Sellepärast kahtles komisjon, kas ilma CT1 väärtpaberitele lisatud hüvitamistingimustega seotud rangete tegevusalaste piiranguteta saaks ta pidada rekapitaliseerimismeedet praegusel kujul jätkuvalt siseturuga kooskõlas olevaks, kui pidada silmas kahtlusi, mida ta oli väljendanud päästmisotsuse põhjenduses 32.
                  
               
                     (33)
                  
                  
                     Eelkõige ilmnes, et tegevusalaseid piiranguid oli vaja selleks, et võtta meetmeid seoses riigiabi arbitraaži järeldustega, mille kohaselt võtab abisaaja vastu selliseid strateegilisi otsuseid, millega püütakse vähendada liikmesriigi saadavat tulu, mida see riik oleks saanud, kui abisaaja oleks jätkanud tavapärast äritegevust. Sellisteks piiranguteks võiksid komisjoni arvates olla hüvitise suurendamine, maksegraafiku täpsustamine või nende kahe meetme mingil kujul ühendamine.
                  
               
            Kahtlused seoses kavandatava muudatusega kohustuste valdkonnas, et tagada restruktureerimisabi kokkusobivus siseturuga
         
         
                     (34)
                  
                  
                     Ettevõtja ING tegi ettepaneku integreerida ettevõtja WUB põhitegevus ettevõtjaga NN Bank, nagu on kirjeldatud põhjenduses 4. Komisjoni teavitati ettepanekust loovutada ettevõtja WUB pärast selle integreerimist uue ettevõtjaga NN Bank. Algatamisotsuse põhjendustes 39–78 kirjeldatud finantsteabe ja -prognooside esialgsele hinnangule tuginedes väljendas komisjon kahtlust, kas ettevõtja NN Bank oleks eraldiseisev üksus, ning kahtles, kas selle loovutamisel oleks konkurentsivõime mõttes samasugune väärtus nagu esialgsel ettevõtjaga WUB seotud kohustusel.
                  
               
                     (35)
                  
                  
                     Eelkõige kahtles komisjon selles, kas ettevõtjaga NN Bank seotud kohustus oli ulatuselt ja tootevalikult võrreldav ettevõtjaga WUB seotud kohustusega (sest võrreldes ettevõtjaga WUB oli ettevõtja NN Bank turuosa väiksem ja tema finantsnäitajad olid kehvemad), ning komisjon ei olnud veendunud, et ettevõtja NN Bank muutub piisavalt tugevaks, et temast saaks lähitulevikus turul arvestatav tegija.
                  
               
                     (36)
                  
                  
                     Peale selle ei olnud komisjon veendunud, et ettevõtja NN Bank suudaks toimida iseseisva turuosalisena. Komisjon ei olnud talle esitatud teabe põhjal piisavalt kindel, kas ettevõtja NN Bank on küllaldaselt suur ja kas tal on piisav juurdepääs rahastamisele, et jätkata ja laiendada oma äritegevust. Samuti ei andnud see teave aimu üksuse elujõulisusest. Peale selle tundis komisjon huvi, kas hiljutiste kättesaadavate andmete kohaselt turul aset leidnud arenguid silmas pidades oleks veel olnud võimalik kinnitada ajakava, mille kohaselt ettevõtja ING Insurance oleks müüdud 2013. aastaks – mis pidi tagama uue panga sõltumatuse –, ning nõudis ettevõtja ING Insurance Europe loovutamise ajakohastatud ajakava. Sellele tuginedes väljendas komisjon kahtlust, kas kavandatud muudatusega tagataks jätkuvalt abi kokkusobivus siseturuga.
                  
               
            Kahtlused seoses ettevõtja ING Direct Italia hinnakujunduskäitumisega
         
         
                     (37)
                  
                  
                     Komisjon otsustas uurida ettevõtja ING Direct hinnakujunduskäitumist Itaalias. Kui kinnitust oleks leidnud asjaolu, et ettevõtja ING Direct hinnakujunduskäitumine oli selline, nagu ettevõtja Mediobanca väitis, oleks see võinud tõstatada näiteks kahtluse, kas ettevõtja ING oli pidanud kinni kohustusest – millele tugines päästmisotsus– hoiduda oma äritegevuse sellisest laiendamisest, mida ta ei oleks ette võtnud, kui ta ei oleks rekapitaliseerimisabi saanud. Komisjoni uurimine hõlmab ka küsimust, kas turg, mille puhul on vaja hinnata ettevõtja ING Direct hinnakujundusstrateegiat, on kogu hoiuste ja hüpoteegitoodete üldturg või internetis kasutatavate hoiuste ja hüpoteekide kitsam turg.
                  
               IV.   KOLMANDATE ISIKUTE MÄRKUSED
         
         
                     (38)
                  
                  
                     Komisjonile on esitanud märkused järgmised kolmandad isikud.
                  
               
            Ettevõtja ING märkused
         
         
                     (39)
                  
                  
                     Ettevõtja ING sõnul võimaldab päästmisotsuses märgitud uuesti teatamise kohustus komisjonil vaid hinnata, kas on tõenäoline, et ettevõtja ING maksab hüvitist vähemalt 10 % aasta kohta.
                  
               
                     (40)
                  
                  
                     Ettevõtja ING lunastas 21. detsembril 2009. aastal 500 CT1 väärtpaberit (nominaalväärtusega 5 miljardit eurot), millest Madalmaad said tulu 15 %. Lisaks lunastas ettevõtja ING 13. mail 2011. aastal 200 miljonit CT1 väärtpaberit (nominaalväärtusega 2 miljardit eurot), millest Madalmaad said tulu 19,5 %. Seega teenisid Madalmaad 7 miljardilt tagasimakstud eurolt kogutulu 17 % aasta kohta. Ettevõtja ING sõnul ei ole sellepärast põhjust tõsiselt kahelda selles, et riik saab kogutulu vähemalt 10 % aasta kohta.
                  
               
                     (41)
                  
                  
                     Ettevõtja ING sõnul ei võetud päästmisotsuses arvesse paaril järgmisel aastal aset leidnud arenguid (võlakriis) ning seda ei olnudki võimalik teha. 2012. aasta restruktureerimisotsuses kiitis komisjon heaks ettevõtja ING restruktureerimiskava, milles märgiti, et ettevõtja ING suudab prognooside kohaselt maksta dividende lihtaktsiatelt alles alates 2013. aastast. Seega ei olnud alust eeldada, et ettevõtja ING maksab dividende ajavahemikul 2008–2013. Vastusena algatamisotsusele väidab ettevõtja ING, et tema dividendipoliitika ei olnud oportunistlik. Kuigi ettevõtja ING teatas 2010. ja 2011. aastal kasumist, pidi ta selle säilitama, et tõsta kapitali taset uue BASEL III nõuete (23) täitmiseks.
                  
               
                     (42)
                  
                  
                     Ettevõtja ING rõhutab, et Van Goghi stsenaarium kujutab endast paremat võimalust saavutada komisjoni eesmärk – luua elujõuline ja konkurentsivõimeline ettevõtja, kes suudab hakkama saada ise ja eraldiseisvalt ettevõtja ING valdusesse jäävatest ettevõtjatest.
                  
               
                     (43)
                  
                  
                     Van Goghi stsenaariumi kohaselt on ettevõtjal NN Bank juurdepääs suuremale arvule klientidele ja ta suudab tegutseda ettevõtjaga WUB seotud kohustuse raames ette nähtust palju tugevama jaemüügitasandi kaubamärgina. Peale selle sisaldab Van Goghi stsenaarium ettevõtjaga WUB seotud kohustuse raames ette nähtuga võrreldes pikemaajalist portfelli rahastamist ning selle tulemusel moodustub pank, kellel on praegustel turgudel konkurentsieelis, pidades silmas asjaolu, et tal puuduvad olemasolevad laenud ja et tema rahastamisvõimalused on mitmekesised. Koos ettevõtjaga WUB on ettevõtjal NN Bank hea positsioon kasvamiseks praegusel probleemiderohkel turul.
                  
               
                     (44)
                  
                  
                     Kuni ettevõtja ING Insurance Europe esmase avaliku pakkumiseni jäävad nii ettevõtja ING Insurance Europe kui ka ettevõtja WUB oma tegevuse mõttes ülejäänud ettevõtjast ING eraldiseisvateks üksusteks, et tagada nende sõltumatus. Peale selle on ettevõtja ING teinud ettepaneku täiendavate sihtotstarbelise kasutamise meetmete kohta, et veelgi kindlamalt tagada ettevõtja WUB ja hiljuti loodud ettevõtja NN Bank ühinemise tulemusel loodava integreeritud üksuse sõltumatus. Ettevõtja ING sõnul vastab Van Goghi stsenaarium seega komisjoni eesmärkidele ja isegi ületab neid.
                  
               
                     (45)
                  
                  
                     Ettevõtja ING juhib tähelepanu asjaolule, et puuduvad tõendid selle kohta, et ettevõtja ING Direct Italia oleks rikkunud hinnaliidrina tegutsemise keeldu. Ettevõtja Mediobanca kaebus, milles väidetakse, et ettevõtja ING Direct Italia ei ole järginud hinnaliidrina tegutsemise keeldu, on alusetu. Ettevõtja Mediobanca nimetas vaid ühte konkreetset juhtumit (2011. aasta september), mis on siiski faktiliselt vale, sest ettevõtja Banca Sistema pakkus ettevõtjast ING paremat intressimäära. Konkreetsemalt pakkus ettevõtja Banca Sistema juba 30. augustil 2011. aastal intressimäära 4,25 %, mis leidis kinnitust komisjonile 13. juunil 2012. aastal esitatud teabes.
                  
               
                     (46)
                  
                  
                     Ettevõtja ING sõnul kahtleb komisjon selles, kas ettevõtja ING oleks suutnud saavutada oma turuosa ilma abita. Ettevõtja ING tõendas, et tema turuosa Itaalias ei ole alates abi saamisest suurenenud. Igal juhul ei olnud ükski osa ettevõtja ING saadud abist seotud ettevõtjaga ING Direct Europe (sealhulgas ettevõtjaga ING Direct Italia).
                  
               
                     (47)
                  
                  
                     Ettevõtja ING väidab, et ei järginud kõrgema riskiga strateegiat. Kahjum, mille ettevõtja ING kirjutas oma investeeringute arvele, ning samuti tema tehtud laenukahjumi provisjonid tulenevad kriisist ja konkreetsetest riskivähendusmeetmetest, mida ettevõtja ING võttis, et kaitsta end kriisi mõju eest.
                  
               
                     (48)
                  
                  
                     Ettevõtja ING väidab, et komisjoni, järelevalve eest vastutava usaldusisiku ja ettevõtja ING vahel on kokku lepitud, et hinnaliidrina tegutsemise keelu puhul on võrdlusaluseks kogu turg, st nii interneti- kui ka internetiväline pangandus, ning see hõlmab väikeseid ja suuri konkurente. Samuti on ettevõtja ING seisukohal, et puudub põhjus eristada internetiväliste ja internetis pakutavate finantstoodete turgu, sest puhtalt internetiväliseid ja internetipanku enam ei ole.
                  
               
            Keskpanga De Nederlandsche Bank NV märkused
         
         
                     (49)
                  
                  
                     Keskpank De Nederlandsche Bank NV (edaspidi „DNB”) teostab Madalmaades finantseerimisasutuste üle usaldatavusnõuete täitmise järelevalvet ning seda ülesannet täites soovib ta vastata järgmistele küsimustele:
                     
                                 —
                              
                              
                                 rekapitaliseerimismeetmega seotud hüvitise asjakohasus ning ettevõtja ING otsus jätta kolmel järjestikusel aastal dividendid maksmata;
                              
                           
                                 —
                              
                              
                                 ettevõtja WUB loovutamise asendamine Van Goghi stsenaariumiga.
                              
                           
               
                     (50)
                  
                  
                     Hüvitise küsimuses väidab keskpank DNB, et tema arvates ei olnud ettevõtjal ING võimalik maksta oma aktsionäridele dividende. Sellega seoses selgitab ettevõtja DNB, et kui muud tingimused jääksid samaks, (24) vähendab dividendide maksmine ettevõtja kapitali ning seega tuleb seda analüüsida usaldatavusnõuete täitmise seisukohast. Lisaks selgitab keskpank DNB, et tema hinnang usaldatavusnõuete täitmisele on tulevikku vaatav ning seepärast võetakse arvesse näiteks muutuvaid reguleerivaid nõudeid. Konkreetsemalt viitab keskpank DNB BASEL III kehtestamisele, millega suurendatakse märkimisväärselt pankade kapitalinõudeid. DNB arvates „on ainus kõige olulisem viis nende uute nõuete järgimiseks jätta teenitud summad alles”. Keskpank DNB kirjeldab, et nii 2010. aastal kui ka 2011. aastal pidasid ettevõtja ING ja keskpank DNB pidevalt dialoogi, mille käigus püüdis ettevõtja ING suurendada riigiabi tagasimaksmist, pidades silmas piirangut, et kapitalipositsioon pidi jääma usaldusväärsele tasemele. Selle tulemusel ei võimaldanud ettevõtja ING kapitalipositsioon maksta dividende või astuda muid samme, mis oleksid veelgi vähendanud ettevõtja ING esimese taseme omavahendeid.
                  
               
                     (51)
                  
                  
                     Keskpank DNB kommenteeris ka Van Goghi stsenaariumi elujõulisust. Ta väidab, et kui vaadelda ettevõtjat WUB eraldiseisvalt, siis enamik ettevõtja WUB tegevusest on pigem seotud varadega (laenud) kui kohustustega (hoiused). Seega on ettevõtja WUB varadest lähtuvale ärimudelile omane, et jaetasandil on ettevõtjal alati teatav rahastamise puudujääk. Võttes arvesse, et praeguses majandusolukorras on raske leida piisaval määral hulgitasandi rahastamist, on ettevõtja WUB elujõulisuse tagamiseks väga oluline leida tugev emaettevõtja, kes suudab teha kättesaadavaks märkimisväärses mahus rahalisi vahendeid. Ettevõtja WUB rahastamise puudujääki silmas pidades leiab keskpank DNB, et on mõistetav, et ettevõtja ING ei suutnud leida ettevõtjale WUB sellist ostjat, kes oleks soovinud ja suutnud pakkuda märkimisväärses summas rahastamist, mida ettevõtja WUB vajab.
                  
               
                     (52)
                  
                  
                     Keskpanga DNB vaatenurgast on Van Goghi stsenaariumi eelis võrreldes ettevõtjaga WUB seotud kohustusega see, et Van Goghi stsenaariumi kohaselt üle antav ettevõtja WUB varade struktuur on väikesemahulisem kui ettevõtjaga WUB seotud kohustuse puhul. Nende varade katmiseks on vaja vähem rahalisi vahendeid ning see muudab Van Goghi stsenaariumi elujõulisemaks ettepanekuks. Kokkuvõttes väidab keskpank DNB, et ta ei oleks nõustunud, kui ettevõtja NN Bank oleks omandanud ulatuslikuma varadel põhineva tegevusvaldkonna, kuid Van Goghi stsenaariumis märgitud ettevõtja suurus on usaldatavusnõuete täitmise seisukohast vastuvõetav lahendus.
                  
               
            Ettevõtja Nationale Nederlanden (25)
            märkused
         
         
                     (53)
                  
                  
                     Ettevõtja Nationale Nederlanden esitas märkused ettevõtja NN Bank elujõulisuse ja konkurentsijõu kohta Van Goghi stsenaariumi alusel. Ettevõtja Nationale Nederlanden väidab, et ta ei kahtle ettevõtja NN Bank elujõulisuses ning et ettevõtjad NN Bank ja WUB saavutavad koos suurema konkurentsijõu kui kumbki ettevõtja eraldi. Sellega seoses viitab ettevõtja Nationale Nederlanden ettevõtja NN Bank tasakaalustatumale ja mitmekesisemale ärimudelile, tugevamale bilansile, mis peaks tagama stabiilse juurdepääsu rahastamisele (peamine edutegur konkureerimiseks), juurdepääsule 2,5 miljonile kliendile, laiemale jaotusmudelile ja suurenenud kaubamärgiteadlikkusele.
                  
               
                     (54)
                  
                  
                     Ettevõtja Nationale Nederlanden leiab, et pank ilma füüsilise kontorivõrgustikuta oleks atraktiivsem kui pank, millel on varasemast ajast pärit kontorivõrgustikuga kaasnevad tegevuskulud. Arvelduskontodega seoses usub ettevõtja, et arvelduskontode pakkumine oleks ettevõtja NN Bank jaoks pigem strateegiline koormus kui konkurentsieelis.
                  
               
                     (55)
                  
                  
                     Ettevõtja Nationale Nederlanden leiab kokkuvõttes, et Van Goghi stsenaariumiga suurendatakse võimekust ja tegevusulatust jaepanganduse valdkonnas kiiremini kui ettevõtja NN Bank seda eraldiseisva üksusena teha suudaks.
                  
               
            Ettevõtja WUB töötajate esindusorgani tähelepanekud
         
         
                     (56)
                  
                  
                     Ettevõtja WUB töötajate esindusorgan esitas oma märkused Van Goghi stsenaariumi kohta ning märkis, et ta tõepoolest vajab kinnitust, et pank on pikas perspektiivis elujõuline. Töötajate esindusorgan tõi mõned näited valdkondadest, kus uus pank peab selleks välja töötama dünaamilise poliitika (tooteinnovatsioon eesmärgiga ennetada uut valitsuse poliitikat seoses hüpoteeklaenudega, uued arengud seoses vahendajatega, uued turustusahelad ja uus infotehnoloogia).
                  
               
                     (57)
                  
                  
                     Töötajate esindusorgan rõhutab, et komisjoni tehtud kiire otsus oleks ka ettevõtja WUB töötajate huvides.
                  
               
            Ettevõtja WUB märkused
         
         
                     (58)
                  
                  
                     Ettevõtja WUB juhatus esitab oma märkused uue ettevõtja NN Bank elujõulisuse ja konkurentsijõu kohta pärast seda, kui ettevõtja WUB on temaga ühendatud. Juhatus usub, et ettevõtja on elujõuline ja konkurentsivõimeline mitmel põhjusel.
                  
               
                     (59)
                  
                  
                     Esiteks vajab selline väike pank nagu NN Bank juhatuse meelest tugevat emaettevõtjat, nagu seda on ettevõtja Nationale Nederlanden, mis parandab näiteks juurdepääsu hulgimüügiturule.
                  
               
                     (60)
                  
                  
                     Teiseks täheldab juhatus, et Madalmaade hüpoteeklaenude turg on probleemne ning et peamine turustusahel (sõltumatud vahendajad) läbib märkimisväärseid muutusi. Uus ettevõtja NN Bank suudab rakendada mitut turustusahelat hõlmavat strateegiat (näiteks seotud vahendajad ja otseturundus).
                  
               
                     (61)
                  
                  
                     Kolmandaks näeb juhatus lisandväärtust ka asjaolus, et ettevõtja Nationale Nederlanden on turul tuntud ja tal on hea maine.
                  
               
                     (62)
                  
                  
                     Lõpetuseks täheldab juhatus samuti seda, et Van Goghi stsenaarium võimaldab ettevõtjal NN Bank koondada vahendid ühele ettevõttele ja ühele kaubamärgile. Seega suurendab see tõhusust ettevõttes ja parandab konkurentsimõju.
                  
               
                     (63)
                  
                  
                     Kokkuvõttes mainib juhatus, et Van Goghi stsenaarium on praegu ainus kättesaadav ja teostatav investeeringust väljumise võimalus.
                  
               
                     (64)
                  
                  
                     Ettevõtja WUB järelevalveorgani sõltumatud liikmed väljendavad eraldi kirjas oma toetust juhatuse seisukohale, öeldes sõnaselgelt, et nad kiidavad juhatuse kirja heaks.
                  
               
            Assotsiatsiooni Vereniging Eigen Huis tähelepanekud
         
         
                     (65)
                  
                  
                     Vereniging Eigen Huis, mis on 700 000 Madalmaade hüpoteeklaenuvõtjat esindav Madalmaade koduomanike assotsiatsioon, esitas dokumentaalfilmi pealkirjaga „Uw hypotheek als melkkoe” [„Teie hüpoteeklaen kui rahalehm”], milles käsitletakse Madalmaade hüpoteeklaenuturgu (näiteks selliseid küsimusi nagu kasvavad hüpoteeklaenuhinnad Madalmaades, muutuv konkurentsiolukord Madalmaades ja hinnaliidrina tegutsemise keeld). Nimetatud assotsiatsioon peab seda teavet asjakohaseks kolmanda hindamise läbiviimisel (st ettevõtja ING Direct Italia hinnakujunduskäitumise hindamisel).
                  
               
            Madalmaade vastus kolmandate isikute tähelepanekutele
         
         
                     (66)
                  
                  
                     Madalmaad võtavad teadmiseks asjaolu, et kolmandad isikud esitasid tähelepanekud ettevõtjaga WUB seotud elujõulisuse küsimustes ja Van Goghi stsenaariumi kohta. Kõik märkuste esitajad toetavad Van Goghi stsenaariumi kui vastuvõetavat alternatiivi esialgsele ettevõtjaga WUB seotud kohustusele. Peale selle võtavad Madalmaad teadmiseks keskpanga DNB märkuse, et Van Goghi stsenaarium on usaldatavusnõuete täitmise seisukohast vastuvõetav lahendus.
                  
               
                     (67)
                  
                  
                     Pärast kõikide tähelepanekutega tutvumist on Madalmaad veendunud, et Van Goghi stsenaariumi tulemusel tekib Madalmaade jaepangandusturule uus elujõuline ja konkurentsivõimeline turuosaline. Samuti võtavad Madalmaad teadmiseks mõtteavaldused selle negatiivse mõju kohta, mida ebakindlusperiood avaldab töötajatele ja aktsionäridele. Madalmaad loodavad, et ettevõtja ING restruktureerimiskavasse tehtavaid muudatusi käsitlev otsus annab ettevõtjale WUB ja tema töötajatele vajaliku kindlustunde. Lõpetuseks leiavad seoses assotsiatsiooni Vereniging Eigen Huis märkustega Madalmaad, et dokumentaalfilm on seotud Madalmaade hüpoteeklaenuturuga, ning teevad ettepaneku, et assotsiatsioon võtaks selles küsimuses ühendust Madalmaade konkurentsiasutusega. Madalmaad märgivad, et kolmas komisjoni hinnatav küsimus on seotud ettevõtja Mediobanca kaebusega selle kohta, kuidas ettevõtja ING Direct on järginud hinnaliidrina tegutsemise keeldu Itaalias.
                  
               V.   MADALMAADE SEISUKOHT
         
         5.1.   MAJANDUSLIKUD ARENGUD, MIS MÕJUTAVAD ETTEVÕTJAT ING 22. OKTOOBRI 2009. AASTA RESTRUKTUREERIMISKAVA RAKENDAMISEL
         
                     (68)
                  
                  
                     Madalmaade sõnul ei nähtud praegu Euroopas valitsevat kriisi ette siis, kui ettevõtja ING esitas oma 22. oktoobri 2009. aasta restruktureerimiskava, ning selle kriisi mõjuga ei olnud ilmselgelt arvestatud tol ajal esitatud finantsprognoosides.
                  
               
                     (69)
                  
                  
                     Vaatamata sellele keerulisele keskkonnale suutis ettevõtja ING Bank jätkuvalt saavutada häid finantstulemusi. 2011. aastal osales ettevõtja ING Bank üleliidulises stressitestis (juulis ja oktoobris), mille viis läbi Euroopa Pangandusjärelevalve (edaspidi „EBA”) (26). EBA tegi ettepaneku määrata alates 2012. aasta juunist uueks esimese taseme põhiomavahendite sihtmääraks 9,0 % ning ettevõtja ING suutis selle uue eesmärgi täita. Kindlustusvaldkonnas on ettevõtja ING võtnud märkimisväärseid meetmeid eesmärgiga parandada tulemusi, suurendada riskide maandamist ja valmistada oma kindlustusettevõtjad ette iseseisvaks tegevuseks.
                  
               
                     (70)
                  
                  
                     Lisaks on ettevõtja ING rahastamis- ja likviidsuspositsioon jäänud heaks. Näiteks ei kasutanud ettevõtja ING pikaajalisi refinantseerimistehinguid, mida EKP 2011. aasta detsembris või 2012. aasta märtsis võimaldas.
                  
               
                     (71)
                  
                  
                     Võlakriisi tulemusel seisis ettevõtja ING näiteks silmitsi märkimisväärse kahjuga oma Kreeka valitsuse võlakirjade portfellis, mis tuli Kreeka erasektori osaluse tõttu peaaegu 80 % ulatuses alla hinnata. Sellise kohustuste allahindamise tõttu oli ettevõtja ING kogukahjum umbes 1 miljard eurot.
                  
               5.2.   MADALMAADE UUS ETTEPANEK
         
                     (72)
                  
                  
                     Madalmaad esitasid komisjonile 31. oktoobril 2012. aastal uue ettepaneku, mis koosnes mitmest 22. oktoobri 2009. aasta restruktureerimiskavasse kavandatud muudatusest ning millega sooviti käsitleda algatamisotsuses väljendatud probleeme, määrata uued tähtajad ettevõtja ING Insurance loovutamiseks ja ühtlasi pikendada restruktureerimisperioodi.
                  
               
            Ettevõtjaga NN Bank seotud kohustus, millega asendatakse ettevõtjaga WUB seotud kohustus
         
         
                     (73)
                  
                  
                     Madalmaade uus ettepanek, mis käsitleb ettevõtjaga NN Bank seotud loovutamist, tugineb algatamisotsuse põhjendustes 39–78 kirjeldatud ettepanekule. Uue ettepaneku kohaselt peaks integreeritud ettevõtja NN Bank alles jätma umbes 3 miljardi euro ulatuses hüpoteeklaene (27) ja nendega seotud rahastamise, samal ajal kui ettevõtjale ING jääks 34 miljardi euro suurune hüpoteeklaenuportfell, mida osaliselt teenindaks ettevõtja NN Bank.
                  
               
            Struktuur ja tootevalik
         
         
                     (74)
                  
                  
                     Madalmaad kinnitavad uuesti oma kohustust, mille kohaselt ettevõtja ING loob selles liikmesriigis investeeringust väljumiseks uue ettevõtja (edaspidi „loovutamisega seotud ettevõtja”), mis luuakse ettevõtja ING praeguse Madalmaade jaepangandusvaldkonna põhjal. Eraldatud ettevõtja peab olema elujõuline ja konkurentsivõimeline firma, kes tegutseb iseseisvalt ja sõltumatult ING ülejäänud üksustest. See uus ettevõtja koosneb juba eraldatud ettevõtja WUB äritegevusvaldkondadest ja hiljuti loodud ettevõtja Nationale Nederlanden (NN Bank) pangandusdivisjoni praegustest (piiratud) tegevusvaldkondadest.
                  
               
                     (75)
                  
                  
                     Loovutamisega seotud ettevõtja hakkab kuuluma ettevõtjale ING Insurance / Investment Management (IM) Europe, kellel on pikaajaline strateegiline kohustus seoses Madalmaade jaepangandusturuga ning kes hakkab tegutsema kaubamärgi Nationale Nederlanden all (kui „NN Bank”), omades isiklikke rahastamisvõimalusi ja laia turustusvõrgustikku. Selle tulemusel loovutatakse ettevõtja NN Bank ettevõtja ING Insurance Europe osana hiljemalt 31. detsembril 2015. aastal. See investeeringust väljumine toimub tõenäoliselt esmase avaliku pakkumise kaudu.
                  
               
                     (76)
                  
                  
                     Ettevõtja NN Bank hakkab pakkuma laia ja sidusat tootevalikut, sealhulgas hüpoteeklaene, hoiuseid, annuiteetidega seotud tooteid ning investeerimis- ja tarbimislaenutooteid, kombineerituna ettevõtja Nationale Nederlanden põhiliste jaetasandi kindlustustoodetega (mis ei hõlma elukindlustustooteid ning vara- ja kahjukindlustustooteid). Ettevõtja NN Bank jõuab klientideni integreeritud mitmest kanalist koosneva turustusmudeli kaudu, palgates kogu riigi territooriumil tegutsevad sõltumatud finantsnõustajad ja seotud agendid, et anda nõu keerulistes finantsolukordades ja seoses keeruliste finantsteenustega, ning võttes kasutusele müügi edendamiseks ja teenuste osutamiseks interneti ja kõnekeskused. Kõigi nende turustuskanalite abil on võimalik jõuda rohkem kui 2,5 miljoni ettevõtja Nationale Nederlanen kliendini.
                  
               
                     (77)
                  
                  
                     Ettevõtja NN Bank prognoositav bilanss vastavalt ettevõtja NN Bank äriplaanile, mis esitati 11. juulil 2012. aastal, on järgmine:
                     
                        Tabel 1
                     
                     
                        Ettevõtja NN Bank äriplaan (miljonites eurodes)
                     
                     
                                 
                                    Varad
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Hüpoteegid
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Tarbimislaenud
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Raha ja raha ekvivalendid
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Omakapital
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Kohustused
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Kliendihoiused
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Säästuhoiused
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Ettevõtjate säästuhoiused / levensloop
                                 
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Panga annuiteedid – hüpoteeklaenud
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Panga annuiteedid – Lijfrente
                                 
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Hulgitasandi rahastamine
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 Rahastamine ettevõtjalt ING Bank
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                 Kapitaliturud
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                              
                                 […]
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Riskiga kaalutud varad
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
                                 
                                    Esimese taseme omavahendite suhtarv
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                              
                                 
                                    […]
                                 
                              
                           
               
            Omakapitali tootlus
         
         
                     (78)
                  
                  
                     Uue, Van Goghi stsenaariumiga kaasneva ärimudeli puhul, mis hõlmab täiendavaid kohustusi, on prognooside kohaselt viie aasta pärast omakapitali investeeringute tulusus umbes [7–12] %, samal ajal kui pikaajaline omakapitali investeeringute tulusus kasvab ja jääb vahemikku [9–15] %.
                  
               
            Mahu kasvu eesmärgid peamiste toodete puhul
         
         —   Hüpoteeklaenud
         
                     (79)
                  
                  
                     Ettevõtja NN Bank sõlmib uusi hüpoteeklaenulepinguid aastas keskmiselt vähemalt [1,5–6] miljardi euro ulatuses (see hõlmab ka ettevõtja ING Bank portfelli kuulunud (NN-kaubamärki kandvate) hüpoteeklaenude uuendamist) ning see moodustab kõigi uute hüpoteeklaenude mahust Madalmaade turul [2–9] %, kusjuures aastane maksimaalne uute lepingute maht on [2–8] miljardit eurot aastatel 2013 (28)–2015. Kui need kriteeriumid ei ole täidetud, kohustub ettevõtja ING tegema järgmist:
                     
                                 —
                              
                              
                                 andma individuaalsed kliendisuhted hüpoteeklaenude üleandmise teel ettevõtjale NN Bank (ettevõtja ING Bank (29) hüpoteeklaenude klientidele tehtud individuaalsete pakkumiste alusel) (30) ning
                              
                           
                                 —
                              
                              
                                 andma nende hüpoteeklaenude omandiõiguse lisakuluta kliendile või lisakulu eest ettevõtjale NN Bank ning
                              
                           
                                 —
                              
                              
                                 võimaldama ettevõtjal NN Bank kasutada ettevõtja ING Bank turustusahelaid, et pakkuda eesmärkide saavutamiseks ettevõtja ING Bank klientidele ettevõtja NN Bank hüpoteeklaene.
                              
                           
               —   Tarbimislaenud
         
                     (80)
                  
                  
                     Tarbimislaenude puhul sõlmib ettevõtja NN Bank uusi tarbimislaenu lepinguid aastas vähemalt [10–100] miljoni euro ulatuses ning see moodustab 31. detsembriks 2013 kõigi uute tarbimislaenude mahust Madalmaade turul vähemalt [0,5–4] % (31). Ettevõtja NN Bank uute tarbimislaenude mahu aastane kasv on vähemalt [40–140] miljonit eurot ja vähemalt [0,5–6] % kõigi Madalmaade turu tarbimislaenude kasvust mõõdetuna 31. detsembril 2015, kusjuures maksimaalne uute lepingute maht on [100–200] miljonit eurot. Kui need kriteeriumid ei ole täidetud, kohustub ettevõtja ING tegema järgmist:
                     
                                 —
                              
                              
                                 andma individuaalsed kliendisuhted üle ettevõtjale NN Bank, (32) andes talle ettevõtja ING Bank Netherlands tarbimislaenude klientide portfelli, (33) ning
                              
                           
                                 —
                              
                              
                                 andma nende tarbimislaenude omandiõiguse lisakuluta kliendile või lisakulu eest ettevõtjale NN Bank.
                              
                           
               —   Makseviisid
         
                     (81)
                  
                  
                     Ettevõtja ING kohustub lisama ettevõtja NN Bank puhul makseviisi NN-kaubamärki kandva krediitkaardi kujul, tehes seda kuludega, mis ei ole kliendi jaoks kõrgemad deebetkaardiga kaasnevatest kuludest. NN-kaubamärki kandva krediitkaardi omanike jaoks pakub ettevõtja ING tasuta juurdepääsu oma pangaautomaatidele kolme aasta jooksul pärast selle krediitkaardi turulelaskmist ja lõppkokkuvõttes kuni 31. detsembrini 2015.
                  
               
                     (82)
                  
                  
                     Ettevõtja ING saadab kooskõlas eraelu puutumatust käsitlevate Madalmaade õigusaktidega ettevõtjaga NN Bank seotud turundusteate oma 350 000 kliendile. Ettevõtjal ING on lubatud selgitada oma klientidele, et teade edastatakse selleks, et ettevõtja ING täidaks Euroopa Liidu riigiabi eeskirju.
                  
               
            Seotud keeld
         
         
                     (83)
                  
                  
                     Ettevõtja ING võtab endale kohustuse, et ettevõtja ING Bank aastane hüpoteeklaenulepingute mahu kasv (mille hulgast on välja arvatud pikendatavad hüpoteeklaenulepingud) ei ole suurem [2–4]-kordsest ettevõtja NN Bank hüpoteeklaenulepingute mahu kasvust. Kvartalis ei tohi ettevõtja ING hüpoteeklaenude mahu kasv olla rohkem kui [2,5–5] korda suurem ettevõtja NN Bank hüpoteeklaenude mahu kasvust samas kvartalis ja rohkem kui [2,25–4,5] korda suurem ettevõtja NN Bank hüpoteeklaenude mahu kasvust poolaastas. Kui ettevõtja NN Bank hüpoteeklaenude mahu kasv aastas on suurem kui [2–8] miljardit eurot, siis ettevõtja ING Bank hüpoteeklaenude mahu kasvule piiranguid ei seata (st et kui ühel poolaastal on ettevõtja NN Bank hüpoteeklaenude mahu kasv suurem kui [1–4] miljardit eurot, ei piirata ettevõtja ING hüpoteeklaenude mahu kasvu järgneval poolaastal).
                  
               
                     (84)
                  
                  
                     Määr, mille kohaselt ettevõtja ING hüpoteeklaenude mahu kasv (millest on välja arvatud pikendatavad hüpoteeklaenud) ei tohi olla suurem ettevõtja NN Bank hüpoteeklaenude mahu kasvust [2–4] korda, põhineb Madalmaade esitatud tabelis 2 sisalduvatel andmetel. Alates 2011. aasta jaanuarist kuni 2012. aasta juunini – selle ajavahemiku kohta esitasid Madalmaad andmeid – oli keskmine aastane hüpoteeklaenude mahu kasv [5–15] miljardit eurot, mis vastab täpsustatud määrale, kui see jagada [1,5–6] miljardi euroga aasta kohta (s.o ettevõtja NN Bank minimaalne hüpoteeklaenude mahu kasv, millega ettevõtja ING on seotud).
                     
                        Tabel 2
                     
                     
                        Ettevõtja ING hüpoteeklaenude mahu kasv 2011. aastal ja 2012. aasta esimeses pooles
                     
                     Hüpoteeklaenud Madalmaades:hüpoteeklaenude mahu kasv ja pikendatud hüpoteeklaenulepingute maht (v.a ettevõtja WUB hüpoteeklaenud)
                     
                        
                     
                                 KOGUSED × 1 miljon eurot
                              
                              
                                 jaan.11
                              
                              
                                 veebr.11
                              
                              
                                 märts.11
                              
                              
                                 apr.11
                              
                              
                                 mai.11
                              
                              
                                 juuni.11
                              
                              
                                 juuli.11
                              
                              
                                 aug.11
                              
                              
                                 sept.11
                              
                           
                                 Uute hüpoteeklaenude maht
                              
                              
                                 878 
                              
                              
                                 835 
                              
                              
                                 1 020 
                              
                              
                                 856 
                              
                              
                                 921 
                              
                              
                                 888 
                              
                              
                                 762 
                              
                              
                                 679 
                              
                              
                                 549 
                              
                           
                                 Pikendatud hüpoteeklaenude maht
                              
                              
                                 [500-1 000 ]
                              
                              
                                 [300-800]
                              
                              
                                 [300-800]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [500-1 000 ]
                              
                              
                                 [600-1 100 ]
                              
                              
                                 [600-1 200 ]
                              
                              
                                 [600-1 200 ]
                              
                           
                                  
                              
                              
                                 okt.11
                              
                              
                                 nov.11
                              
                              
                                 dets.11
                              
                              
                                 jaan.11
                              
                              
                                 veebr.12
                              
                              
                                 märts.12
                              
                              
                                 apr.12
                              
                              
                                 mai.12
                              
                              
                                 juuni.12
                              
                           
                                 Uute hüpoteeklaenude maht
                              
                              
                                 485 
                              
                              
                                 369 
                              
                              
                                 466 
                              
                              
                                 403 
                              
                              
                                 421 
                              
                              
                                 624 
                              
                              
                                 627 
                              
                              
                                 571 
                              
                              
                                 547 
                              
                           
                                 Pikendatud hüpoteeklaenude maht
                              
                              
                                 [600-1 200 ]
                              
                              
                                 [500-1 000 ]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [500-1 000 ]
                              
                              
                                 [400-900]
                              
                              
                                 [600-1 200 ]
                              
                              
                                 [600-1 200 ]
                              
                              
                                 [600-1 200 ]
                              
                           
               
                     (85)
                  
                  
                     Ettevõtja NN Bank peab esimesel võimalusel esitama ettevõtjale ING uued andmed hüpoteeklaenude mahu kasvu kohta (uued ettepanekud, vastuvõetud ettepanekud) ja prognoosid kuude kaupa. Vahemiku järgimist mõõdetakse mahtude suurenemist käsitlevate arvnäitajate põhjal, mis on avaldatud Kadaster’is (34).
                  
               
                     (86)
                  
                  
                     Põhjenduses 85 kirjeldatud piirangut kohaldatakse 1. jaanuarist 2013 kuni 31. detsembrini 2015. Üleminekuperioodil kuni ettevõtja NN Bank tegevuse alustamiseni tohib ettevõtja ING hüpoteeklaenude mahu maksimaalne aastane kasv (millest on välja arvatud pikendatud hüpoteeklaenud) olla [2–4] korda [1,5–6] miljardit eurot (kokku [3–24] miljardit eurot) aastas. Ettevõtja ING annab arengutest aru kord kvartalis.
                  
               
            Iserahastamise kohustus
         
         
                     (87)
                  
                  
                     Ettevõtja NN Bank rahastab end suures osas ise jaehoiuste kaudu ja kindlustusvaldkonnast saadavate lisavahendite abil, mida täiendatakse vajaduse korral välisrahastamisega. Ettevõtjal Nationale Nederlanden on juurdepääs rahastamisele ja kapitalile, et aidata kaasa hüpoteeklaenude mahu kasvule, ning see on praeguseid turuolusid arvestades konkurentsieelis.
                  
               
                     (88)
                  
                  
                     Ettevõtja NN Bank peab oma bilanssi suutma ise rahastada. Ettevõtja NN Bank rahastamisprofiil on tulevikus kooskõlas ärimudelis kavandatud bilansiprognoosidega. Ettevõtja ING ei suurenda absoluutarvudes ettevõtja NN Bank rahastamist võrreldes ettevõtja NN Bank äriplaanis igaks aastaks ette nähtud summadega ning ettevõtja ING annab ettevõtjale NN Bank 2015. aastal maksimaalselt 2,7 miljardit eurot.
                  
               
                     (89)
                  
                  
                     Ettevõtja ING poolt 2015. aasta lõpus võimaldatav rahastamine (maksimaalselt 2,7 miljardit eurot) peab toimuma kaubeldavate väärtpaberite kujul nii, et ettevõtja ING võib osta turuhinnaga tagamata või tagatud võlakirju, näiteks pandikirju või eluasemehüpoteekväärtpabereid. Võlakirju võivad lisaks ettevõtjale ING osta ka teised investorid. Kõigi võlakirjade kehtivusaeg peaks nende väljastamisel olema vähemalt viis aastat, 66 % võlakirjade kehtivusaeg peaks olema vähemalt seitse aastat ning 33 % võlakirjade kehtivusaeg vähemalt kümme aastat. Turuväärtuse põhine hinna määramise otsus tehakse kas väärtpaberi enda hinnastamise kaudu või kui ettevõtja ING on ainus väärtpaberite ostja, siis võrreldavate võlakirjade järelturu hinna alusel järelevalve eest vastutava usaldusisiku ettepaneku põhjal.
                  
               
                     (90)
                  
                  
                     Ettevõtja NN Bank rahastamise suurus (hoiused ja hulgitasandi rahastamine) (35) on vähemalt 75 % esimesel aastal, 80 % teisel aastal ja 85 % kolmandal aastal (kusjuures maksimaalne hulgitasandi rahastamine on [1–4] miljardit eurot) baasstsenaariumi prognooside kohaselt.
                  
               
                     (91)
                  
                  
                     Kui reguleerivas keskkonnas ja/või turutingimustes toimuvate oluliste muutuste tõttu jääb tegelik rahastamine väiksemaks ning selle tulemusel on vaja ajakohastada bilansiprognoose, annab ettevõtja ING sellest asjaolust järelevalve eest vastutavale usaldusisikule ja komisjonile teada. Järelevalve eest vastutav usaldusisik teeb komisjoniga konsulteerides ettepaneku, milliseid meetmeid tuleks võtta, et kaitsta ettevõtja NN Bank elujõulisust, ning komisjon peab need meetmed heaks kiitma.
                  
               
                     (92)
                  
                  
                     Ettevõtja ING rahastamise tase vaadatakse üle igal aastal alates ettevõtja NN Bank tegevuse alustamisest, st hetkest, mil kirjeldatud ettevõtja NN Bank struktuur hakkab toimima, ning seda tehakse 31. detsembrini 2015.
                  
               
                     (93)
                  
                  
                     Kui ettevõtja NN Bank rahastamisprognoose ei suudeta iga aasta lõpuks täita, võtab ettevõtja ING põhjendustes 94–96 kirjeldatud parandusmeetmed.
                  
               
                     (94)
                  
                  
                     Esimese aasta järel saadab ettevõtja ING turundusteate seoses ettevõtjaga NN Bank veel 50 000-le ettevõtja ING kliendile, kui tegelik rahastamine jääb alla 80 %, ning lisaks veel 100 000-le ettevõtja ING kliendile, kui tegelik rahastamine jääb alla 75 % esimese aasta baasstsenaariumi prognoosidest. Teise aasta järel saadab ettevõtja ING turundusteate seoses ettevõtjaga NN Bank veel 100 000-le ettevõtja ING kliendile, kui tegelik rahastamine jääb alla 85 %, ning lisaks veel 150 000-le ettevõtja ING kliendile, kui tegelik rahastamine jääb alla 80 % teise aasta baasstsenaariumi prognoosidest. Teated edastatakse kooskõlas eraelu puutumatust käsitlevate Madalmaade õigusaktidega. Ettevõtjal ING on lubatud selgitada oma klientidele, et teade edastatakse selleks, et ettevõtja ING täidaks Euroopa Liidu riigiabi eeskirju.
                  
               
                     (95)
                  
                  
                     Esimese aasta järel võimaldab ettevõtja ING ettevõtjale NN Bank täiendava turunduseelarve 1 miljoni euro ulatuses, kui tegelik rahastamine jääb alla 80 %, ning lisaks veel 2 miljonit eurot, kui tegelik rahastamine jääb alla 75 % esimese aasta baasstsenaariumi prognoosidest. Teise aasta järel võimaldab ettevõtja ING ettevõtjale NN Bank täiendava turunduseelarve 2 miljoni euro ulatuses, kui tegelik rahastamine jääb alla 85 %, ning lisaks veel 4 miljonit eurot, kui tegelik rahastamine jääb alla 80 % teise aasta baasstsenaariumi prognoosidest. Kolmanda aasta järel võimaldab ettevõtja ING ettevõtjale NN Bank täiendava turunduseelarve 5 miljoni euro ulatuses, kui tegelik rahastamine jääb alla 85 %, ning lisaks veel 6 miljonit eurot, kui tegelik rahastamine jääb alla 80 % kolmanda aasta baasstsenaariumi prognoosidest. Ettevõtja NN Bank kasutab neid turunduse eesmärgil eraldatud vahendeid müügi edendamiseks ette nähtud uueks otseturundustegevuseks (36).
                  
               
                     (96)
                  
                  
                     Kui 2015. aastal on tegelik rahastamine alla 85 % võrreldes selle aasta baasstsenaariumi prognoosidega, peab ettevõtja ING lisaks põhjendustes 94–95 kirjeldatud parandusmeetmetele pikendama kahe aasta võrra NN-kaubamärgi krediitkaardi omanike tasuta juurdepääsu ettevõtja ING pangaautomaatidele (31. detsembrini 2017).
                  
               
                     (97)
                  
                  
                     Komisjon hindab põhjendustes 73–96 sätestatud kohustusi, kui on loovutatud üle 50 % ettevõtjast ING Insurance Europe või vajaduse korral ettevõtjast NN Bank või hiljemalt 31. detsembriks 2015, olenevalt sellest, milline kuupäev on varasem. Kohustused kaotavad kehtivuse kuupäeval, mil on loovutatud üle 50 % ettevõtjast ING Insurance Europe või vajaduse korral ettevõtjast NN Bank, kui ei ole sätestatud teisiti.
                  
               
                     (98)
                  
                  
                     Ettevõtja NN Bank loomine toimub praegu ametisse nimetatud järelevalve eest vastutava usaldusisiku järelevalve all. Ettevõtja ING eraldab ettevõtja NN Bank, kuni üle 50 % ettevõtjast ING Insurance Europe on loovutatud, ning selle üle teostab järelevalvet järelevalve eest vastutav usaldusisik. Eraldamisel lähtutakse põhimõttest, et selle tulemusel peab olema ettevõtjatel NN Bank ja NN Insurance võimalik piisaval määral ellu viia integreeritud äristrateegiat jaekindlustuse ning jaepangandustoodete ja -teenuste vahel.
                  
               
                     (99)
                  
                  
                     Ettevõtja ING hoidub ajutiselt kuni 12 kuu jooksul pärast ettevõtja NN Bank loovutamist (enam kui 50 % loovutamine ettevõtjast ING Insurance Europe ja ettevõtjast NN Bank) pakkumast aktiivselt ettevõtja NN Bank klientidele tooteid, mida ettevõtja NN Bank pakub neile klientidele käesoleva otsuse vastuvõtmise kuupäeval.
                  
               
            Kapitaliseerimine
         
         
                     (100)
                  
                  
                     Ettevõtja NN Bank äriplaani ellu viies jääb osa ettevõtja WUB hüpoteegiportfellist ettevõtja ING kätte. Ettevõtja NN Bank bilanss on alguses tagasihoidlik, et saavutada varade ja kohustuste kohane tasakaal ning muutuda kiiresti keskmise suurusega turuosaliseks. Ettevõtja NN Bank kapitaliseerimine saab olema piisav, et viia ellu tema pikaajaline arengukava: ettevõtja ING annab üle tema kätte jäänud portfellist saadava majandusliku kasumi (350 miljonit eurot sellest portfellist saadava (majandusliku) kasumi nüüdispuhasväärtuse alusel) eelnevalt tehtava kapitalisüstina ning pakub täiendavat kapitali (kuni 120 miljonit eurot), kui seda on vaja, kuid lõppkokkuvõttes kohe enne investeeringust väljumist (kui BASEL III kohane finantsvõimenduse määr muutub kohustuslikuks ja kui ettevõtja NN Bank vajab kapitali oma äriplaani elluviimiseks). Sellised kavandatud arengud ettevõtja NN Bank kapitaliseerimises aitavad tagada kasvu kuni 2016. aastani ning pärast seda suudab ettevõtja NN Bank ise oma kasvu rahastada. Kokkuvõttes kannab ettevõtja ING kõik kulud ja riskid, mis kaasnevad tema kätte jäänud hüpoteeklaenuportfelliga (kuni lõpptähtajani), ning kannab kasumi üle ettevõtjale NN Bank.
                  
               
                     (101)
                  
                  
                     Ettevõtja ING mõistab, et ettevõtja NN Bank minimaalne esimese taseme omavahendite suhtarv peab olema 12 % (mis on tunduvalt kõrgem nõutavast reguleerivast miinimumist) mitte varem kui 31. detsembril 2015 või siis, kui loovutatud on üle 50 % ettevõtjast ING Insurance/ IM Europe või ettevõtjast NN Bank.
                  
               
            Investeeringust väljumise kohustus
         
         
                     (102)
                  
                  
                     Ettevõtja ING jätkab oma bilansi vähendamist umbes 45 % võrreldes oma 2008. aasta III kvartali näitajatega, kasutades selleks investeeringust väljumist (37) või muid meetmeid, mille eesmärk on vähendada bilanssi (näiteks portfelli vähendamine) (38)31. detsembrini 2015. Lubatud bilansi vähendamine põhineb 2008. aasta III kvartali andmetel ning selle käigus ei võeta arvesse loomulikku kasvu, muutusi välisvaluutakurssides, intressimäära muutusi või muud kasvu, mis tuleneb võimalikest uutest reguleerivatest nõuetest, näiteks kui pangad peavad hoidma märkimisväärselt suuremat likviidsuspuhvrit uute, kogu liitu hõlmavate eeskirjade tõttu.
                  
               
                     (103)
                  
                  
                     Ettevõtja ING ei sea oma tegevusvaldkondade bilansimahu tavapärasele kasvule (st kasvule, mis ei ole seotud omandamistega) piirangut. Ettevõtja ING järgib jätkuvalt üldist poliitikat, mille kohaselt ta kasutab talle klientide poolt usaldatud rahaliste vahendite kasvu selleks, et suurendada laenu andmist reaalmajandusele (ettevõtjatele ja tarbijatele), ning vähendab jätkuvalt oma kokkupuudet kõrgema riskiga varaklassidega äriliste hüpoteekväärtpaberite ja eluasemehüpoteekväärtpaberitega seoses. Ta ei tee uusi algatusi, mis suurendavad tema otseseid kinnisvarainvesteeringuid, (39) järgides ettevõtja ING üldist riskide vähendamise poliitikat.
                  
               
                     (104)
                  
                  
                     Ettevõtja ING kohustub loovutama üle 50 % ettevõtja ING Insurance Asia tegevusvaldkondadest enne 31. detsembrit 2013, üle 50 % ettevõtja ING Insurance US tegevusvaldkondadest enne 31. detsembrit 2014 ning üle 50 % ettevõtja ING Insurance Europe tegevusvaldkondadest enne 31. detsembrit 2015 (40) lisaks neile üksustele/tegevusvaldkondadele, mille ettevõtja ING on juba loovutanud või mida ta plaanib sulgeda või mille ta juba on sulgenud ning mis on loetletud 2012. aasta restruktureerimisotsuse põhjenduses 77 ja viimases kahte aastat hõlmavas eduaruandes (41). Peale selle nõustub ettevõtja ING seoses USA kindlustustegevusega loovutama vähemalt 25 % tegevusest enne 31. detsembrit 2013 (42).
                  
               
                     (105)
                  
                  
                     Kui loovutatud on üle 50 % ettevõtja ING osalusest (mõõdetuna aktsiates) ettevõttes, loetakse investeeringust väljumise nõue täidetuks. Sellisel juhul kaotab ettevõtja ING häälteenamuse juhatuses ning dekonsolideerib oma äritegevuse (kooskõlas rahvusvahelistes finantsaruandlusstandardites sisalduvate raamatupidamiseeskirjadega). Ettevõtja ING loovutab oma ülejäänud osaluse i) ettevõtjas ING Insurance Europe enne 31. detsembrit 2018, ii) ettevõtjas ING Insurance US enne 31. detsembrit 2016 ja iii) ettevõtjas ING Insurance Asia enne 31. detsembrit 2016.
                  
               
                     (106)
                  
                  
                     Ettevõtja ING võtab kohustuse loobuda kahekordsest võimendusest. Selleks kasutatakse kindlustusvaldkonna loovutamise tagajärjel saadud tulu kahekordse võimenduse vähendamiseks määral, mil seda tulu ei vajata selleks, et hoida ülejäänud kindlustusvaldkonna võimendust vastuvõetaval tasemel. Vähendamise abil loobutakse lõppkokkuvõttes kahekordsest võimendusest täielikult. Peale selle, kui teenitakse lisakapitali, mida ei vajata BASEL III või Solventsus II eeskirjade täitmiseks, võivad ettevõtjale ING makstavad dividendid kujutada endast täiendavat allikat, mille kaudu aidata kaasa kahekordse võimenduse kiiremale kaotamisele.
                  
               
            Muudetud tegevusalased kohustused
         
         
            Omandamiskeeld
         
         
                     (107)
                  
                  
                     Lisaks tagavad Madalmaad, et ettevõtja ING järgib omandamiskeeldu.
                  
               
                     (108)
                  
                  
                     Ettevõtja ING hoidub omandamast finantseerimisasutusi täiendava ajavahemiku jooksul kuni 18. novembrini 2015 või kuni kuupäevani, mil on loovutatud üle 50 % kindlustustegevusest Aasias, üle 50 % kindlustustegevusest USAs ja üle 50 % kindlustustegevusest Euroopas, olenevalt sellest, kumb kuupäev on varasem (43). Peale selle hoidub ettevõtja ING sama ajavahemiku jooksul mis tahes muu ettevõtte omandamisest, kui selle omandamine aeglustaks esimese taseme põhiomavahendite koosseisu kuuluvate väärtpaberite Madalmaadele tagasimaksmist.
                  
               
                     (109)
                  
                  
                     Nimetatud keelust olenemata võib ettevõtja ING omandada ettevõtteid pärast komisjonilt selleks loa saamist, eelkõige juhul, kui see on vajalik finantsstabiilsuse või konkurentsi tagamiseks asjaomasel turul.
                  
               
            Hinnaliidrina tegutsemise keeld
         
         
                     (110)
                  
                  
                     Peale selle tagavad Madalmaad, et ettevõtja ING järgib hinnaliidrina tegutsemise keeldu.
                  
               
                     (111)
                  
                  
                     Selle kohustuse täitmise kontrollimiseks nimetavad Madalmaad ametisse ettevõtja ING valitud ja soovitatud järelevalve eest vastutava usaldusisiku (edaspidi „hinnaliidrina tegutsemise keelu üle teostatava järelevalve eest vastutav usaldusisik”). Kõnealuse usaldusisiku kiidab heaks komisjon.
                  
               
            Ettevõtja ING tegevusvaldkonnad ELis (välja arvatud ettevõtja ING Direct), mille turuosa on suurem kui 5 %
         
         
                     (112)
                  
                  
                     Hinnaliidrina tegutsemise keeldu ei kohaldata Madalmaades (hüpoteekide, hoiuste, väikeste ja keskmise suurusega ettevõtjate (VKEde) hoiuste, erapanganduse jms suhtes). Muude ettevõtjaga ING Direct mitteseotud ELis asuvate tegevusvaldkondade suhtes, mille turuosa on üle 5 %, kohaldatakse põhjendustes 113–114 esitatud piiranguid.
                  
               
                     (113)
                  
                  
                     Ettevõtja ING ei paku komisjoni eelneva loata (põhjenduses 114 määratletud turgudel) ettevõtja ING standardtooteid hindadega, mis on soodsamad kui hinnad, mida pakuvad Euroopa Liidu turgudel, kus ettevõtja ING turuosa on suurem kui 5 %, tema kolm kõige soodsamate hindadega otsest konkurenti. Selle tulemusel saab ettevõtja ING parimal juhul pakkuda oma hinda, kui turul on vähemalt kolm toodet parema hinnaga.
                  
               
                     (114)
                  
                  
                     Seda kohustust kohaldatakse üksnes ettevõtja ING standardtoodete suhtes järgmistel tooteturgudel: i) hoiuste jaeturg, ii) hüpoteeklaenude jaeturg, iii) erapangandusturg sel määral, mil see hõlmab hüpoteeklaenude või hoiustega seotud tooteid, või iv) VKEde hoiuste turg (VKEd määratletakse vastavalt väikeste ja keskmise suurusega ettevõtjate määratlusele, mida ettevõtja ING tavaliselt kasutab või praegu kasutab oma tegevuse käigus asjaomases riigis). Kui ettevõtja ING saab teada, et ta pakub oma tooteid soodsamate hindadega kui kolm kõige soodsamate hindadega konkurenti, korrigeerib ta võimalikult kiiresti ja põhjendamatu viivituseta (44) oma hinda käesoleva kohustusega kooskõlas oleva tasandini. Niipea kui ettevõtja ING määrab kindlaks oma hinnad, peab ta analüüsima, kas need on kooskõlas hinnaliidrina tegutsemise keeluga. Selleks et minimeerida konflikti hinnaliidrina tegutsemise keelu ning hindade korrigeerimist käsitlevatest seadustest tulenevate ja reguleerivate piirangute vahel, ei tohi ettevõtja ING turupakkumiste kehtivusaeg olla pikem kui kolm kuud.
                  
               
            Ettevõtja ING Direct tegevus ELi turul
         
         
                     (115)
                  
                  
                     Lisaks, selleks et toetada ettevõtja ING pikaajalist elujõulisust, hoidub ettevõtja ING Direct pakkumast komisjoni eelneva loata soodsamaid hindu kui need, mida pakub tema parimaid hindu pakkuv otsene konkurent (asjaomasel tooteturul suurimat turuosa omava kümne finantseerimisasutuse (45) hulgast) (46) seoses ettevõtja ING standardtoodetega Euroopa Liidu hüpoteeklaenude ja hoiuste jaeturul. Selle tulemusel saab ettevõtja ING parimal juhul pakkuda oma hinda, kui turul on vähemalt üks toode parema hinnaga. Kõiki sellise finantseerimisasutuse pakutavaid hindu (sealhulgas teiseste kaubamärkide ja tütarettevõtjate pakutavaid hindu) võib kasutada võrdlusalusena.
                  
               
                     (116)
                  
                  
                     Kui ettevõtja ING Direct saab teada, et ta on ELi hüpoteeklaenude või hoiuste jaeturul hinnaliider, korrigeerib ta võimalikult kiiresti ja põhjendamatu viivituseta oma hinnad nimetatud kohustusega kooskõlas oleva tasemeni (47). Niipea kui ettevõtja ING Direct määrab kindlaks oma hinnad, peab ta analüüsima, kas need on kooskõlas hinnaliidrina tegutsemise keeluga. Selleks et vähendada konflikti hinnaliidrina tegutsemise keelu ning hindade korrigeerimist käsitlevate seadusest tulenevate ja reguleerivate piirangute vahel, ei tohi ettevõtja ING Direct turupakkumiste kehtivusaeg olla pikem kui kolm kuud.
                  
               
                     (117)
                  
                  
                     Kui võrdlusaluses kasutatavate hindade, mis on saadud igalt esikümnesse kuuluvalt finantseerimisasutuselt, arv on väiksem kui kümme, kasutatakse suuruse alusel 11., 12., 13. jne kohal oleva finantseerimisasutuse hindu, kuni on saadud kümme hinda erinevatelt finantseerimisasutuselt.
                  
               
                     (118)
                  
                  
                     Iga riigi ja tooterühma puhul on kokku lepitud eelnevalt koostatud loetelu, milles on nimetatud kümme finantseerimisasutust (loetelu on esitatud täiendavas tehnilises lisas, mis on järelevalve teostamise alus), ning seda loetelu kasutatakse 30. juunini 2013 ja seda ajakohastatakse korrapäraselt. 2013. aasta II kvartalis vaatab hinnaliidrina tegutsemise keelu üle teostatava järelevalve eest vastutav usaldusisik (48) loetelu läbi ning teeb vajaduse korral muudatusettepanekud.
                  
               
                     (119)
                  
                  
                     Hispaania, Prantsusmaa ja Itaalia puhul on koostatud konkreetsed võrdlusaluste alased kokkulepped. Itaalia erijuhtumi puhul (esimese taseme omavahendite määr) kohustub ettevõtja ING hinnastama Itaalia kõige paremast baasmäärast madalamalt, võrreldes kogu hoiuste turuga (jättes välja kolm nišiturule orienteeritud turuosalist: […]). Hinnaliidrina tegutsemise keelu üle teostatava järelevalve eest vastutav usaldusisik hindab uusi turuletulijaid. Itaalia müügiedenduseks mõeldud muutuvate hoiuste intressimäärade puhul töötatakse võrdlusalus välja esikümnesse kuuluvate finantseerimisasutuste põhjal. Iga finantseerimisasutuse puhul võetakse arvesse kõrgeimat müügiedenduseks mõeldud muutuvat hoiuste intressimäära. Kui finantseerimisasutus ei paku müügiedenduseks mõeldud muutuvat hoiuste intressimäära, võetakse aluseks [1–12] kuu tähtajalise hoiuse kõrgeim pakkumine. Kuid kui enam kui [2–6] esikümnesse kuuluvast finantseerimisasutusest pakub müügiedenduseks mõeldud muutuvat hoiuste intressimäära, ei ole enam võimalik kasutada [1–12] kuu tähtajaliste hoiuste pakkumisi. Ettevõtja ING kohustub määrama selles võrdlusaluseks olevas loetelus sisalduvast parimast pakkumisest madalama hinna. Erandeid ja muid selgitusi käsitlevad üksikasjad on esitatud põhjenduses 118 viidatud lisas.
                  
               
                     (120)
                  
                  
                     Peale selle ei paku ettevõtja ING selliseid omandamise stiimuleid (näiteks rahalisi boonuseid) hoiuste avamiseks, mis on koos pakutava intressimääraga soodsamad hoiuste turul pakutava kõrgeima intressimäära ja omandamisstiimuli kombinatsioonist. Lisaks, kui pakutakse tootekogumit (mis sisaldab hoiust), ei tohi sellise kogumi intressimäära ja omandamisstiimuli kombinatsioon olla kõrgem hoiuste turul samalaadse tootekogumi eest pakutava intressimäära ja omandamisstiimuli kombinatsioonist. Tootekogum hõlmab juba iseenesest toote hinnastamist. Selleks et arvutada pakkumise kombineeritud väärtus, diskonteeritakse omandamisstiimulit ettevõtja ING keskmise esimese hoiuse intressimääraga kampaania puhul 12 kuu baasil ning selle tulemusel saadakse tõhus kombineeritud intressimäär. Ettevõtja ING Retail (49) puhul võrreldakse tootekogumeid kolme kõige paremat hinda pakkuva otsese konkurendi tootekogumitega. Ettevõtja ING Direct puhul võrreldakse tootekogumeid asjaomasel tooteturul kõige suuremat turuosa omava kümne finantseerimisasutuse tootekogumitega.
                  
               
                     (121)
                  
                  
                     Kui turul aset leidvate muutuste tõttu puudub turul märkimisväärne konkurents teatavas võrdluskategoorias isegi pärast seda, kui on kaasatud kõik finantseerimisasutused või kui konkurendid i) pakuvad klientidele vale- või puudulikku teavet seoses ettevõtja ING hinnaliidrina tegutsemise keeluga või ii) püüavad tuua ettevõtjale ING kaasa hinnaliidrina tegutsemise keelu rikkumise riski, teeb hinnaliidrina tegutsemise keelu üle teostatava järelevalve eest vastutav usaldusisik pärast konsulteerimist komisjoniga ettepaneku ning püüab saavutada komisjoni ja ettevõtja ING vahel kokkuleppe, et leida lahendus lisas esitatud võimalustest lähtuvalt.
                  
               
                     (122)
                  
                  
                     Hinnaliidrina tegutsemise keeldu käsitlevad kohustused, mille ettevõtja ING võttis 2009. aastal ja mis on esitatud 2012. aasta restruktureerimisotsuses, jäävad pärast käesoleva otsuse vastuvõtmist jõusse kolmekuuliseks üleminekuperioodiks. I lisas sätestatud muudetud piirangud jõustuvad kolm kuud pärast käesoleva otsuse vastuvõtmist. Hinnaliidrina tegutsemise keeld kehtib 18. novembrini 2015 või kuupäevani, mil on loovutatud üle 50 % kindlustustegevusest Aasias, üle 50 % kindlustustegevusest USAs (50) ja üle 50 % kindlustustegevusest Euroopas, olenevalt sellest, milline kuupäev on varasem.
                  
               
            Restruktureerimisperioodi pikendamine ja muude restruktureerimiskavas sisalduvate kohustuste pikendamine
         
         
                     (123)
                  
                  
                     Ettevõtja ING kohustub eelistama turutingimuste paranemise korral muul kui hoiustel põhineval rahastamisel pikemaajalist rahastamist, emiteerides rohkem võlakirju tähtajaga üle ühe aasta. Selline strateegia tähendab, et suhteline osa tagastamata pikaajalisest rahastamisest (mille tähtaeg on üle ühe aasta) ettevõtja ING bilansi muus kui hoiustel põhinevas osas jätkab suurenemist. Sellise strateegia edukus sõltub sellest, kas turgudel muutub olukord taas stressivaesemaks.
                  
               
                     (124)
                  
                  
                     Seoses esimese ja teise taseme omavahendite koosseisu kuuluvate väärtpaberite tagasiostmisega tagavad Madalmaad, et ettevõtja ING esitab komisjonile taotluse iga teise taseme omavahendite ja esimese taseme omavahendite koosseisu kuuluvate hübriidväärtpaberite tagasiostmise kohta 18. novembrini 2014 või kuupäevani, mil ettevõtja ING on täiel määral Madalmaadele tagasi maksnud CT1 väärtpaberid (sealhulgas asjaomased esimese taseme põhiomavahendite koosseisu kuuluvate väärtpaberite kupongiintressid ja lõpetamistasud), olenevalt sellest, kumb kuupäev on varasem.
                  
               
                     (125)
                  
                  
                     Ettevõtja ING ei ole kohustatud edasi lükkama hübriidväärtpaberite kupongimakseid.
                  
               
                     (126)
                  
                  
                     Madalmaade ametiasutused mõistavad, et komisjon ei poolda, et riigiabi saajad maksavad omavahendite (omakapital ja allutatud laenud) eest hüvitist, kui nende tegevusest ei saada piisavalt kasumit, ning et komisjon on sellega seoses põhimõtteliselt vastu teise taseme omavahendite ja esimese taseme omavahendite koosseisu kuuluvate hübriidväärtpaberite tagasiostmisele.
                  
               
                     (127)
                  
                  
                     Olenemata põhjenduses 126 kehtestatud piirangust võib ettevõtja ING tagasi osta ettevõtja ING Verzekeringen NV hübriidväärtpaberid summas 1,25 miljardit eurot (ISIN XS0130855108), mille tulemusel toimub kontrolli üleminek ning ettevõtja ING Verzekeringen NV ei suuda kohustust täita. Selle instrumendi tagasiostmine on vajaliku restruktureerimise eeltingimus, et kindlustusvaldkond suudaks olla eraldiseisev. Kontrolli ülemineku klausel võetakse kasutusele Aasia kindlustustegevuse loovutamise korral.
                  
               
                     (128)
                  
                  
                     Madalmaad tagavad, et ettevõtja ING ei kasuta rekapitaliseerimismeedet konkurentsieelisena massiturunduses.
                  
               
                     (129)
                  
                  
                     Madalmaad tagavad, et ettevõtja ING restruktureerimine viiakse täiel määral läbi enne 31. detsembrit 2015, kui ei ole kehtestatud teisiti, näiteks ülejäänud osaluse loovutamine (st alla 50 % osalusest) ettevõtja ING kindlustusvaldkonnas.
                  
               
            Tagasimaksegraafik
         
         
                     (130)
                  
                  
                     Ettevõtja ING maksab ülejäänud esimese tasandi põhiomavahendite koosseisu kuuluvad 300 000 000 väärtpaberit Madalmaadele tagasi järgmise graafiku alusel: i) 1 125 miljonit eurot 26. novembriks 2012, ii) 1 125 miljonit eurot 6. novembriks 2013, iii) 1 125 miljonit eurot 31. märtsiks 2014, ning iv) 1 125 miljonit eurot 15. maiks 2015, nagu on üksikasjalikult selgitatud allpool esitatud tagasimaksegraafikus.
                     Tagasimaksegraafik
                     (miljardites eurodes)
                     50 % preemia/kogunenud intress
                     Tagasiostmine
                     Nimiväärtuse lunastamine konverteerimise kaudu
                     Selleks et kogumakse oleks täpselt 4,5 miljardit eurot, peab ettevõtja ING kasutama CT1 väärtpaberite väga väikese osa puhul konverteerimisvõimalust, sest 150 % juures tagasiostmise tulemusel koguneb intress, kui seda ei ole igal aastal tehtud 13. maiks. Sellise konverteerimise puhul (nagu on kirjeldatud ka selle kohustuse kohta allpool) nõustuvad Madalmaad nimiväärtuses lunastamisega rahas.
                  
               
                     (131)
                  
                  
                     Need tagasimaksed tehakse valdavalt CT1 väärtpaberite Madalmaadelt tagasiostmise teel ning makstes sellega seotud 50 % preemiat. Graafiku tulemusel makstakse kokku tagasi 4,5 miljardit eurot, mis tähendab, et sisemine tulumäär on kokku täpselt 12,5 %, mis on päästmisotsuses nimetatud vähemalt 10 %-lisest kogutulust suurem. Ettevõtja ING kasutab oma konverteerimisvõimalust ainult selles ulatuses, mil määral võetakse kasutusele kupongimaksed ja/või tuleb maksta kogunenud intressi, nii et laekumine oleks kokku 4,5 miljardit eurot. Sel juhul arvatakse tõhusalt maha kupongimaksed ja/või kogunenud intressi maksed, mille tulemusel oleks laekumine kokku suurem kui 4,5 miljardit eurot, või tasaarvestatakse need maksed vajaduse korral 50 % preemiamaksega. Kogutagasimakse 4,5 miljardit eurot on võimalik saavutada, kui konverteerida proportsionaalselt osa tagasimaksmata väärtpaberitest, selle asemel et need tagasi osta. Kõik tasumata maksed (tinglik väärtus, preemia, kupongimaksed ja/või kogunenud intressid) moodustavad kokku 4,5 miljardit eurot.
                  
               
                     (132)
                  
                  
                     Osamaksete tegelik tasumine eespool nimetatud graafiku piires sõltub keskpanga DNB heakskiidust.
                  
               
                     (133)
                  
                  
                     Ettevõtja ING soovib Madalmaadele tagasi maksta niipea kui võimalik ning kiirendab maksete tegemist, kui see on valitsevaid finantsolusid arvestades võimalik. Kui ettevõtja ING kiirendab maksete tegemist, on sisemine tulumäär lõpuks üle 12,5 % (51).
                  
               
                     (134)
                  
                  
                     Kui tagasimakse osamakset ei suudeta täielikult või osaliselt tasuda, heastab ettevõtja ING selle nii, et suurendab vastavalt järgmist osamakset. Madalmaad kohustuvad rekapitaliseerimismeetmest uuesti teatama, kui ettevõtja ING ei tee kahte järjestikust osamakset.
                  
               
                     (135)
                  
                  
                     Kui ettevõtja ING ei maksa kokku 4,5 miljardit eurot tagasi 15. maiks 2015. aastal, nagu on märgitud graafikus, kohustuvad Madalmaad rekapitaliseerimismeetmest uuesti teatama.
                  
               
            Madalmaade täiendavad märkused seoses esimese taseme põhiomavahendite koosseisu kuuluvate väärtpaberite (CT1 väärtpaberid) tagasimaksmisega
         
         
                     (136)
                  
                  
                     Tagasimaksegraafikuga seoses tuleks meelde tuletada, et vastavalt CT1 väärtpaberite tingimustele võis ettevõtja ING – pärast kolme aasta möödumist rekapitaliseerimismeetme võimaldamisest – vabalt valida, kas maksta CT1 väärtpaberid tagasi 150 % ulatuses või konverteerida need väärtpaberid aktsiatesse suhtega üks ühele (sellisel juhul võisid Madalmaad nõuda rahas tagasimaksmist 100 % ulatuses). Madalmaad tuletasid meelde, et ettevõtja ING kasutas õigust konverteerida oma CT1 väärtpaberid aktsiatesse 12. novembril 2011. aastal.
                  
               
                     (137)
                  
                  
                     Madalmaad viitavad ettevõtja ING tagasimaksegraafikule, mille alusel tuleb kokku tasuda 4,5 miljardit eurot, ning asjaolule, et ettevõtja kasutas oma konverteerimisõigust väga vähesel määral. Käesolevas otsuses esitatud tagasimaksegraafiku kohaselt oleks sisemine tulumäär 12,5 %. […]
                  
               
                     (138)
                  
                  
                     Lisaks andsid Madalmaad komisjonile teada, et keskpank DNB võttis 22. oktoobril 2012. aastal vastu raamotsuse, tuginedes käesolevas otsuses vaatluse all olevatele investeeringust väljumise meetmetele. Lisaks investeeringust väljumise meetmetele antud üldisele heakskiidule peab keskpank DNB andma oma heakskiidu ka igale CT1 väärtpaberitega seotud tagasimakse osamaksele tagasimaksmise ajal eesmärgiga tagada, et tagasimaksmine on usaldatavusnõuete täitmise seisukohast vastuvõetav. Keskpank DNB on juba heaks kiitnud 750 miljoni euro (nominaalväärtuses) ja 1,125 miljardi euro, sealhulgas 2012. aasta eest tasumisele kuuluva preemia tagasimaksmise. Madalmaad olid veendunud, et kui turuolud ei muutu märkimisväärselt ja ettevõtja ING suudab täita oma kapitali plaani, kiidab keskpank DNB heaks I lisas ette nähtud tagasimaksete osamaksed.
                  
               
            Järelevalve ja uuesti teatamise kohustus
         
         
                     (139)
                  
                  
                     I lisas kehtestatud kõikide kohustuste täieliku ja nõuetekohase rakendamise üle teostab 31. detsembrini 2015 järjepidevat ja põhjalikku järelevalvet asjakohaselt kvalifitseeritud järelevalve eest vastutav usaldusisik, kes on ettevõtjast ING sõltumatu. Ettevõtja, kellele see ülesanne on praegu usaldatud, jätkab järelevalve teostamist Van Goghi stsenaariumi käsitleva kohustuse ja kõigi muude I lisas nimetatud kohustuste täitmise üle, välja arvatud hinnaliidrina tegutsemise keelu järgimise üle. Viimati nimetatud keelu järgimise üle hakkab järelevalvet teostama uus usaldusisik, nimelt hinnaliidrina tegutsemise keelu üle teostatava järelevalve eest vastutav usaldusisik. Mõlema usaldusisiku ametisse nimetamise ja tegevuse vaatab komisjon pärast kuue kuu möödumist läbi ja teeb seejärel seda korrapäraselt. Restruktureerimisperioodil ametisse nimetatud usaldusisikutega seotud kulud kannab ettevõtja ING.
                  
               
                     (140)
                  
                  
                     Ettevõtja ING ja Madalmaad tagavad, et restruktureerimiskava rakendamist käsitlevad eduaruanded esitatakse komisjonile iga kuue kuu järel kuni 31. detsembrini 2013. aastal ning seejärel kord aastas 2018. aastani või kuni ettevõtja ING kindlustusvaldkonna täieliku loovutamiseni.
                  
               
                     (141)
                  
                  
                     Kui ettevõtja ING ei ole täitnud investeeringust väljumise kohustust või mis tahes muid ettevõtjaga NN Bank seotud kohustusi, mis peavad olema täidetud 2015. aastal, teatavad Madalmaad rekapitaliseerimismeetmest uuesti komisjonile.
                  
               5.3.   TÄIENDAV TEAVE ETTEVÕTJA ING DIRECT KOHTA
         
                     (142)
                  
                  
                     Madalmaade sõnul ei vasta ettevõtja Mediobanca väited tõele, sest ettevõtja Banca Sistema tõstis oma määra 4,25 %-le 30. augustil 2011. aastal. Ettevõtja ING esitas tõendid selle kohta, et intressimäär, mida ettevõtja Banca Sistema pakkus oma SI Conto! eest, oli 30. augustil 2011. aastal 4,25 %.
                  
               
                     (143)
                  
                  
                     Madalmaade sõnul langes ettevõtja ING turuosa Itaalia hoiuste turul [1–4] %-lt 2008. aasta lõpus, mil saadi riigiabi, [1–4] %-le 2011. aasta lõpus.
                  
               
                     (144)
                  
                  
                     Madalmaad selgitasid komisjonile, et kuigi ettevõtja ING leiab, et ta on ametlikult järginud hinnaliidrina tegutsemise keeldu Itaalias, on ta valmis nõustuma nimetatud kohustusega läbivaadatud kujul, et vältida arusaamatusi ning et reageerida komisjoni muredele, nii et tulevikus oleks võimalik vältida selliseid kaebusi nagu ettevõtja MedioBanca Itaalias esitatud kaebus. Ettevõtja ING Direct pakub mõnel turul – näiteks Itaalias – selliseid tooteid, mida tavapangad ei paku. Selle tulemusel pidi ettevõtja ING Direct mõnikord võrdlema neid tooteid väiksemate turuosaliste väikesemahuliste toodetega. Läbivaadatud sõnastusega hinnaliidrina tegutsemise keeluga tagatakse, et ettevõtja ING Direct hindu võrreldakse esikümnesse kuuluvate tavapäraste finantseerimisasutuste (kontsernide) hindadega. Läbivaadatud sõnastusega hinnaliidrina tegutsemise keeld sisaldab ka (menetluslikke) selgitusi ja/või muudatusi, näiteks seoses ajakavaga, mis on ette nähtud hindade korrigeerimiseks pärast seda, kui ettevõtja ING on saanud teada hinnaliidri positsioonist, ning mis on kombineeritud turupakkumiste kehtivusaja piiranguga.
                  
               
                     (145)
                  
                  
                     Ettevõtja ING Direct finantstulemustega seoses esitasid Madalmaad teabe, mille kohaselt on ettevõtja ING Direct varade väärtuse vähenemine 608 miljoni euro võrra seotud Kreeka riigivõlakirjade väärtuse vähenemisega summas 347 miljonit eurot. 187 miljoni euro suurune varade väärtuse täiendav vähenemine tuleneb asjaolust, et ettevõtja ING vähendas ettevõtja ING Direct riskipositsiooni liiga kontsentreeritud varades Lõuna-Euroopaks klassifitseeritud piirkonnas. 187 miljoni euro suurune kahjum tulenes 2,3 miljardi euro ulatuses riskipositsiooni vähendamisest selles kategoorias. Peale selle oli 74 miljoni euro suurune väärtuse vähenemine seotud eluasemehüpoteekväärtpaberite portfelliga ettevõtjas ING Direct US.
                  
               
                     (146)
                  
                  
                     Esitatud andmete kohaselt jagunes laenukahjumi provisjonide tase 2011. aastal nii, et ettevõtja ING Direct USA puhul oli see 326 miljonit eurot ja muude asukohtade puhul vaid 136 miljonit eurot.
                  
               VI.   HINDAMINE
         
         
                     (147)
                  
                  
                     Käesolevas otsuses hinnatakse kahtlusi seoses rekapitaliseerimismeetmest uuesti teatamisega ning 22. oktoobri 2009. aasta restruktureerimiskava ja 2012. aasta restruktureerimisotsuses heaks kiidetud kohustuste muutmisega. Nende kahtluste hajutamiseks on Madalmaad ajakohastanud varem esitatud restruktureerimiskava ja kohustusi (52) (edaspidi „muudatus”), mis on aluseks käesolevale hindamisele. Komisjon võib restruktureerimiskavasse ja kohustustesse tehtava muudatuse heaks kiita, sest komisjonil on õigus lubada selliste muudatuste tegemist, kui need muudatused on samaväärsed algse sisuga selles mõttes, et ka nende muudatustega tagatakse abi kokkusobivus siseturuga ning need ei sisalda täiendavat abi.
                  
               6.1.   TÄIENDAVA ABI MITTEANDMINE
         
                     (148)
                  
                  
                     Kõnealune muudatus ei hõlma täiendavat abi ettevõtjale ING.
                  
               
                     (149)
                  
                  
                     Komisjon tegi 2012. aasta restruktureerimisotsuses kindlaks, et ettevõtja ING on saanud riigiabi rohkem kui 15 miljardit eurot, millest rekapitaliseerimismeede moodustab 10 miljardit eurot. Lisaks täheldas komisjon, et CT1 väärtpaberite tagasimaksmise tingimuste muutmine kujutas endast abi ettevõtjale ING.
                  
               
                     (150)
                  
                  
                     Komisjon märgib, et teavitatud muudatustega ei muudeta CT1 väärtpaberite tagasimaksmise tingimusi. Madalmaade kohustus kehtestada tagasimaksegraafik on kooskõlas päästmisotsuses heaks kiidetud tagasimaksmise tingimustega. Nimetatud graafikuga on lubatud osaline tagasiostmine 150 % ulatuses ja osaline konverteerimine (53). Mõlemat tagasiostmismehhanismi on praegu võimalik kasutada päästmisotsuses käsitletud tingimustel ning nende kasutamiseks ei ole vaja muuta CT1 väärtpaberite tagasimaksmise tingimusi. Praegune võimalus kasutada mõlemat mehhanismi on erinev 2009. aastal valitsenud olukorrast, kus ettevõtjal ING oli vaid lepinguline võimalus tagasi maksta 150 % ulatuses, sest konverteerimisvõimalus tekkis alles kolm aastat pärast CT1 väärtpaberite väljaandmist.
                  
               
                     (151)
                  
                  
                     Vastupidiselt 2009. aastal valitsenud olukorrale ei sõlminud Madalmaad lisakokkulepet, mille kohaselt Madalmaad oleksid teinud investeerimisotsuse, nõustudes kehtivasse lepingusse tehtava muudatusega. Madalmaad ei pidanud ettevõtja ING tagasimaksegraafikuga nõustumisel (ettevõtja ING kohustub seda graafikut täitma) tegema investeerimisotsust. Sellest tulenevalt leiab komisjon, et Madalmaad ei loobu tagasimaksegraafiku alusel mingist tulust.
                  
               
                     (152)
                  
                  
                     Samuti märgib komisjon, et päästmisotsuses nimetatud uuesti teatamise kohustuse kasutamine ei anna alust arvata, et on antud täiendavat abi. Kõnealune uuesti teatamine on pelgalt seotud siseturuga kokkusobivuse küsimusega sel määral, mil sellega kaasneb küsimus, kas Madalmaad saavad piisavat hüvitist. Seetõttu tuleks ettevõtja ING kohustust järgida kindlaksmääratud tagasimaksegraafikut uurida vaid selleks, et kindlaks määrata restruktureerimiskavasse kavandatavate muudatuste kokkusobivus siseturuga.
                  
               6.2.   RESTRUKTUREERIMISABI KOKKUSOBIVUS SISETURUGA
         
                     (153)
                  
                  
                     Kuna teavitatud muudatused ei hõlma täiendavat riigiabi ettevõtjale ING, võib muudatusi käsitleda kui teatava arvu kohustuste asendamist muude kohustustega. Seetõttu peaks komisjon uurima, kas uute kohustustega tagatakse samuti 2008. ja 2009. aastal antud abi kokkusobivus siseturuga (54).
                  
               
                     (154)
                  
                  
                     2012. aasta restruktureerimisotsuses tehtud järeldusi kõnealuse abi siseturuga kokkusobivuse kohta ei tohiks muuta, kui on võimalik kindlaks teha, et uute kohustustega tagatakse jätkuvalt elujõulisus, kulude jagamine asjakohasel määral ja piisavad meetmed, et käsitleda konkurentsimoonutusi (55).
                  
               
            Elujõulisus
         
         
                     (155)
                  
                  
                     Täiendava abi puudumise korral ei hinda komisjon ettevõtja ING elujõulisust uuesti. Komisjon uurib ainult seda, kas restruktureerimiskavasse tehtavad muudatused seavad kahtluse alla 2012. aasta restruktureerimisotsuses tehtud järelduse ettevõtja ING elujõulisuse kohta. Teavitatud muudatused mõjutavad ettevõtja ING elujõulisust kahel järgmisel viisil: ärimudeli keerukuse vähendamise ja kahekordsest võimendusest loobumise kaudu ning ettevõtja ING Direct hinnastamisstrateegia jätkusuutlikkuse kaudu.
                  
               
                     (156)
                  
                  
                     Komisjon tugines 2012. aasta restruktureerimisotsuses ettevõtja elujõulisuse hindamisel ettevõtja ING võetud kohustusele loobuda kahekordsest võimendusest ja suurendada oma kapitalimäärasid, et olla paremal positsioonil eesmärgiga tegeleda võimalike kahjulike majanduslike arengutega tulevikus ja tulla toime ootamatu kahjumiga (56).
                  
               
                     (157)
                  
                  
                     Esiteks pikendatakse Euroopa kindlustustegevuse loovutamiseks ette nähtud uute tähtaegadega keerukuse vähendamise ja kahekordsest võimendusest loobumise kohustuse täitmiseks ette nähtud aega. Loovutades üle 50 % kõigist kindlustusüksustest 2015. aastaks ning kaotades kontrolli ettevõtja ING Insurance üksuste juhatustes, teeb ettevõtja ING strateegilised otsused ainult pangandusturul ja mitte enam kindlustusturul. Peale selle ei seata muudatustega kahtluse alla ettevõtja ING kohustust loobuda täielikult kahekordsest võimendusest. Kindlustusvaldkonna tütarettevõtjate täieliku loovutamisega loobutakse kahekordsest võimendusest hiljemalt 2018. aastal.
                  
               
                     (158)
                  
                  
                     Muudetud kohustus, mille kohaselt ettevõtja ING loovutab muutuvate annuiteetidega seotud tegevusvaldkonna USAs […], võrreldes 2012. aasta restruktureerimisotsusega. Kuid […] ettevõtja ING võetud kohustuse kaudu järgida rangeid sulgemisega seotud sätteid, mis on esitatud II lisas, sealhulgas riskipositsiooni täielik maandamine ja konservatiivne reinvesteerimispoliitika. Peale selle tuleb korrapäraselt uurida müügivõimalusi ning […] säilitamine peaks seega olema vaid ajutine.
                  
               
                     (159)
                  
                  
                     Lisaks märgib komisjon, et ettevõtja ING on oma restruktureerimiskava rakendamisel suutnud korvata enda ootamatu kahju, näiteks kahju, mida ta kandis seoses Kreeka võlakirjadega (57). Samuti täheldab komisjon, et ettevõtja ING suutis täita EBA kapitalinõuded ning temaga seoses ei ole täheldatud mingit kapitali puudujääki (58). Pidades silmas ettevõtja ING tõendatud suutlikkust tulla toime ootamatute olukordadega, ei mõjuta kahekordsest võimendusest loobumise tähtaja pikendamine ettevõtja ING elujõulisusele 2012. aasta restruktureerimisotsuse antud hinnangut.
                  
               
                     (160)
                  
                  
                     Teiseks on ümber lükatud väide, nagu oleks ettevõtja ING tegutsenud hinnaliidrina. Ettevõtja ING on esitanud tõendid selle kohta, et tema hind ei olnud kõigi turuosaliste seas turu parim ning seega ei rikkunud ta 2009. aasta restruktureerimisotsuses kehtestatud hinnaliidrina tegutsemise keeldu.
                  
               
                     (161)
                  
                  
                     Komisjon märgib, et ettevõtja Banca Sistema pakkus 2011. aasta septembris paremaid hindu kui ettevõtja ING Direct. Ettevõtja Banca Sistema ei kuulu siiski turuosa ja kaubamärgi tuntuse poolest peamiste turuosaliste hulka. Kuigi Madalmaad on tõendanud, et ettevõtja ING Direct ei ole rikkunud hinnaliidrina tegutsemise keeluga seotud kohustust, kinnitab ettevõtja ING Direct positsioon Itaalias kohe pärast ettevõtjat Banca Sistema, et hinnastamine on ettevõtja ING Direct äristrateegias ikkagi peamine tegur.
                  
               
                     (162)
                  
                  
                     Seda arvesse võttes tagatakse kinnitatud kohustusega – millega kaasneb paremini kaalutletud hinnaliidrina tegutsemise keeld ja mille raames sõnastatakse konkreetsemalt ettevõtja ING Direct võrreldavate konkurentide rühm –, et ettevõtja ING ei järgi tulevikus parema tootluse otsinguil investeerimisstrateegiaid, mille tulemusel ta riskiks varade väärtuse langusega, nagu juhtus nende investeerimisportfelliga Ameerika Ühendriikides. See konkreetsem sõnastus tugineb eelkõige ettevõtja ING esitatud andmetele aluseks olevate turuarengute kohta (59). Itaalia puhul tagatakse […] võrdlusaluseks olevast valimist konkreetse väljajätmisega, et ettevõtjat ING võrreldakse turuosalistega, kellel on võrreldav turujõud.
                  
               
                     (163)
                  
                  
                     Peale selle, eesmärgiga vältida erinevusi tõlgendamisel ja parandada järelevalveprotsessi, on ettevõtja ING ja Madalmaad arutanud järelevalvekriteeriume, mis on omased igale turule ja põhinevad toodetel, mida ettevõtja ING Direct Europe pakub igas liikmesriigis, kus ta tegutseb, ning need kriteeriumid täpsustati eraldi dokumendis, mis on lisatud kohustuste kogumile (60). Eelkõige parandab järelevalvet ja kohustuse tõhusat rakendamist võrdlusrühma selge määratlemine kõigi nende turgude puhul.
                  
               
                     (164)
                  
                  
                     Sellele tuginedes peaks olema tagatud, et ettevõtja ING Direct ei võta vastu agressiivsemat hinnastamisstrateegiat võrreldes tõhusate konkurentidega.
                  
               
                     (165)
                  
                  
                     Lõpetuseks märgib komisjon positiivset asjaolu, et ettevõtja ING täitis õigeaegselt oma investeeringust väljumise kohustuse seoses ettevõtjaga ING Direct US, mis kujutas endast peamist restruktureerimiskavas sisalduvat elujõulisuse tagamise meedet.
                  
               
                     (166)
                  
                  
                     Sellepärast ei seata muudatustega kahtluse alla 2012. aasta restruktureerimisotsuses esitatud elujõulisuse analüüsi ning algatamisotsuses väljendatud komisjoni kahtlused on kõrvaldatud.
                  
               
            Kulude jagamine
         
         
                     (167)
                  
                  
                     Algatamisotsuses komisjoni tõstatatud kahtlused seoses sellega, et ettevõtja ING ei järgi CT1 väärtpaberitega seotud hüvitamisstrateegiat, mistõttu on seatud kahtluse alla CT1 väärtpaberite eest piisava hüvitise maksmine, on hajutatud kavandatud uue tagasimaksegraafikuga ja sellega kaasneva kohustusega tagada sisemine tulumäär 12,5 %.
                  
               
                     (168)
                  
                  
                     Kuid komisjon ei saa nõustuda ettevõtja ING väitega, millele on viidatud põhjendustes 39, 40 ja 41, et komisjonil ei olnud õigust kommenteerida tema dividendipoliitikat, sest päästmisotsuses viidatakse ainult asjaolule, et sisemine tulumäär peab olema vähemalt 10 % ning et ei ole mingit kahtlust, et selline tulumäär saavutatakse. Eelkõige ei saa komisjon nõustuda väitega, et tal ei olnud õigust läbi vaadata ettevõtja ING dividendipoliitikat, sest sõltumata kupongimaksetest ei oleks selle poliitikaga kaasnenud ülemäärast tulu 8,5 %, ning et seda ei saa siduda sisemise tulumäära tasemega, sest ettevõtja ING ei suutnud maksta dividende. Vastupidiselt sellele, mida ettevõtja ING väidab, ei ole komisjon 2012. aasta restruktureerimisotsuses (ega ka nüüd tühistatud 2009. aasta restruktureerimisotsuses) uurinud ettevõtja ING dividendipoliitikat.
                  
               
                     (169)
                  
                  
                     Need väited tuleb tagasi lükata, sest need tuginevad vaid päästmisotsuse põhjenduse 32 osalisel tõlgendamisel. Kui vaadelda Madalmaade võetud kohustust – millele tugineb päästmisotsus – kontekstist lähtuvalt, tuleb arvesse võtta nimetatud liikmesriigi ja ettevõtja ING tähelepanekuid, mis on esitatud päästmisotsuse põhjenduses 31. Seda silmas pidades on selge, et komisjon kiitis rekapitaliseerimismeetme heaks uuesti teatamise kohustust silmas pidades just sellepärast, et liikmesriik oli öelnud, et asjakohane tulu tagatakse osaliselt kupongimaksete kaudu, ning sellepärast, et ettevõtja ING oli kinnitanud, et ta jätkab oma tol hetkel valitsenud dividendipoliitikat. Kuna komisjon oli teadlik, et pangale otsese rekapitaliseerimise kaudu antava abi tase varieerub sõltuvalt liikmesriigile pakutava hüvitise määrast, võis komisjon rekapitaliseerimismeetme ajutiselt heaks kiita, pidades silmas liikmesriigi uuesti teatamise kohustust, mis andis komisjonile teatava kindlustunde, et pank ei saa riigiabi, maksmata selle eest sobivat hüvitist.
                  
               
                     (170)
                  
                  
                     Samuti rõhutab komisjon, et kui ta kiidab meetme heaks, siis teeb ta seda kaasnevate kohustuste kontekstis, mis on asjaomase meetme lahutamatu osa. Seega lisati uuesti teatamise kohustus vaadeldavasse meetmesse ja see kiideti päästmisotsuses ajutiselt heaks. Kui komisjon vaatas rekapitaliseerimismeetme 2012. aasta restruktureerimisotsuses uuesti läbi, jäi uuesti teatamise kohustus selle meetme lahutamatuks osaks, ning viimati nimetatud otsuses ei viidata millelegi, mis annaks alust arvata, et komisjon ei pidanud uuesti teatamise kohustust enam oma hindamise käigus asjakohaseks. Peale selle ilmneb ka uuesti teatamise kohustuse sõnastuses, et komisjoni meelest kohaldatakse seda viis aastat ning et Madalmaad olid seda kohustust võttes nõustunud just selle ajavahemikuga. Seega ei viita miski sellele, et asjaolu, et komisjon käsitles rekapitaliseerimismeedet 2012. aasta restruktureerimisotsuses heaks kiidetud restruktureerimisabi osana, oleks mõjutanud uuesti teatamise nõuet.
                  
               
                     (171)
                  
                  
                     Seetõttu olid rekapitaliseerimismeetmest uuesti teatamine ja selle aluseks olevad asjaolud piisavad, et seada kahtluse alla CT1 väärtpaberite hüvitamise kokkusobivus siseturuga. Kuid kooskõlas 2008. aasta päästmisotsusega on meetme kokkusobivust siseturuga võimalik igal juhul tagada siis, kui Madalmaad on võtnud piisavad tegevusalased kohustused eesmärgiga tagada piisav hüvitis riigi kapitali eest.
                  
               
                     (172)
                  
                  
                     Kindlaksmääratud tagasimaksegraafik on asjakohane tegevusalane kohustus, mis on antud seoses Madalmaade 2008. aastal võetud uuesti teatamise kohustusega. Tegelikult heastatakse kavandatud kindlaksmääratud tagasimaksegraafikuga ebakindlus, mida rekapitaliseerimismeede seoses hüvitamisega sisaldas, ning tagatakse Madalmaadele kindel tulu 12,5 %. Komisjon täheldab, et teised finantseerimisasutused, mis rekapitaliseeriti samalaadsete kapitaliinstrumentide abil, on samuti nõustunud kindlaksmääratud tagasimaksegraafikuga (61). Peale selle annab asjaolu, et keskpank DNB on juba heaks kiitnud 750 miljoni euro (nominaalväärtuses) ja 1,125 miljardi euro tagasimaksmise, sealhulgas 2012. aasta eest makstava preemia, komisjonile piisava kindluse, et tagasimaksmine tõepoolest toimub.
                  
               
                     (173)
                  
                  
                     Komisjon leiab, et tagasimaksegraafikust tulenev viidatud sisemine tulumäär 12,5 % on käesoleva siseturuga kokkusobivuse analüüsi puhul vastuvõetav, olenemata asjaolust, et 2012. aasta restruktureerimisotsus sisaldas suurema sisemise tulumääraga tagasimaksegraafikut (62). Komisjon märgib, et tagasimaksegraafiku alusel saadav sisemine tulumäär on 12,5 %, mis on madalam määrast, mis kiideti 2012. aasta restruktureerimisotsuses heaks kui piisav määr CT1 väärtpaberite esimese osa tagasimaksmise eest, ning on madalam indikatiivsest sisemisest tulumäärast [15–25] %, mis sisaldus ettevõtja ING 22. oktoobri 2009. aasta restruktureerimiskavas esitatud prognoosides. Kuid tagasimaksegraafikust tulenev sisemine tulumäär 12,5 % on erinevalt varem esitatud indikatiivsetest väärtustest kindel määr. Samuti on see määr kooskõlas sisemise tulumäära tasemetega, mille komisjon on oma muudes otsustes – mis käsitlevad kindlaksmääratud tagasimaksegraafikuid pankade puhul, keda on rekapitaliseeritud samalaadsete vahenditega – tunnistanud piisavaks, et riigiabi oleks kokkusobiv siseturuga (63). Sisemist tulumäära 12,5 % võib pidada piisavaks hüvitiseks.
                  
               
                     (174)
                  
                  
                     Teiseks käsitlevad restruktureerimiskavasse seoses kindlustusvaldkonna loovutamisperioodiga tehtud muudatused kulude jagamist. Investeeringust väljumised pidid võimaldama ettevõtjal ING saada vahendeid, millega katta restruktureerimiskava kulud (64) ja eelkõige maksta tagasi riigiabi. Kuid finantskeskkonna halvenemisega (vt põhjendus 26 ja sellele järgnevad põhjendused) on kaasnenud keerulised tingimused kindlustusvaldkonna müügitehingute läbiviimiseks (65).
                  
               
                     (175)
                  
                  
                     Kuid ettevõtja ING Insurance Europe loovutamise tähtaega, mis on peamine viivituse põhjus, mõjutavad erinevad muud aspektid, mida 2009. aastal ei olnud võimalik ette näha ning mis muudavad 2013. aasta tähtaegade täitmise peaaegu võimatuks. Esiteks valitseb jätkuvalt ebakindlus seoses Solventsus II eeskirjadega ning samuti seoses Euroopa võlakriisiga ja selle otsese mõjuga kindlustussektorile, pidades silmas seda, et ettevõtjad on oluline riigivõlakirjadesse investeeriv investorite rühm. Teiseks on ettevõtja ING Insurance Europe struktuur muutunud, sest osa ettevõtjast WUB on integreeritud ettevõtjasse Nationale Nederlanden. Kolmandaks on […] ettevõtja Nationale Nederlanden koduturul (66). See muutunud struktuur ning samuti reguleeriv ja makromajanduslik keskkond on muutnud ettevõtja ING Insurance Europe loovutamise veelgi keerulisemaks ning seda eelkõige lähiajal / lühikese aja jooksul. Neid asjaolusid silmas pidades ning võttes arvesse, et kulude suurenenud jagamine jätkub, sest pikendati omandamiskeeldu ja hübriidväärtpaberite tagasiostmiskeeldu, peetakse investeeringust väljumise perioodi pikendamist kuni 2015. aastani mõistlikuks.
                  
               
                     (176)
                  
                  
                     Ettevõtjaga ING Insurance US seotud tähtaja pikendamise kohta märgib komisjon, et […]. Sellest tulenevat viivitust investeeringust väljumisel võib pidada asjakohaseks, sest ettevõtja ING on alustanud muutuvate annuiteetidega seotud tegevuse lõpetamist ning tema suhtes kohaldatakse tulevikus II lisas täpsustatud rangeid tingimusi […] (67). Samal ajal soovib ettevõtja ING jätkata kavandatud esmase avaliku pakkumisega ülejäänud ettevõtja ING Insurance US puhul ning kohustub loovutama 50 % ettevõtjast ING Insurance US 2013. aasta lõpus (pidades muutuvate annuiteetidega seotud tegevusvaldkonna sulgemist loovutamiseks), kui kaasatud kapitali silmas pidada. 2014. aastal loovutab ettevõtja ING 50 % äritegevusest, välja arvatud muutuvate annuiteetidega toodete portfelli. Komisjon peab sellist lähenemisviisi vastuvõetavaks lahenduseks […]. See on sobiv ka kulude jagamise mõttes omandamiskeelu ja hübriidväärtpaberite tagasiostmiskeelu pikendamise tõttu.
                  
               
                     (177)
                  
                  
                     Olenemata viivitustest Euroopa ja Ameerika Ühendriikide kindlustusvaldkondade müümisel peaks ettevõtja ING endiselt suutma täita kindlaksmääratud tagasimaksegraafiku 2015. aastaks. Seda hinnangut ei mõjuta investeeringust väljumist käsitlevate üksikasjade muutmine, sest muudetud kohustuse kohaselt jätkataks investeeringust väljumist eelkõige nii, et müüakse üle 50 % asjaomasest kindlustusvaldkonnast. Komisjon märgib samas, et asjaomaste ettevõtete enamiku müük võimaldab need ettevõtted eraldada ettevõtjast ING raamatupidamise ja reguleerimise seisukohast, ning tal on samuti hea meel tõdeda, et Madalmaad kavatsevad lisaks tagada, et ettevõtja ING loobub Aasia ja Ameerika Ühendriikide kindlustusvaldkonnast 2016. aasta lõpuks ja ettevõtjast ING Insurance Europe täiel määral 2018. aasta lõpuks.
                  
               
                     (178)
                  
                  
                     Eespool toodut silmas pidades leiab komisjon, et muudatustega ei seata kahtluse alla 2012. aasta restruktureerimisotsuses tehtud järeldusi kulude jagamise kohta ning et nende muudatustega on hajutatud komisjoni kahtlused seoses CT1 väärtpaberite hüvitamisega.
                  
               
            Konkurentsi moonutamine
         
         
                     (179)
                  
                  
                     Komisjonile teatatud muudatused käsitlevad eelkõige riigiabi piisavat hüvitamist ja uue konkureeriva turujõu loovutamist Madalmaade jaepangandusturul.
                  
               
                     (180)
                  
                  
                     Esiteks täheldab komisjon, et ettevõtja ING on ette näinud piisava hüvitise CT1 väärtpaberite eest (68). Hüvitise taset tuleks hinnata seoses tagasimaksmisega. Kuna olemasolevate konkurentsimoonutuste käsitlemiseks on vajalik piisav hüvitise tase, piirab varasem tagasimaksmine riigiabi mõju. Komisjon on juba kindlaks teinud, et tagasimaksegraafiku kohaselt on rekapitaliseerimismeetme puhul saavutatavaks sisemiseks tulumääraks kehtestatud 12,5 %, mida komisjon peab piisavaks. Lisaks makstakse see riigi kapital kohustuste kohaselt täiel määral tagasi 2015. aastaks.
                  
               
                     (181)
                  
                  
                     Teiseks, kui Madalmaad ja ettevõtja ING võtsid kohustuse loovutada ettevõtja WUB, siis nad kohustusid tooma Madalmaade jaepangandusturule uue elujõulise ja konkurentsivõimelise ettevõtja. Madalmaadel ja ettevõtjal ING ei õnnestunud seda esialgset kohustust täita. Nad on teinud ettepaneku kasutada alternatiivina Van Goghi stsenaariumi, millega seoses väljendas komisjon algatamisotsuses kahtlusi. Need puudused on aga vahepeal kõrvaldatud kolme peamise kohustuse abil, mis üheskoos näitavad ettevõtja ING soovi moodustada Madalmaade turul uus jätkusuutlik turuosaline.
                  
               
                     (182)
                  
                  
                     Komisjon suhtub positiivselt seotud keeldu käsitlevasse kohustusse, mida on kirjeldatud põhjendustes 83–86 ning mis kujutab endast ettevõtja ING uute hüpoteeklaenude lepingute mahu kasvuvahemikku, mis on väljendatud ettevõtja NN Bank kasvu kordajana. Sellega tagatakse, et ettevõtjal ING on stiimul saavutada ettevõtja NN Bank jaoks kindlaksmääratud kasvu tase ja seega kindlaksmääratud turuosa umbes [2–9] %. Kordaja [2–4], mis ühendab ettevõtjate ING ja NN Bank hüpoteeklaenude mahu kasvu, põhineb ettevõtja ING uute hüpoteeklaenude mahu kasvul (sellest on välja arvatud uued hüpoteeklaenud alates 2011. aastast) (69) võrreldes ettevõtja NN Bank uute hüpoteeklaenude aastase prognoositud mahu kasvuga [1,5–6] miljardi euro ulatuses. Kui ettevõtja NN Bank ei suuda täita uute hüpoteeklaenude mahu kasvuga seotud miinimumeesmärke, väheneks selle tulemusel omakorda ettevõtja ING turuosa.
                  
               
                     (183)
                  
                  
                     Praeguses makromajanduslikus keskkonnas, kus prognoosid turu suuruse tulevase arengu kohta on suhteliselt ebakindlad, on asjakohane määrata kindlaks kasvuvahemik, mis sõltub pigem ettevõtja NN Bank tulemustest kui absoluuttasemest. Sidumine keeluga tagab, et kui turg kasvab või väheneb oodatust rohkem, on ettevõtja ING piisavalt motiveeritud hoidma ettevõtja NN Bank turuosa kooskõlas prognoositud tasemega.
                  
               
                     (184)
                  
                  
                     Seda seotud keelu alast kohustust tugevdab veelgi iserahastamise kohustus, mida on kirjeldatud põhjendustes 87–96. Tegelikult peaks ettevõtja NN Bank kasv olema iserahastatud, et tagada tõeline sõltumatus ettevõtjast ING keskpikas perspektiivis. Seotud keelu tulemusel võib ettevõtja ING julgustada ettevõtjat NN Bank rahastama oma uut kasvu mittejätkusuutlikul viisil, et vältida ettevõtja ING kasvupiirangut lühikeses perspektiivis. Ettevõtja ING võttis kohustuse, et rahastamine koosneb suures osas klientide kohustustest, kui hoiused ja hulgitasandi rahastamine kokku moodustavad baasstsenaariumi prognooside kohaselt rahastamisest vähemalt 75 % esimesel aastal, 80 % teisel aastal ja 85 % kolmandal aastal, samas kui hulgitasandi rahastamine ei tohi olla suurem kui [1–4] miljardit eurot.
                  
               
                     (185)
                  
                  
                     Lisaks, selleks et saavutada kriitiline turuosa [2–9] %, on vastuvõetav, et ettevõtja ING rahastab ettevõtjat NN Bank kuni 2,7 miljardi euroga kooskõlas ettevõtja NN Bank äriplaaniga kuni investeeringust väljumise hetkeni. Kuid selleks, et saavutada ettevõtja NN Bank sõltumatus uue turuosalisena Madalmaade jaepangandusturul, võib pärast loovutamist rahastamine toimuda ainult väärtpaberite kaudu, mille on väljastanud ettevõtja NN Bank ja mille on omandanud ettevõtja ING turutingimustel toimuva tehingu käigus. Komisjonil on hea meel tõdeda, et selle kohustuse alusel ei saa ettevõtja ING mõjutada ettevõtja NN Bank äristrateegiat, ähvardades ootamatult lõpetada viimati nimetatud ettevõtja rahastamise, sest väärtpaberite minimaalne tähtaeg on 5–10 aastat.
                  
               
                     (186)
                  
                  
                     Ettevõtja NN Bank ärimudel peaks prognooside kohaselt tagama [2–8] miljardi euro suuruse rahastamise jätkusuutlikul viisil. Kui see tase saavutatakse, on ettevõtja NN Bank juba piisava suurusega, et kehtestada end uue turule tulijana. Seetõttu on vastuvõetav, et ettevõtja ING suhtes ei kohaldata pärast selle taseme saavutamist enam kasvupiirangut.
                  
               
                     (187)
                  
                  
                     Ettevõtja NN Bank iserahastamisstrateegia usaldusväärsus on tagatud parandusmeetmetega, mis on ette nähtud Madalmaade võetud kohustustes, mille üle teostatakse järelevalvet ja mida rakendatakse järjepidevalt. Nende parandusmeetmete eesmärk on käsitleda võimalikku puudujääki iserahastamisel ning luua ettevõtja ING jaoks lisastiimuleid, et tagada ettevõtja NN Bank rahastamiseesmärkide saavutamine. Pidev järelevalve võimaldab tuvastada puudujäägid õigeaegselt ja enne lõplikku investeeringust väljumise kuupäeva.
                  
               
                     (188)
                  
                  
                     Kolmandaks, seoses ettevõtja NN Bank konkurentsimõjuga Madalmaade jaepangandusturul, mis on peamine turg, kus ettevõtja ING tegutseb aktiivselt edasi pärast restruktureerimisprotsessi lõppu, on komisjonil hea meel tõdeda, et ettevõtja ING nõustus minimaalsete uute iga-aastaste kasvunäitajatega ja turuosadega ettevõtja NN Bank puhul nii hüpoteeklaenude (70) kui ka tarbimislaenude (71) valdkonnas. Selle kohustusega peaks tagatama, et ettevõtja NN Bank saavutab kriitilise taseme neis kahes olulises tegevusvaldkonnas bilansi varade poolel.
                  
               
                     (189)
                  
                  
                     Taas kord on nende kohustuste usaldusväärsus tagatud asjaoluga, et ettevõtja ING võtab parandusmeetmed, kui ettevõtja NN Bank ei suuda oma eesmärke saavutada. Komisjon täheldab, et ettevõtja ING on võtnud kohustuse anda individuaalsed kliendisuhted hüpoteeklaenude ülekandmise kaudu üle ettevõtjale NN Bank, kusjuures üleandmisega kaasnevad kulud katab täiel määral vaid ettevõtja ING. Sellise mehhanismiga õnnestub vältida puuduliku rakendamise riski näiteks vana portfelli väärtpaberistamise kaudu, mis annaks ettevõtjale NN Bank mõned ärivõimalused oma turuosa suurendamiseks.
                  
               
                     (190)
                  
                  
                     Seoses ettevõtja NN Bank tootevalikuga juhib komisjon tähelepanu asjaolule, et ettevõtja NN Bank tegutseb viies tootevaldkonnas, st ettevõtja pakub hüpoteeklaene, tarbimislaene, hoiuseid, pangaannuiteete ja jaetasandi väärtpabereid. Asjaolu, et ettevõtja NN Bank on suurendanud oma tootevalikut võrreldes valikuga, mis nähti ette 2012. aasta restruktureerimisotsuses ettevõtjaga WUB seotud kohustuse raames, arendades makseviise krediitkaardi kujul, aitab veelgi kaasa ärimudeli mitmekesistamisele ning sellega käsitletakse ühte ettevõtja WUB ärimudelis esinenud puudujääki, milleks oli asjaolu, et ettevõtja pakkus vaid hüpoteeklaene.
                  
               
                     (191)
                  
                  
                     Van Goghi stsenaariumi abil on käsitletud mitmeid elujõulisusega seotud probleeme, mis muutsid ettevõtja WUB loovutamise keeruliseks (eelkõige seoses suure rahastamise puudujäägiga). Ettevõtja NN Bank praegused finantsprognoosid näitavad, et tegemist võiks olla elujõulise üksusega. Kapitali adekvaatsusega seoses märgib komisjon, et panga maksevõime on keskpikas perspektiivis tagatud ettevõtja ING võetud kohustusega pakkuda ettevõtjale NN Bank esimese taseme omavahendite suhtarvuks vähemalt 12 %. Samas peaks ettevõtja NN Bank krediitkaardi pakkumine aitama samuti parandada hoiustega seotud keerulist olukorda. Lõpetuseks märgib komisjon, et ettevõtjale NN Bank tuleb kasuks tema emaettevõtja ING Insurance Europe majanduslik seis. Kokkuvõttes tagatakse Madalmaade kavandatud meetmetega mõistlik stsenaarium elujõulise ja konkurentsivõimelise ettevõtja loomiseks Madalmaade jaepangandusturul. Kohustused ning eelkõige selgelt määratletud parandusmeetmed ja meetmete võtmise läved peaksid võimaldama tagada piisava kindlusega eduka rakendamise. Seda hinnangut toetavad ka kolmandate isikute tähelepanekud, milles kinnitatakse ettevõtja NN Bank ärimudeli usaldusväärsust.
                  
               
                     (192)
                  
                  
                     Komisjon märgib, et hinnaliidrina tegutsemise keelu pikendamine turgudel, kus ettevõtja ING turuosa on vähemalt 5 %, kujutab endast täiendavat meedet, mille abil käsitleda konkurentsi moonutamise probleemi. Seda keeldu ei pikendata Madalmaades, kus ettevõtja ING praeguse turuosa säilitamine hüpoteeklaenude turul on eeltingimus ettevõtja NN Bank edukusele seotud keelu kaudu. Olenemata asjaolust, et assotsiatsiooni Vereniging Eigen Huis märkused ei oma tähtsust seoses komisjoni tõstatatud kahtlustega algatamisotsuses ning et neist ei ilmne otsest põhjuslikku seost ettevõtja ING suhtes kohaldatava hinnaliidrina tegutsemise keelu ja Madalmaade hüpoteeklaenuturu käitumise vahel, oleks neis märkustes esitatud probleemid igal juhul saanud lahendatud hinnaliidrina tegutsemise keelu vähendatud ulatuse kaudu.
                  
               
                     (193)
                  
                  
                     Ka pikendatud tegevusalaste kaitsemeetmetega kaotatakse konkurentsi moonutamine, mis tuleneb asjaolust, et investeeringust väljumise protsess on viibinud. Selline leevendamine on kooskõlas komisjoni tavadega teiste hiljutiste juhtumite puhul (72).
                  
               
                     (194)
                  
                  
                     Sellepärast leiab komisjon, et ettevõtjaga WUB seotud kohustuse muutmine koos hinnaliidrina tegutsemise keelu ja omandamiskeelu pikendamisega ei sea kahtluse alla 2012. aasta restruktureerimisotsuse järeldust, et konkurentsi moonutamise piiramiseks on kehtestatud piisavad meetmed.
                  
               
                     (195)
                  
                  
                     Võttes arvesse meetmete tasakaalu, järeldab komisjon, et uued kohustused on piisavad hajutamaks algatamisotsuses väljendatud komisjoni kahtlusi seoses konkurentsi põhjendamatu moonutamisega ning tagamaks restruktureerimisabi kokkusobivus siseturuga.
                  
               
            Järeldus
         
         
                     (196)
                  
                  
                     Kokkuvõttes on muudetud kohustuste puhul – koos 4,5 miljardi euro tagasimaksmisega kindlaksmääratud tagasimaksegraafiku alusel – siseturuga kokkusobivuse hinnang kooskõlas 2012. aasta restruktureerimisotsusega, sest need kohustused on sobivad, et tagada elujõulisuse taastamine ja kulude jagamine ning käsitleda konkurentsi moonutamist. 2012. aasta restruktureerimisotsusesse kavandatud muudatus, mis põhineb uutel kohustustel, aitab jätkuvalt tagada, et Madalmaade poolt ettevõtjale ING võimaldatud rekapitaliseerimismeede ja restruktureerimisabi on kokkusobivad siseturuga. Sellest lähtuvalt on hajutatud kahtlused, mille komisjon tõstatas algatamisotsuses,
                  
               ON VASTU VÕTNUD KÄESOLEVA OTSUSE:
         
            Artikkel 1
            Madalmaade poolt 22. oktoobril 2008. aastal tehtud 10 miljardi euro suurune kapitalisüst on jätkuvalt kokkusobiv siseturuga, pidades silmas I lisas sätestatud kohustusi.
         
         
            Artikkel 2
            Riigiabi, millele on viidatud komisjoni 11. mai 2012. aasta otsuses juhtumi SA.28855 (N 373/2009) (ex C 10/2009 ja ex N 528/2008) kohta, on jätkuvalt kokkusobiv siseturuga, pidades silmas I lisas sätestatud kohustusi.
            Seoses juhtumiga SA.28855 (N 373/2009) (ex C 10/2009 ja ex N 528/2008) asendatakse komisjoni 11. mai 2012. aasta otsuse lisas esitatud kohustused I lisas esitatud kohustustega.
         
         
            Artikkel 3
            Käesolev otsus on adresseeritud Madalmaade Kuningriigile.
         
         
            Brüssel, 16. november 2012
            
               
                  Komisjoni nimel
               
               
                  asepresident
               
               Joaquín ALMUNIA
            
         
         
            (1)  ELT C 262, 30.8.2012, lk 34.
         
            (2)  Komisjoni otsus seoses juhtumiga N528/2008; ELT C 328, 23.12.2008, lk 10.
         
            (3)  Vt päästmisotsuse põhjendus 32.
         
            (4)  Komisjoni otsus C 10/09 (ex N 138/09); ELT L 274, 19.10.2010, lk 139.
         
            (5)  Ettevõtja ING Direct on ettevõtja ING ärisegment, mis pakub erinevaid lihtsaid finantstooteid – hoiused, hüpoteeklaenud, jaepanganduse investeerimistooted, maksekontod ja tarbimislaenutooted – peamiselt otsekanalite (oma veebisaidi) kaudu. Ettevõtja tegutseb järgmistes riikides: Kanada, Hispaania, Austraalia, Prantsusmaa, Itaalia, Saksamaa, Austria ja Ühendkuningriik.
         
            (6)  Vt 2009. aasta restruktureerimisotsuse põhjendused 53, 84, 128 ja 150.
         
            (7)  2. märtsi 2012. aasta kohtuotsus liidetud kohtuasjades T-29/10 ja T-33/10: Madalmaade Kuningriik jt vs. komisjon; kohtulahendite kogumikus veel avaldamata.
         
            (8)  Komisjon esitas 11. mail 2012. aastal apellatsiooni – kohtuasja number C-224/12 P – Üldkohtu 2. märtsi 2012. aasta otsuse peale liidetud kohtuasjades T-29/10 ja T-33/10: Madalmaad ja ING Groep vs. komisjon.
         
            (9)  Komisjoni otsus riigiabi SA.28855 (ex N373/2009, ex C10/2009, ex N528/2008) kohta; ELT C 260, 29.8.2012, lk 1.
         
            (10)  Algse rekapitaliseerimismeedet käsitleva kokkuleppe kohaselt, millest anti komisjonile teada 22. oktoobril 2008. aastal, võis ettevõtja ING tagasi maksta esimese taseme põhiomavahendite koosseisu kuuluvad väärtpaberid esimesel kolmel aastal pärast nende väljastamist 150 % väljalaskehinnaga. Neid tingimusi muudeti 2009. aasta oktoobris ning siis lubati ettevõtjal ING tagasi maksta soodsamatel tingimustel, st 100 % + kogunenud intress + trahv enneaegse tagasiostu eest, mis sõltus ettevõtja ING aktsiahinnast, kuid tasudes riigile minimaalselt sisemist tulumäära 15 % aastas. Üksikasjalikum teave on esitatud 2012. aasta restruktureerimisotsuse põhjendustes 45–61.
         
            (11)  2012. aasta restruktureerimisotsuse lisa on identne 2009. aasta restruktureerimisotsuse II lisaga.
         
            (12)  ELT C 262, 30.8.2012, lk 34.
         
            (13)  Ettevõtja ING Insurance on ettevõtja ING kindlustusdivisjon, mida on üksikasjalikumalt kirjeldatud põhjenduses 21.
         
            (14)  Vt algatamisotsuse põhjendused 52–78.
         
            (15)  Vajaduse korral asendatakse sellega ka 2009. aasta restruktureerimisotsuse II lisas esitatud kohustused. Sel määral, mil Euroopa Liidu kohtud peavad 2009. aasta restruktureerimisotsuse artikli 2 teist lõiku ja nimetatud otsuse II lisa kehtivaks, tunnistatakse kehtetuks hinnang ja sellest tulenevalt ka heakskiit, mis põhinevad 2012. aasta restruktureerimisotsuse lisa hinnangul, mille komisjon koostas.
         
            (16)  2012. aasta restruktureerimisotsuse põhjenduses 77 ja lisas kirjeldatakse ettevõtja ING ja Madalmaade võetud kohustust loovutada ettevõtja ING kogu kindlustusvaldkond.
         
            (17)  Esimeses voorus tegi ettevõtja ING koostööd 24 isikuga. Teises voorus tegi ettevõtja koostööd 16 isikuga ning usaldusisiku nõudmisel lisati sellesse nimekirja veel kolm täiendavat isikut.
         
            (18)  Üksikasjalik kirjeldus, kuidas ettevõtjaga WUB seotud kohustuse rakendamine ebaõnnestus, on esitatud algatamisotsuse põhjendustes 39–78.
         
            (19)  EurAsia kindlustus viitab ettevõtja ING Insurance tegevusele Euroopas ja Aasias.
         
            (20)  Solventsus II viitab Euroopa Parlamendi ja nõukogu 25. novembri 2009. aasta direktiivile 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) – mitme direktiivi uuestisõnastatud versioon –, mida tõenäoliselt hakatakse kohaldama 1. jaanuarist 2014. Eelkõige määratletakse selles uuesti kindlustusettevõtjate kapitalinõuded.
         
            (*1)  Konfidentsiaalne teave.
         
            (21)  Muutuvate annuiteetide tegevusvaldkond moodustab ettevõtja ING Insurance US bilansist 2011. aasta lõpus 27 %. Nimetatud tegevus on lõpetatud ning ettevõtja ING käsitleb seda praegu suletud valdkonnana.
         
            (22)  Kaebuse üksikasjalik kirjeldus on esitatud algatamisotsuse põhjendustes 79–90.
         
            (23)  BASEL III on reformimeetmete kogum, mille Baseli pangajärelevalve komitee töötas välja eesmärgiga tugevdada pangandussektori regulatsiooni, järelevalvet ja riskijuhtimist.
         
            (24)  Näiteks kui jätta arvesse võtmata kapitalisuurendamised või investeeringust väljumisel saadav tulu.
         
            (25)  Lisateave ettevõtja kohta on esitatud käesoleva otsuse põhjenduses 21.
         
            (26)  Koostöös keskpanga DNB, Euroopa Keskpanga (EKP), komisjoni ja Euroopa Süsteemsete Riskide Nõukoguga.
         
            (27)  11. juulil 2012. aastal esitatud teabest nähtus, et üleantava portfelli suurus oleks esialgsetel andmetel 2,6 miljardit eurot.
         
            (28)  Mõõdetuna alates ettevõtja NN Bank tegevuse alustamisest, st hetkest, mil kirjeldatud ettevõtja NN Bank struktuur hakkab toimima.
         
            (29)  Sealhulgas ettevõtja ING Bank tütarettevõtjad.
         
            (30)  Suurus sõltub vajadusest saavutada põhjenduses 79 määratud turuosad ning ettevõtja ING portfelli sisust koos makseviivituse tõenäosuse ja makseviivitusest tingitud kahjumääraga, mis oleksid kooskõlas ettevõtja NN Bank äriplaaniga.
         
            (31)  Kuni Van Goghi stsenaariumi käivitamiseni kestva üleminekuperioodi jooksul (kuni ettevõtja NN Bank kirjeldatud struktuur hakkab toimima) hakkavad ettevõtjad WUB ja NN Bank esimesel võimalusel suurendama tarbimislaenude pakkumise suutlikkust. Seda üleminekuperioodi silmas pidades kohustub ettevõtja ING tagama proportsionaalse mahu kasvu Van Goghi stsenaariumi käivitamisest kuni 31. detsembrini 2013. Kui asjaomasel aastal esineb mahu kasvus puudujääk, tuleb see tagasi teha järgnevatel aastatel eesmärgiga saavutada ärimudeli prognoosid.
         
            (32)  See ettevõtja ING Bank Netherlands tarbimislaenude klientide portfell on ettevõtjale ING Bank kuuluv portfell.
         
            (33)  Suurus sõltub vajadusest saavutada põhjenduses 80 määratud turuosad ning ettevõtja ING portfelli sisust koos makseviivituse tõenäosuse ja makseviivitusest tingitud kahjumääraga, mis oleksid kooskõlas ettevõtja NN Bank äriplaaniga.
         
            (34)  Kadaster on Madalmaade avalik kinnistusregister.
         
            (35)  Väljaarvatud rahastamine ettevõtjalt ING (või tema otsestelt või kaudsetelt tütarettevõtjatelt).
         
            (36)  Peamiselt reklaam- […] ja […] stiimulid ning väiksemal määral muud turundusmeetodid. Kui meetmed ei koosne peamiselt reklaam- […] või […] stiimulitest, peab need heaks kiitma järelevalve eest vastutav usaldusisik ning komisjon võib need tagasi lükata.
         
            (37)  Ettevõtja ING vähendab bilanssi kokku vähemalt […] miljardi euro võrra (45 %) investeeringust väljumise teel (kooskõlas ettevõtja ING 22. oktoobri 2009. aasta restruktureerimiskavaga).
         
            (38)  Ameerika Ühendriikide muutuvate annuiteetidega seotud tegevusvaldkonna ja finantstoodete valdkonna sulgemist võib arvesse võtta investeeringust väljumisena, kui see sulgemine on kooskõlas II lisas loetletud tingimustega.
         
            (39)  St välja arvatud hüpoteeklaenud, sest neid ei peeta otsesteks kinnisvarainvesteeringuteks.
         
            (40)  50 % tähendab 50 % + üks aktsia ning häälteenamuse kaotust juhatuses ja üksuse raamatupidamisarvestuse dekonsolideerimist.
         
            (41)  Ettevõtja ING restruktureerimiskava eduaruanne, 19. juuni 2012. aasta versioon.
         
            (42)  Tegevusvaldkondade (st muutuvate annuiteetidega seotud tegevusvaldkonna ja finantstoodete tegevusvaldkonna) sulgemine Ameerika Ühendriikides kvalifitseerub vormiliselt investeeringust väljumisena. Nende tegevusvaldkondade sulgemine mõõdetuna eraldatud omakapitalina (2011. aasta majandusandmete alusel) koos vähemalt ettevõtja ING Insurance US 25 % aktsiate loovutamisega kujutab endast üle 50 % aktsiate (vormiliselt) loovutamist enne 31. detsembrit 2014.
         
            (43)  Ettevõtja Insurance US puhul täidetakse 50 %+ loovutamise kriteerium niipea, kui ettevõtja ING on loovutanud vähemalt 25 % sellest tegevusvaldkonnast, võttes arvesse Ameerika Ühendriikide suletavate tegevusvaldkondade vormilist loovutamist (tuginedes omakapitali käsitlevatele 2011. aasta majandusandmetele).
         
            (44)  Põhjendamatu viivituseta tähendab seda, et ettevõtja ING korrigeerib oma hinda [0–20] tööpäeva jooksul, kui tal on lubatud seda teha (kohalike) õigusnormide ja reguleerivate eeskirjade alusel.
         
            (45)  Mõiste „finantseerimisasutus” hõlmab kõiki kontserni kuuluvaid ettevõtjaid. Selle tulemusel on hõlmatud ka teisesed kaubamärgid ja tütarettevõtjad.
         
            (46)  Kui ettevõtja ING Direct ei kuulu ise esikümnesse, võib ta end võrrelda kümne (suurima) turuosalisega. Kui ettevõtja ING Direct kuulub kümne suurima turuosalise hulka, peaks ta end võrdlema üheksa ülejäänud suurima turuosalisega. Viimati nimetatud põhimõtet ei kohaldata ettevõtja ING Direct Austria suhtes, kes võib end alati võrrelda kümne muu (suurima) turuosalisega.
         
            (47)  Põhjendamatu viivituseta tähendab seda, et ettevõtja ING korrigeerib oma hinda [0–20] tööpäeva jooksul, kui tal on lubatud seda teha (kohalike) õigusnormide ja reguleerivate eeskirjade alusel.
         
            (48)  Vt põhjendus 124.
         
            (49)  St kõik ettevõtja ING filiaalid või tütarettevõtjad, kes ei kuulu ettevõttesse ING Direct ning kelle turuosa on suurem kui 5 %.
         
            (50)  Ettevõtja Insurance US puhul täidetakse 50 %+ loovutamise kriteerium niipea, kui ettevõtja ING on loovutanud 25 % sellest tegevusvaldkonnast, võttes arvesse suletavate tegevusvaldkondade vormilist loovutamist (tuginedes omakapitali käsitlevatele 2011. aasta majandusandmetele).
         
            (51)  Sisemine tulumäär oleks kõrgem, sest tagasimakse kogusumma ei väheneks, samal ajal kui tagasimaksmise aeg liiguks ettepoole, vähendades seetõttu ajavahemikku, mis võetakse sisemise tulumäära arvutamise aluseks.
         
            (52)  See kehtib restruktureerimisotsuse lisa kohta ja vajaduse korral – st määral, mil liidu kohtud jätavad jõusse 2009. aasta restruktureerimisotsuse artikli 2 teise lõigu ja nimetatud otsuse II lisa – ka 2009. aasta restruktureerimisotsuse lisas esitatud kohustuste kohta.
         
            (53)  Konverteerimisega tagatakse, et Madalmaad saaksid tagasimakse vähemalt nimiväärtuses, mida Madalmaad võivad nõuda konverteerimise korral päästmisotsuses heaks kiidetud tingimuste alusel.
         
            (54)  Sama lähenemisviisi on kasutatud otsuses riigiabi SA.34539 kohta (Commerzbank); ELT C 177, 20.6.2012, lk 20, põhjendus 25.
         
            (55)  Riigiabi SA.29833 (KBC; ELT C 135, 9.5.2012, lk 5, põhjendused 74–83) puhul hindas komisjon uuesti ettevõtjale KBC antud restruktureerimisabi, pidades silmas nõudeid, mis sisalduvad komisjoni teatises finantssektori elujõulisuse taastamise ja praeguse kriisi olukorras riigiabi eeskirjade kohaste ümberkorraldamismeetmete hindamise kohta (ELT C 195, 19.8.2009, lk 9; edaspidi „restruktureerimisteatis”, sest restruktureerimiskava muutmisega anti täiendavat riigiabi.
         
            (56)  Vt restruktureerimisotsuse põhjendus 180.
         
            (57)  Vt põhjendus 71.
         
            (58)  Vt põhjendus 70.
         
            (59)  Kuigi neid andmeid ei kasutatud konsultatsioonibüroo RBB Economics uuringus (vt põhjendus 16), mis põhines turu koondandmetel, eeldatakse, et konsultatsioonibüroo RBB Economics uuringus väljendatud probleemide käsitlemist oleks selle üksikasjalikuma teabe kontekstis muudetud. Turuarenguid käsitlevad üksikasjalikud andmed ei seadnud kahtluse alla 2012. aasta restruktureerimisotsuses kasutatud turumääratluse asjakohasust. Samuti ei esitanud ükski kolmas isik komisjonile algatamisotsusega seotud märkusi turumääratluse asjakohasuse kohta.
         
            (60)  Vt põhjendus 18.
         
            (61)  Juhtum N372/2009 (AEGON), ELT C 290, 27.10.2010, lk 1, ning juhtum SA.33303 (SNS REAAL), ELT C 33, 7.2.2012, lk 5.
         
            (62)  Algselt [15–25] %; vt 2012. restruktureerimisotsuse põhjendus 97. 2012. aasta restruktureerimisotsuse põhjenduses 189 oli komisjon juba heaks kiitnud 15 % sisemise tulumäära kui piisava hüvitise oma siseturuga kokkusobivuse analüüsi jaoks.
         
            (63)  Juhtum SA.33303 (SNS REAAL), ELT C 33, 7.2.2012, lk 5, ning juhtum SA.29833 (KBC), ELT C 135, 9.5.2012, lk 5.
         
            (64)  Vt 2012. aasta restruktureerimisotsuse põhjendus 192.
         
            (65)  Kuigi mõned tehingud on toimunud, olid need ettevõtja ING kindlustusvaldkonna müümise tehingust väiksemad. Näiteks ettevõtja Talanx esmane avalik pakkumine; ettevõtja JEVCO ost ettevõtja Intact Financial Corporation poolt (tehingu suurus 530 miljonit USA dollarit, omakapitali turu- ja raamatupidamisväärtuse suhtarv 1,3, mai 2012); ettevõtja Old Mutual Skandinavia ost ettevõtja Skandia LifeSkandia AB poolt (tehingu suurus 2 496 miljonit eurot, omakapitali turu- ja raamatupidamisväärtuse suhtarv 1,7, detsember 2011); ettevõtja AXA Canada ost ettevõtja Intact Financial Corporation poolt (tehingu suurus 2 665 miljonit USA dollarit, omakapitali turu- ja raamatupidamisväärtuse suhtarv 1,8, mai 2011); ettevõtja Tower Australia ost ettevõtja Dai Ichi Life poolt (tehingu suurus 1 432 miljonit USA dollarit, omakapitali turu- ja raamatupidamisväärtuse suhtarv 1,94, detsember 2010).
         
            (66)  Vt põhjendus 28.
         
            (67)  Peale selle peaks säilitamine olema vaid ajutine, sest ettevõtja ING kohustub müüma muutuva annuiteediga seotud tegevusvaldkonna […]. Selle kohustuse üle teostatav järelevalve hõlmab põhjalikke korrapäraseid turu-uuringuid eesmärgiga veenduda, et muutuvate annuiteetidega toodete portfelli käsitlevate investeeringust väljumise tingimuste muutmise teel pikendatakse investeeringust väljumise tähtaega vaid niipalju, kui see on minimaalselt vajalik.
         
            (68)  Restruktureerimisteatise punktis 34 märgitakse, et sobiva suurusega tasu maksmine on üks asjakohasemaid konkurentsimoonutuste piiramise viise, kuna sellega piiratakse abisumma suurust.
         
            (69)  Vt tabel 1 põhjenduses 77.
         
            (70)  Vastavalt keskmiselt [1,5–6] miljardit eurot ja [2–9] % ajavahemiku 2013–2015 jooksul; vt põhjendus 79.
         
            (71)  Vastavalt [40–140] miljonit eurot ja [0,5–6] % 2015. aastaks; vt põhjendus 80.
         
            (72)  Otsus juhtumi SA.34539 (Commerzbank) kohta, ELT C 177, 20.6.2012, lk 20, ning otsus juhtumi SA.29833 (KBC) kohta, ELT C 135, 9.5.2012, lk 5.
      
      
         
            I LISA
            
               KOHUSTUSTE KOGUM
            
            a.   Tagasimaksmata esimese taseme põhiomavahendite koosseisu kuuluvate väärtpaberite tagasimaksmine.
            
                        —
                     
                     
                        Ettevõtja ING maksab ülejäänud 300 000 000 esimese tasandi põhiomavahendite koosseisu kuuluvat väärtpaberit Madalmaadele tagasi järgmise graafiku alusel: i) 1,125 miljonit eurot 26. novembriks 2012, ii) 1,125 miljonit eurot 6. novembriks 2013, iii) 1,125 miljonit eurot 31. märtsiks 2014, ning iv) 1,125 miljonit eurot 15. maiks 2015, nagu on üksikasjalikult selgitatud allpool esitatud graafikus.
                        Tagasimaksegraafik
                        (miljardites eurodes)
                        50 % preemia / kogunenud intress
                        Tagasiostmine
                        Nimiväärtuse lunastamine konverteerimise kaudu
                        Selleks et kogumakse oleks täpselt 4,5 miljardit eurot, peab ettevõtja ING kasutama esimese taseme põhiomavahendite koosseisu kuuluvate väärtpaberite väga väikese osa puhul konverteerimisvõimalust, sest 150 % tagasiostmise tulemusel koguneb intressi, kui seda ei ole igal aastal tehtud 13. maiks. Sellise konverteerimise puhul (nagu on kirjeldatud ka selle kohustuse kohta allpool) nõustuvad Madalmaad nimiväärtuses lunastamisega rahas.
                     
                  
                        —
                     
                     
                        Need tagasimaksed tehakse valdavalt väärtpaberite Madalmaadelt tagasiostmise teel ning makstes sellega seotud 50 % preemiat. Eespool nimetatud graafiku tulemusel makstakse kokku tagasi 4,5 miljardit eurot, mis kujutab endast kokku täpselt 12,5 % sisemist tulumäära, mis on komisjoni 12. novembri 2008. aasta otsuses nimetatud vähemalt 10 %-lisest kogutulust suurem. Ettevõtja ING kasutab oma konverteerimisvõimalust ainult selles ulatuses, mil määral võetakse kasutusele kupongimaksed ja/või tuleb maksta kogunenud intressi, nii et laekumine oleks kokku 4,5 miljardit eurot. Sel juhul arvatakse tõhusalt maha kupongimaksed ja/või kogunenud intressi maksed, mille tulemusel on tulu kokku suurem kui 4,5 miljardit eurot, või tasaarvestatakse need maksed vajaduse korral 50 % preemiamaksega. Kogutagasimakse 4,5 miljardit eurot on võimalik saavutada, kui konverteerida proportsionaalselt osa tagasimaksmata väärtpaberitest, selle asemel et need tagasi osta. Kõik tasumata maksed (tinglik väärtus, preemia, kupongimaksed ja/või kogunenud intressid) moodustavad kokku 4,5 miljardit eurot.
                     
                  
                        —
                     
                     
                        Osamaksete tegelik tasumine eespool nimetatud graafiku piires sõltub Madalmaade keskpanga DNB heakskiidust.
                     
                  
                        —
                     
                     
                        Ettevõtja ING soovib Madalmaadele tagasi maksta niipea kui võimalik ning ettevõtja ING kiirendab maksete tegemist, kui see on valitsevaid finantsolusid arvestades võimalik. Kui ettevõtja ING kiirendab maksete tegemist, oleks sisemine tulumäär lõpuks üle 12,5 %.
                     
                  
                        —
                     
                     
                        Kui tagasimakse osamakset ei suudeta tasuda täielikult või osaliselt, heastab ettevõtja ING selle nii, et suurendab järgmist osamakset vastavalt. Madalmaad kohustuvad esimese taseme põhiomavahenditega seotud rekapitaliseerimismeetmest uuesti teatama, kui ettevõtja ING ei tee kahte järjestikust osamakset.
                     
                  
                        —
                     
                     
                        Kui ettevõtja ING ei maksa kokku 4,5 miljardit eurot tagasi 15. maiks 2015. aastal, nagu on märgitud eespool esitatud graafikus, kohustuvad Madalmaad esimese taseme põhiomavahenditega seotud rekapitaliseerimismeetmest uuesti teatama.
                     
                  b.   Kohustused seoses ettevõtja ING bilansi vähendamisega.
            
                        —
                     
                     
                        Ettevõtja ING jätkab oma bilansi vähendamist umbes 45 % võrreldes oma 2008. aasta III kvartali näitajatega, kasutades selleks investeeringust väljumist (1) või muid meetmeid, mille eesmärk on vähendada bilanssi (näiteks portfelli vähendamine) (2) kuni 31. detsembrini 2015. Lubatud bilansi vähendamine põhineb 2008. aasta III kvartali andmetel ning selle käigus ei võeta arvesse loomulikku kasvu, muutusi välisvaluutakurssides, intressimäära muutusi või muud kasvu, mis tuleneb võimalikest uutest reguleerivatest nõuetest, näiteks kui pangad peavad hoidma märkimisväärselt suuremat likviidsuspuhvrit uute kogu ELi hõlmavate eeskirjade tõttu.
                     
                  
                        —
                     
                     
                        Ettevõtja ING ei sea oma tegevusvaldkondade bilansimahu tavapärasele kasvule (st kasvule, mis ei ole seotud omandamistega) piiranguid. Ettevõtja ING järgib jätkuvalt üldist poliitikat, mille kohaselt ta kasutab talle klientide poolt usaldatud rahaliste vahendite kasvu selleks, et suurendada laenu andmist reaalmajandusele (ettevõtjatele ja tarbijatele), ning vähendab jätkuvalt oma kokkupuudet kõrgema riskiga varaklassidega äriliste hüpoteekväärtpaberite ja eluasemehüpoteekväärtpaberitega seoses. Ta ei tee uusi algatusi, mis suurendavad tema otseseid kinnisvarainvesteeringuid, (3) järgides ettevõtja ING üldist riskide vähendamise poliitikat.
                     
                  
                        —
                     
                     
                        Ettevõtja ING kohustub loovutama üle 50 % ettevõtja ING Insurance / IM Asia tegevusvaldkondadest enne 31. detsembrit 2013, üle 50 % ettevõtja ING Insurance / IM US tegevusvaldkondadest enne 31. detsembrit 2014 ning üle 50 % ettevõtja ING Insurance / IM Europe tegevusvaldkondadest enne 31. detsembrit 2015 (4) lisaks neile üksustele/tegevusvaldkondadele, mille ettevõtja ING on juba loovutanud või mida ta plaanib sulgeda või mille ta juba on sulgenud ning mis on loetletud 2012. aasta restruktureerimisotsuse põhjenduses 77 ja viimases kahte aastat hõlmavas eduaruandes (5). Peale selle nõustub ettevõtja ING seoses USA kindlustustegevusega loovutama vähemalt 25 % tegevusest enne 31. detsembrit 2013 (6).
                     
                  
                        —
                     
                     
                        Kui loovutatud on üle 50 % ettevõtja ING osalusest (st mõõdetuna aktsiates) ettevõttes, loetakse investeeringust väljumise nõue täidetuks. Sellisel juhul kaotab ettevõtja ING häälteenamuse juhatuses ning dekonsolideerib oma äritegevuse (kooskõlas rahvusvahelistes finantsaruandlusstandardites sisalduvate raamatupidamiseeskirjadega). Ettevõtja ING loovutab oma ülejäänud osaluse i) ettevõtjas ING Insurance / IM Europe enne 31. detsembrit 2018, ii) ettevõtjas ING Insurance / IM US enne 31. detsembrit 2016 ja iii) ettevõtjas ING Insurance / IM Asia enne 31. detsembrit 2016.
                     
                  c.   Lisaks tagavad Madalmaad, et ettevõtja ING järgib omandamiskeeldu.
            
                        —
                     
                     
                        Ettevõtja ING hoidub omandamast finantseerimisasutusi täiendava perioodi jooksul. Peale selle hoidub ettevõtja ING sama ajavahemiku jooksul mis tahes muu ettevõtte omandamisest, kui selle omandamine aeglustaks esimese taseme põhiomavahendite koosseisu kuuluvate väärtpaberite Madalmaadele tagasimaksmist. Omandamiskeeld kehtib 18. novembrini 2015 või kuupäevani, mil on loovutatud üle 50 % kindlustustegevusest Aasias, üle 50 % kindlustustegevusest USAs ja üle 50 % kindlustustegevusest Euroopas, olenevalt sellest, milline kuupäev on varasem (7).
                     
                  
                        —
                     
                     
                        Nimetatud keelust olenemata võib ettevõtja ING omandada ettevõtteid pärast komisjonilt selleks loa saamist, eelkõige juhul, kui see on vajalik finantsstabiilsuse või konkurentsi tagamiseks asjaomasel turul.
                     
                  d.   Peale selle tagavad Madalmaad, et ettevõtja ING järgib hinnaliidrina tegutsemise keeldu.
            
               Ettevõtja ING tegevusvaldkonnad ELis (välja arvatud ettevõtja ING Direct), mille turuosa on suurem kui 5 %
            
            
                        —
                     
                     
                        Hinnaliidrina tegutsemise keeldu ei kohaldata Madalmaades (hüpoteekide, hoiuste, VKEde hoiuste, erapanganduse jms suhtes). Muude ettevõtjaga ING Direct mitteseotud ELis asuvate tegevusvaldkondade suhtes, mille turuosa on üle 5 %, kohaldatakse järgmisi sätteid.
                     
                  
                        —
                     
                     
                        Ettevõtja ING ei paku komisjoni eelneva loata (allpool määratletud turgudel) ettevõtja ING standardtooteid hindadega, mis on soodsamad kui hinnad, mida pakuvad ELi turgudel, kus ettevõtja ING turuosa on suurem kui 5 %, tema kolm kõige soodsamate hindadega otsest konkurenti. Selle tulemusel saab ettevõtja ING parimal juhul pakkuda oma hinda, kui turul on vähemalt kolm toodet parema hinnaga.
                     
                  
                        —
                     
                     
                        Seda kohustust kohaldatakse üksnes ettevõtja ING standardtoodete suhtes järgmistel tooteturgudel: i) hoiuste jaeturg, ii) hüpoteeklaenude jaeturg, iii) erapangandusturg sel määral, mil see hõlmab hüpoteeklaenude või hoiustega seotud tooteid, või iv) VKEde hoiuste turg (VKEd määratletakse vastavalt väikeste ja keskmise suurusega ettevõtjate määratlusele, mida ettevõtja ING tavaliselt kasutab või praegu kasutab oma tegevuse käigus asjaomases riigis). Kui ettevõtja ING saab teada, et ta pakub oma tooteid soodsamate hindadega kui kolm kõige soodsamate hindadega konkurenti, korrigeerib ta võimalikult kiiresti ja põhjendamatu viivituseta – [0–20] tööpäeva jooksul, kui tal on lubatud seda teha (kohalike) õigusnormide ja reguleerivate eeskirjade alusel – oma hinda käesoleva kohustusega kooskõlas oleva tasandini. Niipea kui ettevõtja ING määrab kindlaks oma hinnad, peab ta analüüsima, kas need on kooskõlas hinnaliidrina tegutsemise keeluga. Selleks et vähendada konflikti hinnaliidrina tegutsemise keelu ning hindade korrigeerimist käsitlevate seadusest tulenevate ja reguleerivate piirangute vahel, ei tohi ettevõtja ING turupakkumiste kehtivusaeg olla pikem kui kolm kuud.
                     
                  
               Ettevõtja ING Direct tegevus ELi turul
            
            
                        —
                     
                     
                        Lisaks, selleks et toetada ettevõtja ING pikaajalist elujõulisust, hoidub ettevõtja ING Direct pakkumast komisjoni eelneva loata soodsamaid hindu kui need, mida pakub tema parimaid hindu pakkuv otsene konkurent (asjaomasel tooteturul suurimat turuosa omava kümne finantseerimisasutuse hulgast) (8) seoses ettevõtja ING standardtoodetega Euroopa Liidu hüpoteeklaenude ja hoiuste jaeturul. Selle tulemusel saab ettevõtja ING parimal juhul pakkuda oma hinda, kui turul on vähemalt üks toode parema hinnaga. Finantseerimisasutus tähendab kõiki kontserni kuuluvaid ettevõtjaid (st hõlmatud on ka teisesed kaubamärgid ja tütarettevõtjad). Kõiki sellise finantseerimisasutuse pakutavaid hindu (sealhulgas teiseste kaubamärkide ja tütarettevõtjate pakutavaid hindu) võib kasutada võrdlusalusena.
                     
                  
                        —
                     
                     
                        Kui ettevõtja ING Direct saab teada, et ta on ELi hüpoteeklaenude või hoiuste jaeturul hinnaliider, korrigeerib ta võimalikult kiiresti ja põhjendamatu viivituseta – [0–20] tööpäeva jooksul, kui tal on lubatud seda teha (kohalike) õigusnormide ja reguleerivate eeskirjade alusel – oma hinnad nimetatud kohustusega kooskõlas oleva tasemeni. Niipea kui ettevõtja ING Direct määrab kindlaks oma hinnad, peab ta analüüsima, kas need on kooskõlas hinnaliidrina tegutsemise keeluga. Selleks et vähendada konflikti hinnaliidrina tegutsemise keelu ning hindade korrigeerimist käsitlevate seadusest tulenevate ja reguleerivate piirangute vahel, ei tohi ettevõtja ING Direct turupakkumiste kehtivusaeg olla pikem kui kolm kuud.
                     
                  
                        —
                     
                     
                        Kui võrdlusaluses kasutatavate hindade, mis on saadud igalt esikümnesse kuuluvalt finantseerimisasutuselt, arv on väiksem kui kümme, kasutatakse suuruse alusel 11., 12., 13. jne kohal oleva finantseerimisasutuse hindu, kuni on saadud kümme hinda erinevatelt finantseerimisasutuselt.
                     
                  
                        —
                     
                     
                        Iga riigi ja tooterühma puhul on kokku lepitud eelnevalt koostatud loetelu, milles on nimetatud kümme finantseerimisasutust (loetelu on esitatud täiendavas tehnilises lisas, mis on komisjoniga kokkulepitu kohaselt järelevalve teostamise alus), ning seda loetelu kasutatakse 30. juunini 2013 ja seda ajakohastatakse korrapäraselt. 2013. aasta II kvartalis vaatab hinnaliidrina tegutsemise keelu üle teostatava järelevalve eest vastutav usaldusisik loetelu läbi ning teeb vajaduse korral muudatusettepanekud.
                        Hispaania, Prantsusmaa ja Itaalia puhul on koostatud konkreetsed võrdlusaluste alased kokkulepped. Itaalia erijuhtumi puhul (esimese taseme omavahendite määr / baasmäär) kohustub ettevõtja ING hinnastama Itaalia kõige paremast baasmäärast madalamalt võrreldes kogu hoiuste turuga (jättes välja kolm nišiturule orienteeritud turuosalist: […]).Hinnaliidrina tegutsemise keelu üle teostatava järelevalve eest vastutav usaldusisik hindab uusi turuletulijaid. Itaalia müügiedenduseks mõeldud muutuvate hoiuste intressimäärade puhul töötatakse võrdlusalus välja esikümnesse kuuluvate finantseerimisasutuste põhjal. Iga finantseerimisasutuse puhul võetakse arvesse kõrgeimat müügiedenduseks mõeldud muutuvat hoiuste intressimäära. Kui finantseerimisasutus ei paku müügiedenduseks mõeldud muutuvat hoiuste intressimäära, võetakse sel juhul aluseks [1–12] kuu tähtajalise hoiuse kõrgeim pakkumine. Kuid kui enam kui [2–6] esikümnesse kuuluvast finantseerimisasutusest pakub müügiedenduseks mõeldud muutuvat hoiuste intressimäära, ei ole enam võimalik kasutada [1–12] kuu tähtajaliste hoiuste pakkumisi. Ettevõtja ING kohustub määrama selles võrdlusaluseks olevas loetelus sisalduvast parimast pakkumisest madalama hinna. Erandeid ja muid selgitusi käsitlevad üksikasjad on esitatud eraldiseisvas dokumendis, mis on järelevalve eesmärgil komisjoniga kokku lepitud.
                     
                  
               Üldised sätted
            
            
                        —
                     
                     
                        Peale selle ei paku ettevõtja ING selliseid omandamise stiimuleid (näiteks rahalisi boonuseid) hoiuste avamise eest, mis on koos pakutava intressimääraga soodsamad hoiuste turul pakutava kõrgeima intressimäära ja omandamisstiimuli kombinatsioonist. Lisaks, kui pakutakse tootekogumit (mis sisaldab hoiust), ei tohi sellise kogumi intressimäära ja omandamisstiimuli kombinatsioon olla kõrgem hoiuste turul samalaadse tootekogumi eest pakutava intressimäära ja omandamisstiimuli kombinatsioonist. Tootekogum hõlmab juba iseenesest toote hinnastamist. Selleks et arvutada pakkumise kombineeritud väärtus, diskonteeritakse omandamisstiimulit ettevõtja ING keskmise esimese hoiuse intressimääraga kampaania puhul 12 kuu baasil ning selle tulemusel saadakse tõhus kombineeritud intressimäär. Nende ettevõtja ING ELi tegevusvaldkondade (välja arvatud ettevõtja ING Direct) puhul, mille turuosa on suurem kui 5 %, võrreldakse tootekogumeid kolme soodsaimat hinda pakkuva otsese konkurendi hindadega. Ettevõtja ING Direct puhul võrreldakse tootekogumeid asjaomasel tooteturul kõige suuremat turuosa omava kümne finantseerimisasutuse tootekogumitega.
                     
                  
                        —
                     
                     
                        Kui turul aset leidvate muutuste tõttu puudub turul märkimisväärne konkurents teatavas võrdluskategoorias isegi pärast seda, kui on kaasatud kõik finantseerimisasutused või kui konkurendid i) pakuvad klientidele vale- või puudulikku teavet seoses ettevõtja ING hinnaliidrina tegutsemise keeluga või ii) püüavad tuua ettevõtjale ING kaasa hinnaliidrina tegutsemise keelu rikkumise riski, teeb hinnaliidrina tegutsemise keelu üle teostatava järelevalve eest vastutav usaldusisik pärast konsulteerimist komisjoniga ettepaneku ning püüab saavutada komisjoni ja ettevõtja ING vahel kokkuleppe, et leida lahendus, mis on esitatud eraldiseisvas dokumendis, mille puhul on komisjoniga järelevalve tegemise eesmärgil kokkuleppele jõutud.
                     
                  
                        —
                     
                     
                        Hinnaliidrina tegutsemise keelu piirangud, millega ettevõtja ING nõustus 2009. aastal ja mis on esitatud komisjoni 11. mai 2012. aasta otsuse lisas, kehtivad edasi üleminekuperioodil, mis kestab kolm kuud pärast seda, kui komisjon on võtnud vastu otsuse selle muudetud lisa kohta. Selles lisas sätestatud muudetud piirangud jõustuvad kolm kuud pärast seda, kui komisjon on võtnud vastu otsuse selle muudetud lisa kohta. Hinnaliidrina tegutsemise keeld kehtib 18. novembrini 2015 või kuupäevani, mil on loovutatud üle 50 % kindlustustegevusest Aasias, üle 50 % kindlustustegevusest USAs (9) ja üle 50 % kindlustustegevusest Euroopas, olenevalt sellest, milline kuupäev on varasem. Selle kohustuse täitmise kontrollimiseks nimetavad Madalmaad ametisse ettevõtja ING valitud ja soovitatud järelevalve eest vastutava usaldusisiku (edaspidi „hinnaliidrina tegutsemise keelu üle tehtava järelevalve eest vastutav usaldusisik”). Kõnealuse usaldusisiku kiidab heaks komisjon.
                     
                  e.   Madalmaad võtavad endale mitu konkreetset kohustust seoses ettevõtja WUH/Interadviese eraldamise ja loovutamisega.
            
                        —
                     
                     
                        Viidatakse Madalmaade 4. novembri 2011. aasta läbivaatamistaotlusele / ärimudeliga seotud ettepanekule (Van Goghi stsenaarium) ja hiljem komisjonile esitatud ajakohastatud versioonidele, eelkõige 11. juulil 2012. aastal ajakohastatud ärimudelile. Van Goghi stsenaariumiga seotud kohustused on loetletud allpool.
                     
                  
                        —
                     
                     
                        Ettevõtja ING loob investeeringust väljumiseks Madalmaades uue ettevõtja, mis eraldatakse ettevõtja praegusest Madalmaade jaepangandustegevusest. Selle ettevõtja peamised finantsprognoosid on järgmised: (10)
                        
                        
                           Ettevõtja NN Bank kohustuste ja varade seis ning rahastamisprognoosid
                        
                        
                                    (miljonites)
                                 
                              
                                     
                                 
                                 
                                    Alg positsioon
                                 
                                 
                                    2013
                                 
                                 
                                    2014
                                 
                                 
                                    2015
                                 
                                 
                                    2016
                                 
                                 
                                    2017
                                 
                              
                                    
                                       Kohustuste ja varade seis
                                    
                                 
                              
                                    Hüpoteeklaenud
                                 
                                 
                                    EUR 2 600 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Tarbimislaenud
                                 
                                 
                                    EUR 188 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Kliendihoiused
                                 
                                 
                                    EUR 2 940 
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    
                                       Hulgitasandi rahastamine
                                    
                                 
                              
                                    Rahastamine ettevõtjalt ING
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                                    Kapitaliturud
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                                 
                                    […]
                                 
                              
                  
                        —
                     
                     
                        Eraldatud ettevõtja peab olema elujõuline ja konkurentsivõimeline ettevõtja, kes tegutseb iseseisvalt ja sõltumatult ettevõtja ING ülejäänud üksustest. See uus ettevõtja koosneb juba eraldatud ja iseseisva ettevõtja Westland Utrecht / Interadvies pangandusdivisjonist (edaspidi „Westland Utrecht Bank”) ja hiljuti loodud ettevõtja Nationale Nederlanden (NN Bank) pangandusdivisjoni praegustest (piiratud) tegevusvaldkondadest.
                     
                  
                        —
                     
                     
                        Loovutamisega seotud ettevõtja hakkab kuuluma ettevõtjale ING Insuranc / Investment Management (IM) Europe, kellel on pikaajaline strateegiline kohustus seoses Madalmaade jaepangandusturuga ning kes hakkab tegutsema tootemärgi Nationale Nederlanden all (kui „NN Bank”), omades isiklikke rahastamisvõimalusi ja laia turustusvõrgustikku. Selle tulemusel loovutatakse ettevõtja NN Bank ettevõtja ING Insurance / IM Europe osana hiljemalt 31. detsembril 2015. aastal. See investeeringust väljumine toimub kõige tõenäolisemalt esmase avaliku pakkumise teel.
                     
                  
                        —
                     
                     
                        Ettevõtja NN Bank hakkab pakkuma laia ja sidusat tootevalikut, sealhulgas hüpoteeklaene, hoiuseid, annuiteetidega seotud tooteid ning investeerimis- ja tarbimislaenutooteid kombineerituna kindlustusettevõtjate NN Life ja P&C põhiliste jaetasandi kindlustustoodetega (11). Ettevõtja NN Bank jõuab klientideni integreeritud mitmest kanalist koosneva turustusmudeli kaudu, palgates kogu riigi territooriumil tegutsevad sõltumatud finantsnõustajad ja seotud agendid, et anda nõu keerulistes finantsolukordades ja seoses keeruliste finantsteenustega, ning võttes kasutusele müügi edendamiseks ja teenuste osutamiseks interneti ja kõnekeskused. Kõigi nende turustuskanalite abil on võimalik jõuda rohkem kui 2,5 miljoni ettevõtja NN Bank kliendini.
                     
                  
                        —
                     
                     
                        Ettevõtja NN Bank rahastab end suures osas ise jaehoiuste kaudu ja kindlustusvaldkonnast saadavate lisavahendite abil, mida täiendatakse vajaduse korral välisrahastamisega. Ettevõtjal NN Bank on juurdepääs rahastamisele ja kapitalile, et aidata kaasa hüpoteeklaenude mahu kasvule, ning see on praeguseid turuolusid arvestades konkurentsieelis.
                     
                  
                        —
                     
                     
                        Äriplaani ettepanekut ellu viies jääb osa ettevõtja Westland Utrecht Bank hüpoteegiportfellist ettevõtja ING kätte. Ettevõtja NN Bank bilanss on alguses tagasihoidlik, et saavutada varade ja kohustuste kohane tasakaal ning muutuda kiiresti keskmise suurusega turuosaliseks. Kapitaliseerimine saab olema piisav, et viia ellu tema pikaajaline arengukava: ettevõtja ING annab üle tema kätte jäänud portfellist saadava majandusliku kasumi (350 miljonit eurot sellest portfellist saadava (majandusliku) kasumi nüüdispuhasväärtuse alusel) eelnevalt tehtava kapitalisüstina ning pakub täiendavat kapitali (kuni 120 miljonit eurot), kui seda on vaja, kuid lõppkokkuvõttes kohe enne investeeringust väljumist (kui BASEL III kohane finantsvõimenduse määr muutub kohustuslikuks ja kui ettevõtja NN Bank vajab kapitali äriplaani elluviimiseks). See aitab tagada kasvu kuni 2016. aastani ning pärast seda suudab ettevõtja NN Bank ise oma kasvu rahastada. Sellest tulenevalt kannab ettevõtja ING kõik kulud ja riskid, mis kaasnevad tema kätte jäänud hüpoteeklaenuportfelliga (kuni lõpptähtajani), ning kannab kasumi üle ettevõtjale NN Bank.
                     
                  
                        —
                     
                     
                        Ettevõtja NN Bank eesmärgid seoses hüpoteeklaenude ja tarbimislaenudega on järgmised.
                        
                                    —
                                 
                                 
                                    
                                       Hüpoteeklaenud
                                    
                                    Ettevõtja NN Bank sõlmib uusi hüpoteeklaenulepinguid aastas keskmiselt vähemalt [1,5–6] miljardi euro ulatuses (see hõlmab ka ettevõtja ING Bank portfelli kuulunud (NN-kaubamärki kandvate) hüpoteeklaenude uuendamist) ning see moodustab kõigi uute hüpoteeklaenude mahust Madalmaade turul [2–9] %, kusjuures aastane maksimaalne uute lepingute maht on [2–8] miljardit eurot 2013. aastast (mõõdetuna alates ettevõtja NN Bank tegevuse alustamisest (12)) kuni 2015. aastani. Kui need kriteeriumid ei ole täidetud, kohustub ettevõtja ING tegema lisaks järgmist:
                                    
                                                —
                                             
                                             
                                                andma individuaalsed kliendisuhted hüpoteeklaenude üleandmise teel ettevõtjale NN Bank (ettevõtja ING Bank (13) hüpoteeklaenude klientidele tehtud individuaalsete pakkumiste alusel) (maht sõltub vajadusest saavutada eespool nimetatud turuosa; ettevõtja ING portfelli valik seoses makseviivituse tõenäosuse ja makseviivitusest tingitud kahjumääradega, (14) mis on kooskõlas ärimudeliga);
                                             
                                          
                                                —
                                             
                                             
                                                andma nende hüpoteeklaenude omandiõiguse lisakuluta kliendile või lisakulu eest ettevõtjale NN Bank, ning
                                             
                                          
                                                —
                                             
                                             
                                                võimaldama ettevõtjal NN Bank kasutada ettevõtja ING Bank turustusahelaid, et pakkuda eesmärkide saavutamiseks ettevõtja NN Bank hüpoteeklaene ettevõtja ING Bank klientidele.
                                             
                                          
                              
                                    —
                                 
                                 
                                    
                                       Tarbimislaenud
                                    
                                    Tarbimislaenude puhul sõlmib ettevõtja NN Bank uusi tarbimislaenu lepinguid aastas vähemalt [10–100] miljoni euro ulatuses ning see moodustab kõigi uute tarbimislaenude mahust Madalmaade turul vähemalt [0,5–4] % 31. detsembriks 2013 (15). Ettevõtja NN Bank aastane uute tarbimislaenude mahu kasv on vähemalt [40–140] miljonit eurot ja vähemalt [0,5–5] %, mõõdetuna 31. detsembril 2015, kusjuures maksimaalne uute lepingute maht on [100–200] miljonit eurot. Kui need kriteeriumid ei ole täidetud, kohustub ettevõtja ING tegema järgmist:
                                    
                                                —
                                             
                                             
                                                andma individuaalsed kliendisuhted üle ettevõtjale NN Bank, andes talle ettevõtja ING Bank Netherlands tarbimislaenude klientide portfelli (maht sõltub vajadusest saavutada eespool nimetatud turuosa; ettevõtja ING portfelli valik seoses makseviivituse tõenäosuse ja makseviivitusest tingitud kahjumääradega, mis on kooskõlas ärimudeliga);
                                             
                                          
                                                —
                                             
                                             
                                                andma nende tarbimislaenude omandiõiguse lisakuluta kliendile või lisakulu eest ettevõtjale NN Bank.
                                             
                                          
                              
                  
                        —
                     
                     
                        Ettevõtja ING mõistab, et ettevõtja NN Bank minimaalne esimese taseme omavahendite suhtarv peab olema 12 % – mis on tunduvalt kõrgem nõutavast reguleerivast miinimumist – 31. detsembriks 2015 või siis, kui loovutatud on üle 50 % ettevõtjast ING Insurance / IM Europe või ettevõtjast NN Bank.
                     
                  
                        —
                     
                     
                        Ettevõtja ING kohustub lisama ettevõtja NN Bank puhul makseviisi NN-kaubamärki kandva krediitkaardi kujul, tehes seda kuludega, mis ei ole kliendi jaoks kõrgemad deebetkaardiga kaasnevatest kuludest. NN-kaubamärki kandva krediitkaardi omanike jaoks pakub ettevõtja ING tasuta juurdepääsu oma pangaautomaatidele kolme aasta jooksul pärast toote turulelaskmist ja lõppkokkuvõttes kuni 31. detsembrini 2015.
                     
                  
                        —
                     
                     
                        Ettevõtja ING saadab kooskõlas eraelu puutumatust käsitlevate Madalmaade õigusaktidega ettevõtjaga NN Bank seotud turundusteate oma 350 000-le kliendile. Ettevõtjal ING on lubatud selgitada oma klientidele, et teade edastatakse selleks, et ettevõtja ING täidaks riigiabi eeskirju.
                     
                  
                        —
                     
                     
                        Ettevõtja ING Bank määrab kindlaks oma uute hüpoteeklaenulepingute mahu kasvuvahemiku. Ettevõtja ING võtab endale kohustuse, et ettevõtja ING Bank aastane hüpoteeklaenulepingute mahu kasv (mille hulgast on välja arvatud pikendatavad hüpoteeklaenulepingud) ei ole suurem [2–4]-kordsest ettevõtja NN Bank hüpoteeklaenude lepingute mahu kasvust. Kvartalis ei tohi ettevõtja ING hüpoteeklaenude mahu kasv olla rohkem kui [2,5–5] korda suurem ettevõtja NN Bank hüpoteeklaenude mahu kasvust samas kvartalis ja rohkem kui [2,25–4,5] korda suurem ettevõtja NN Bank hüpoteeklaenude mahu kasvust poolaastas. Kui ettevõtja NN Bank hüpoteeklaenude mahu kasv aastas on suurem kui [2–8] miljardit eurot, siis ettevõtja ING Bank hüpoteeklaenude mahu kasvule piiranguid ei seata, st et kui ühel poolaastal on ettevõtja NN Bank hüpoteeklaenude mahu kasv suurem kui [1–4] miljardit eurot, ei piirata ettevõtja ING hüpoteeklaenude mahu kasvu järgneval poolaastal.
                        Ettevõtja NN Bank peab esimesel võimalusel esitama ettevõtjale ING uued andmed hüpoteeklaenude mahu kasvu kohta (uued ettepanekud, vastuvõetud ettepanekud) ja prognoosid kuude kaupa. Vahemiku järgimist mõõdetakse mahtude suurenemist käsitlevate arvnäitajate põhjal, mis on avaldatud Kadaster’is.
                        Eespool nimetatud piirangut kohaldatakse 1. jaanuarist 2013 kuni 31. detsembrini 2015. Üleminekuperioodil kuni Van Goghi stsenaarium käivitamiseni tohib ettevõtja ING hüpoteeklaenude mahu maksimaalne aastane kasv (millest on välja arvatud pikendatud hüpoteeklaenud) olla [2–4] korda [1,5–6] miljardit eurot (kokku [3–24] miljardit eurot) aastas. Arengutest antakse aru kord kvartalis.
                     
                  
                        —
                     
                     
                        Ettevõtja NN Bank peab oma bilanssi suutma ise rahastada. Ettevõtja NN Bank rahastamisprofiil on tulevikus kooskõlas ärimudelis kavandatud bilansiprognoosidega. See tähendab, et ettevõtja ING ei suurenda absoluutarvudes ettevõtja NN Bank rahastamist võrreldes ettevõtja NN Bank äriplaanis igaks aastaks ette nähtud summadega ning ettevõtja ING annab ettevõtjale NN Bank 2015. aastal maksimaalselt 2,7 miljardit eurot.
                        Ettevõtja ING poolt 2015. aasta lõpus võimaldatav rahastamine – maksimaalselt 2,7 miljardit eurot – peab toimuma kaubeldavate väärtpaberite kujul nii, et ettevõtja ING võib osta turuhinnaga tagamata või tagatud võlakirju, näiteks pandikirju või eluasemehüpoteekväärtpabereid. Võlakirju võivad lisaks ettevõtjale ING osta ka teised investorid. Kõigi võlakirjade kehtivusaeg peaks nende väljastamisel olema vähemalt viis aastat, 66 % võlakirjade kehtivusaeg peaks olema vähemalt seitse aastat ning 33 % võlakirjade kehtivusaeg vähemalt kümme aastat. Turuväärtuse põhine hinna määramine tehakse kas väärtpaberi enda hinnastamise kaudu või kui ettevõtja ING on ainus väärtpaberite ostja, siis järelturul kaubeldavate võrreldavate võlakirjade hinna alusel järelevalve eest vastutava usaldusisiku ettepaneku põhjal.
                        Ettevõtja NN Bank rahastamise suurus (hoiused ja hulgitasandi rahastamine) (16) on vähemalt 75 % esimesel aastal, 80 % teisel aastal ja 85 % kolmandal aastal (kusjuures maksimaalne hulgitasandi rahastamine on [1–4] miljardit eurot) baasstsenaariumi prognooside kohaselt.
                        Kui reguleerivas keskkonnas ja/või turutingimustes toimuvate oluliste muutuste tõttu jääb tegelik rahastamine väiksemaks ning selle tulemusel on vaja ajakohastada bilansiprognoose, annab ettevõtja ING sellest asjaolust järelevalve eest vastutavale usaldusisikule ja komisjonile teada. Järelevalve eest vastutav usaldusisik teeb komisjoniga konsulteerides ettepaneku, milliseid meetmeid tuleks võtta, et kaitsta ettevõtja NN Bank elujõulisust, ning komisjon peab need meetmed heaks kiitma.
                        Ettevõtja ING rahastamise tase vaadatakse üle igal aastal alates ettevõtja NN Bank tegevuse alustamisest (Van Goghi stsenaariumi käivitamisest) ning seda tehakse 31. detsembrini 2015.
                        Kui ärimudeli rahastamisprognoose ei suudeta iga aasta lõpuks täita, võtab ettevõtja ING järgmised parandusmeetmed.
                        
                                    —
                                 
                                 
                                    Esimese aasta järel saadab ettevõtja ING turundusteate seoses ettevõtjaga NN Bank veel 50 000-le ettevõtja ING kliendile, kui tegelik rahastamine jääb alla 80 %, ning lisaks veel 100 000-le ettevõtja ING kliendile, kui tegelik rahastamine jääb alla 75 % esimese aasta baasstsenaariumi prognoosidest. Teise aasta järel saadab ettevõtja ING turundusteate seoses ettevõtjaga NN Bank veel 100 000-le ettevõtja ING kliendile, kui tegelik rahastamine jääb alla 85 %, ning lisaks veel 150 000-le ettevõtja ING kliendile, kui tegelik rahastamine jääb alla 80 % teise aasta baasstsenaariumi prognoosidest. Teated edastatakse kooskõlas eraelu puutumatust käsitlevate Madalmaade õigusaktidega. Ettevõtjal ING on lubatud selgitada oma klientidele, et teade edastatakse selleks, et ettevõtja ING täidaks riigiabi eeskirju.
                                 
                              
                                    —
                                 
                                 
                                    Esimese aasta järel võimaldab ettevõtja ING ettevõtjale NN Bank täiendava turunduseelarve 1 miljoni euro ulatuses, kui tegelik rahastamine jääb alla 80 %, ning lisaks veel 2 miljonit eurot, kui tegelik rahastamine jääb alla 75 % esimese aasta baasstsenaariumi prognoosidest. Teise aasta järel võimaldab ettevõtja ING ettevõtjale NN Bank täiendava turunduseelarve 2 miljoni euro ulatuses, kui tegelik rahastamine jääb alla 85 %, ning lisaks veel 4 miljonit eurot, kui tegelik rahastamine jääb alla 80 % teise aasta baasstsenaariumi prognoosidest. Kolmanda aasta järel võimaldab ettevõtja ING ettevõtjale NN Bank täiendava turunduseelarve 5 miljoni euro ulatuses, kui tegelik rahastamine jääb alla 85 %, ning lisaks veel 6 miljonit eurot, kui tegelik rahastamine jääb alla 80 % kolmanda aasta baasstsenaariumi prognoosidest. Ettevõtja NN Bank kasutab neid turunduse eesmärgil eraldatud vahendeid müügi edendamiseks ette nähtud uueks otseturundustegevuseks (peamiselt reklaam- […] ja […] stiimulid ning väiksemal määral muud turundusmeetodid jms; kui meetmed ei koosne peamiselt reklaam- […] või […] stiimulitest, peab need heaks kiitma järelevalve eest vastutav usaldusisik ning komisjon võib need tagasi lükata).
                                 
                              Kui 2015. aastal on tegelik rahastamine alla 85 % võrreldes selle aasta baasstsenaariumi prognoosidega, peab ettevõtja ING lisaks eespool nimetatud meetmetele võtma järgmised parandusmeetmed:
                        
                                    —
                                 
                                 
                                    pikendama kahe aasta võrra NN-kaubamärgi krediitkaardi omanike tasuta juurdepääsu ettevõtja ING pangaautomaatidele (st 31. detsembrini 2017).
                                 
                              
                  
                        —
                     
                     
                        Komisjon hindab eespool nimetatud kohustusi, kui on loovutatud üle 50 % ettevõtjast ING Insurance / IM Europe või vajaduse korral ettevõtjast NN Bank või hiljemalt 31. detsembriks 2015, olenevalt sellest, milline kuupäev on varasem. Kohustused kaotavad kehtivuse kuupäeval, mil on loovutatud üle 50 % ettevõtjast ING Insurance / IM Europe või vajaduse korral ettevõtjast NN Bank, kui ei ole sätestatud teisiti.
                     
                  
                        —
                     
                     
                        Ettevõtja NN Bank loomine toimub parajasti ametisse nimetatud järelevalve eest vastutava usaldusisiku järelevalve all. Ettevõtja ING eraldab ettevõtja NN Bank, kuni üle 50 % ettevõtjast ING Insurance / IM Europe on loovutatud, ning selle üle teostab järelevalvet järelevalve eest vastutav usaldusisik. Eraldamisel lähtutakse põhimõttest, et selle tulemusel peab olema ettevõtjatel NN Bank ja NN Insurance võimalik piisaval määral ellu viia integreeritud äristrateegiat jaekindlustuse ning jaepangandustoodete ja -teenuste vahel.
                     
                  
                        —
                     
                     
                        Ettevõtja ING hoidub ajutiselt kuni 12 kuu jooksul pärast ettevõtja NN Bank loovutamist (st enam kui 50 % loovutamist ettevõtjast ING Insurance / IM Europe ja ettevõtjast NN Bank) pakkumast aktiivselt ettevõtja NN Bank klientidele tooteid, mida ettevõtja NN Bank pakub neile klientidele komisjoni otsuse vastuvõtmise kuupäeval.
                     
                  f.   Restruktureerimisperioodil ametisse nimetatud usaldusisikutega seotud kulud kannab ettevõtja ING.
            g.   Elujõulisuse taastamiseks tagavad Madalmaad, et ettevõtja ING täidab järgmised kohustused.
            
                        —
                     
                     
                        ING kohustub eelistama turutingimuste paranemise korral muul kui hoiustel põhineval rahastamisel pikemaajalist rahastamist, emiteerides rohkem võlakirju tähtajaga üle ühe aasta. See tähendab, et suhteline osa tagastamata pikaajalisest rahastamisest (mille tähtaeg on üle ühe aasta) ettevõtja ING bilansi muus kui hoiustel põhinevas osas jätkab suurenemist. Sellise strateegia edukus sõltub sellest, kas turgudel muutub olukord taas stressivaesemaks.
                     
                  
                        —
                     
                     
                        Ettevõtja ING võtab kohustuse loobuda kahekordsest võimendusest. Selleks kasutatakse kindlustusvaldkonna loovutamise tagajärjel saadud tulu kahekordse võimenduse vähendamiseks määral, mil seda tulu ei vajata selleks, et hoida ülejäänud kindlustusvaldkonna võimendust vastuvõetaval tasemel. Vähendamise abil loobutakse lõppkokkuvõttes kahekordsest võimendusest täielikult. Peale selle, kui teenitakse lisakapitali, mida ei vajata BASEL III või Solventsus II eeskirjade täitmiseks, võivad kontserni valdusettevõtjale makstavad dividendid kujutada endast täiendavat allikat, mille kaudu aidata kaasa kahekordse võimenduse kiiremale kaotamisele.
                     
                  h.   Seoses kupongimaksete edasilükkamise ja ning esimese ja teise taseme omavahendite koosseisu kuuluvate väärtpaberite tagasiostmisega tagavad Madalmaad, et ettevõtja ING täidab järgmised kohustused.
            
                        —
                     
                     
                        Ettevõtja ING ei ole kohustatud edasi lükkama hübriidväärtpaberite kupongimakseid.
                     
                  Madalmaade ametiasutused mõistavad, et komisjon ei poolda, et riigiabi saajad maksavad omavahendite (omakapital ja allutatud laenud) eest hüvitist, kui nende tegevusest ei saada piisavalt kasumit, (17) ning et komisjon on sellega seoses põhimõtteliselt vastu teise taseme omavahendite ja esimese taseme omavahendite koosseisu kuuluvate hübriidväärtpaberite tagasiostmisele. 18. novembrini 2014 või kuupäevani, mil ettevõtja ING on esimese taseme põhiomavahendite koosseisu kuuluvad väärtpaberid Madalmaadele täielikult tagasi maksnud (sh asjaomase esimese taseme põhiomavahendite koosseisu kuuluvate väärtpaberite kupongimaksetelt kogunenud intress ja lõpetamistasud), olenevalt sellest, kumb periood on lühem, esitatakse teise taseme omavahendite ja esimese taseme omavahendite koosseisu kuuluvate hübriidväärtpaberite tagasiostmise ettepanekud iga juhtumi puhul eraldi komisjonile heakskiitmiseks.
            Olenemata eespool nimetatud piirangust võib ettevõtja ING tagasi osta ettevõtja ING Verzekeringen NV hübriidväärtpaberid summas 1,25 miljardit eurot (ISIN XS0130855108), mille tulemusel läheb kontroll üle ning ettevõtja ING Verzekeringen NV ei suuda kohustust täita. Selle instrumendi tagasiostmine on vajaliku restruktureerimise eeltingimus, et kindlustusvaldkond suudaks olla eraldiseisev. Kontrolli ülemineku klausel võetaks kasutusele Aasia kindlustustegevuse loovutamise korral.
            i.   Madalmaad tagavad, et ettevõtja ING ei kasuta rekapitaliseerimismeedet konkurentsieelisena massiturunduses.
            j.   Madalmaad tagavad, et ettevõtja ING järgib tasustamispoliitika ja turundustegevuse piiranguid, mille järgimise kohustuse ta on võtnud esimese taseme põhiomavahendite koosseisu kuuluvaid väärtpabereid ja mittelikviidsete varade katteks antavat abi käsitlevates kokkulepetes.
            k.   Ettevõtja ING ja Madalmaad tagavad, et restruktureerimiskava rakendamist käsitlev eduaruanne esitatakse komisjonile iga kuue kuu järel kuni 31. detsembrini 2013. aastal ning seejärel kord aastas kuni 2018. aastani või kuni ettevõtja ING kindlustusvaldkonna täieliku loovutamiseni.
            l.   Kui ettevõtja ING ei ole täitnud investeeringust väljumise kohustust või mis tahes 2015. aasta muid ettevõtjaga NN Bank seotud kohustusi, teatavad Madalmaad rekapitaliseerimismeetmest uuesti komisjonile.
            m.   Käesolevas lisas kehtestatud kõikide kohustuste täieliku ja nõuetekohase rakendamise üle teostab kuni 31. detsembrini 2015 järjepidevat ja põhjalikku järelevalvet asjakohaselt kvalifitseeritud järelevalve eest vastutav usaldusisik, kes on ettevõtjast ING sõltumatu. Ettevõtja, kellele see ülesanne on praegu usaldatud, jätkab järelevalve teostamist Van Goghi stsenaariumi käsitleva kohustuse ja kõigi muude käesolevas lisas nimetatud kohustuste täitmise üle, välja arvatud hinnaliidrina tegutsemise keelu järgimise üle. Viimati nimetatud keelu järgimise üle hakkab järelevalvet teostama uus usaldusisik, nimelt hinnaliidrina tegutsemise keelu üle teostatava järelevalve eest vastutav usaldusisik. Mõlema usaldusisiku ametisse nimetamise ja tegevuse vaatab komisjon pärast kuue kuu möödumist läbi ja teeb seejärel seda korrapäraselt. Hinnaliidrina tegutsemise keelu üle tehtava järelevalve eest vastutava usaldusisiku ametisse nimetamise kord ja tema ülesanded on kehtestatud eraldiseisvas kokkuleppes.
            n.   Madalmaad tagavad, et ettevõtja ING restruktureerimine viiakse täiel määral läbi enne 31. detsembrit 2015, kui ei ole kehtestatud teisiti, näiteks ülejäänud osaluse loovutamine (st alla 50 % osalusest) ettevõtja ING kindlustusvaldkonnas.
            
               (1)  Ettevõtja ING vähendab bilanssi kokku vähemalt […] miljardi euro võrra (st 45 %) investeeringust väljumise teel (kooskõlas ettevõtja ING 2009. aasta restruktureerimiskavaga).
            
               (2)  Ameerika Ühendriikide muutuvate annuiteetidega seotud tegevusvaldkonna ja finantstoodete valdkonna sulgemist võib arvesse võtta investeeringust väljumisena, kui see sulgemine on kooskõlas II lisas loetletud tingimustega.
            
               (3)  St välja arvatud hüpoteeklaenud, sest neid ei peeta otsesteks kinnisvarainvesteeringuteks.
            
               (4)  50 % tähendab 50 % + üks aktsia ning häälteenamuse kaotust juhatuses ja üksuse raamatupidamisarvestuse dekonsolideerimist.
            
               (5)  Ettevõtja ING restruktureerimiskava eduaruanne, 19. juuni 2012. aasta versioon.
            
               (6)  Tegevusvaldkondade (st muutuvate annuiteetidega seotud tegevusvaldkonna ja finantstoodete tegevusvaldkonna) sulgemine USAs kvalifitseerub põhimõtteliselt investeeringust väljumiseks. Nende tegevusvaldkondade sulgemine mõõdetuna eraldatud omakapitalina (2011. aasta majandusandmete alusel) koos vähemalt ettevõtja ING Insurance / IM US 25 % aktsiate loovutamisega kujutab endast üle 50 % aktsiate (vormiliselt) loovutamist enne 31. detsembrit 2014.
            
               (7)  Ettevõtja ING Insurance / IM USA puhul täidetakse 50 %+ loovutamise kriteerium niipea, kui ettevõtja ING on loovutanud vähemalt 25 % sellest tegevusvaldkonnast, võttes arvesse suletavate tegevusvaldkondade vormilist loovutamist (tuginedes omakapitali käsitlevatele 2011. aasta majandusandmetele).
            
               (8)  Kui ettevõtja ING Direct ei kuulu ise esikümnesse, võib ta end võrrelda kümne (suurima) turuosalisega. Kui ettevõtja ING Direct kuulub kümne suurima turuosalise hulka, peaks ta end võrdlema üheksa ülejäänud suurima turuosalisega. Viimati nimetatud põhimõtet ei kohaldata ettevõtja ING Direct Austria suhtes, mis võib end alati võrrelda kümne muu (suurima) turuosalisega.
            
               (9)  Ettevõtja ING Insurance / IM US puhul täidetakse 50 %+ loovutamise kriteerium niipea, kui ettevõtja ING on loovutanud 25 % sellest tegevusvaldkonnast, võttes arvesse suletavate tegevusvaldkondade vormilist loovutamist (tuginedes omakapitali käsitlevatele 2011. aasta majandusandmetele).
            
               (10)  Hüpoteeklaenudega seotud prognooside puhul on aastaseks kasvuks [1,5–7] miljardit eurot (baasstsenaarium). Tarbimislaenudega seotud prognooside puhul on aluseks võetud allpool esitatud kasvuprognoosid. Tegelikud andmed võivad prognoosidest erineda klientide tähtaegade pikendamise tõttu, kuid kasv on kooskõlas kokkulepitud eesmärkidega vastavalt allpool märgitule. Hoiused ja hulgitasandi rahastamine kokku jääb allpool märgitud aastastesse vahemikesse.
            
               (11)  Praegu pakub ettevõtja NN Bank ainult annuiteete ja laene (hüpoteeklaene). Tegevuse või tootevaliku laiendamise peab eelnevalt heaks kiitma keskpank DNB.
            
               (12)  Üleminekuperioodil kuni Van Goghi stsenaariumi käivitamiseni täidab nimetatud stsenaariumi kohast hüpoteeklaenude mahu kasvuga seotud kohustust praegune ettevõtja Westland Utrecht Bank. Sel ajal annab ettevõtja Westland Utrecht Bank aru seoses nende kohustustega järelevalve eest vastutavale usaldusisikule. Sellel üleminekuperioodil sõlmitud uued hüpoteeklaenulepingud (sealhulgas hüpoteeklaenude uuendamise lepingud) ja uued avatud kliendihoiused antakse üle uuele ettevõtjale NN Bank siis, kui ettevõtja alustab tööd või enne seda.
            
               (13)  Sealhulgas ettevõtja ING Bank tütarettevõtjad.
            
               (14)  Makseviivituse tõenäosus ja makseviivitusest tingitud kahjumäär.
            
               (15)  Üleminekuperioodil kuni Van Goghi stsenaariumi käivitamiseni hakkab ettevõtja Westland Utrecht Bank / NN Bank esimesel võimalusel suurendama tarbimislaenude pakkumise suutlikkust. Seda üleminekuperioodi silmas pidades kohustub ettevõtja ING tagama proportsionaalse turukasvu Van Goghi stsenaariumi käivitamisest kuni 31. detsembrini 2013. Kui asjaomasel aastal esineb kasvus puudujääk, tuleb see tagasi teha järgnevatel aastatel eesmärgiga saavutada ärimudeli prognoosid.
            
               (16)  Välja arvatud rahastamine ettevõtjalt ING (või tema mis tahes otsestelt või kaudsetelt tütarettevõtjatelt).
            
               (17)  Vt komisjoni teatis finantssektori elujõulisuse taastamise ja praeguse kriisi olukorras riigiabi eeskirjade kohaste ümberkorraldamismeetmete hindamise kohta (ELT C 195, 19.8.2009, lk 9), punkt 26.
         
      
      
         
            II LISA
            
               PÕHIMÕTTED, MIDA KOHALDATAKSE KINDLUSTUSSEKTORIS SISEMISELT SULGETAVATE ÜKSUSTE SUHTES
            
            Kohaldatakse, kui ettevõtja ING Group omab täieliku kontrolli valdkonna üle.
            
               Konkurentsiprobleemid
            
            
                        i)
                     
                     
                        mahud ei kasva, olemasolevate või uute klientidega ei sõlmita uusi lepinguid (puudulikud lepingulised kohustused või puudulik varade ja kohustuste haldamine);
                     
                  
                        ii)
                     
                     
                        uuritakse võimalusi lõpetada kehtivad kindlustuslepingud klientidega, kes on sellega nõus;
                     
                  
                        iii)
                     
                     
                        kehtivate kindlustuslepingutega seotud äritingimused ei parane;
                     
                  
                        iv)
                     
                     
                        kui kindlustusandja saab korrigeerida äritingimusi, tuleb need määrata kõige vähem kasulikumal tasandil.
                     
                  
               Elujõulisusega seotud probleemid
            
            
                        i)
                     
                     
                        korrapäraselt uurida võimalusi ülejäänud varade ja kohustuste müümiseks täielikult või osaliselt (iga-aastastest põhjalikest uuringutest tuleb anda teada usaldusisikule; täielikult dokumenteeritud põhjalikud uuringud tuleb läbi viia iga kahe aasta järel);
                     
                  
                        ii)
                     
                     
                        kaotada võimalik mõju elujõulisele äritegevusele, pidades heal järjel pangandustegevuse ja suletavate tegevuste vahel eraldi raamatupidamisarvestust ja eraldades selgelt nende kulud;
                     
                  
                        iii)
                     
                     
                        hinnata suletava tegevusvaldkonna tulevast kapitalivajadust konservatiivsel viisil ja eraldada vajalik kapital provisjonide kaudu või muul viisil;
                     
                  
                        iv)
                     
                     
                        tegeleda kohustustega seotud varade konservatiivse haldamisega (koostatakse reinvesteerimissuunised);
                     
                  
                        v)
                     
                     
                        tegeleda konservatiivse riskide maandamise poliitikaga, mille puhul riskide maandamise tõhusus peab olema 80–120 % üldisest riskide maandamise eesmärgist, kusjuures lähtutakse olulisuse põhimõttest;
                     
                  
                        vi)
                     
                     
                        korrapäraselt tuleb uurida osalise või täieliku edasikindlustuse võimalusi (dokumenteeritakse);
                     
                  
                        vii)
                     
                     
                        eespool esitatud põhimõtted peavad olema kooskõlas kohaldatavate kohalike reguleerivate nõuete ja eesmärkidega.